
SPECTACOLUL ÎNTRE PRINCIPII ESTETICE 
ŞI PUBLIC 


Semnificatia valorii artistice pe piata culturala 
ALEXANDRU BOUREANU 


Încă din anul 1769 Denis Diderot in «Paradox despre actor» şi până în sec. 
XX, când Antonin Artaud formula câteva idei despre „anti-teatru”, cunoscut printr-o 
dramaturgie de tipul «teatrul cruzimii» : «Teatrul şi Dublul său», unde se dezbate 
tema artei actorului drept un paradox. Desi este o artă individuală, ea se realizează 


”1 face din actor 


colectiv, iar „exerciţiul teatral, mobilizând corpul, respiraţia şi spiritul 
„un atlet afectiv? (Artaud, 1964). Arta actorului este subordonată, în procesul muncii 
de creaţie, artei regizorului, deci cum putem aborda astfel o valoare contemporană 
care se află într-o relație de subordonare? 

Relaţia ideală actor-regizor este clar altceva decât relația de piaţă dintre 
furnizor şi cumpărător: există între aceştia un amestec al fenomenelor afective de a da 
şi de a re-da, o încredere legată de prietenie, un schimb energetic, informaţional şi de 
„re-talentizare”. Probabil nucleul acestei prietenii constă într-un interes comun, în 
atingerea celebritatii, ş.a. 

De altfel, regizorii trăiesc ca şi actorii, viata lor profesională în lumea vocației şi 
a implicării totale. Cotidianul lor este de asemenea apropiat de cel al actorilor, 
favorizând dezvoltarea afinitatilor elective. Aceste fenomene diferite sunt esenţiale 
pentru a favoriza emergenta operelor artistice de calitate. Cu un rol asemănător 
motivatiilor intrinseci, ele stimulează aceste relații eminamente afective, făcând parte 
din cultura organizaţională a companiei, ce trebuie să asigure artiştilor pe care vrea 
să-i promoveze, un climat favorabil de muncă de creație. 

Ideea lui A. Moles? de a prelua unele modele de analiză din domeniul 
economiei în spaţiul creației culturale a îmbogăţit registrul interpretativ al culturii. Între 
anumite limite, produsele culturale pot fi considerate bunuri susceptibile de 
achiziționare, stocare, distribuţie sau vânzare. Demersul lui A. Moles ne-a sugerat o 
analogie clarificatoare. Plecând de la schema binecunoscută: 

Marfă 


ee 
Productie Consum 


A 
Preţ 

se ajunge la una în care produsele culturale - rezultate din procesul creației - sunt 

difuzate spre şi însuşite/receptate de către consumatori, care le atribuie o anumită 


valoare în funcţie de reperele lor axiologice: 


1 Attigui, Patricia, De la actul teatral la transfer: o interpretare pasionată, în Revista de Psihoterapie 
Experientiala, nr. 40, decembrie 2007, p.11 

a Artaud, A. 1932-1933. « Le thââtre et son double », Paris, Gallimard, 1964, p. 130 

3 Abraham, Moles: Sociodinaminca culturii, Ed. Ştiinţifică, Bucuresti 1974, p. 63 


Produse culturale 
-y 
Creație (creatori) Difuzare (consumatori) 
A 


Valoare 


Considerarea bunurilor culturale ca pe orice alte bunuri de consum permite 
utilizarea unor indicatori - cost/pret de revenire, pret de vânzare, profit ş.a. - 
indispensabili activității de piață. Dar, din perspectiva creației si a difuzării produselor 
culturale, semnificația lor este mult mai complexă. 

Spre deosebire de valoarea bunurilor de consum, conştientizarea valorii 
unei opere culturale presupune percepția originalității ei, a investitiei de sensibilitate, a 
forței ideilor, a exemplaritatii modelelor propuse. În lucrarea „Oamenii si filmul”, autorii 
subliniază ideea că „nici un obiect nu-i poate afirma valoarea estetică fără un subiect 
apt să i-o descopere”, că, în general, „opera de artă nu dobândeşte existență reală 
decât prin ratificarea ei emoțională de către subiect” (17, p.142-143). 

În acelaşi timp, nici un subiect nu poate să descopere „esteticitatea” unui 
obiect dacă însuşirile lui nu indreptatesc această percepție. Valoarea produselor 
culturale depinde, pe de o parte, de capacitatea axiologică a consumatorilor de 
cultură, şi pe de alta, de aprehensiunea societății prin mijlocirea instituţiilor ei. 

Valoarea, nu rezidă numai în lucruri, ci este rezultatul activității de 
valorizare, activitate complexă pe care francezii o exprimă atât de nuantat prin 
expresiile „faire valoir” sau “mettre en valeur’. Noțiunea de valoare nu are însă 
aceleaşi înțelesuri în toate domeniile creației spirituale. Una este semnificația valorii în 
limbajul matematicii si alta în limbajul artelor plastice. Daca în matematică valoarea 
este o mărime situată undeva între zero si infinit, dar totdeauna soluția unei probleme, 
deci rezultatul unei activităţi umane, în domeniul cultural ea desemnează calitatea 
operei create, fie că este sugerată de o anume tonalitate sau o anume proporție de 
lumină şi umbră, în cazul picturii, fie de însuşi ritmul care împarte durata, în muzică. 

În artă, scria Louis Lavelle, calitatea nu este suficientă pentru a exprima 
valoarea creației. Valoarea e dată, de asemenea, de relația consumatorului cu opera, 
de capacitatea lui de a intui originalitatea şi irepetabilitatea mesajului artistic.* 

Ideea că valoarea presupune întotdeauna referința la un subiect valorizator 


ar putea fi contrazisă cu exemple de colecţii închise, cu practica unor colecționari care 


k Lavelle, Louis: Traité des valeurs, Paris, Press Universitaires de France, 1951, p. 26 


izoleaza de public creatii inestimabile. Ei sunt atat de pasionati de capodopere, incat 
nu inceteaza a le dori numai pentru propria lor delectare. Dar si sentimentul valorii, ca 
si recunoasterea ei, au ca baza tot o relatie cu puterea valorizatoare a constiintei, 
chiar daca este vorba de o singură constiinta şi aceasta aparține creatorului sau 
colectionarului. 

Specificitatea produselor culturale, in raport cu bunurile de consum, consta 
şi in aceea ca, dupa înstrăinare, ea continua sa aparţină creatorului, în sensul ca 
acesta continua sa posede capacitatea creativa - regenerata cu fiecare noua 
experienta - aptitudinea de a reintroduce in lume ,un anumit coeficient de 
originalitate”. Şi, cum domeniul creaţiei originale este cel mai lipsit de criterii de 
apreciere, celebritatea rămâne, după Abraham Moles, una dintre cele mai bune 
asigurări asupra valorilor. 

Pentru a reliefa formele de eficienţă şi eficacitate ale actorului şi pentru o mai 
uşoară înțelegere a aspectelor implicate în creativitatea şi inovaţia sa ca proces al 
muncii artistului, am realizat un studiu comparativ. Premizele prezentate în Tabelul 7 
sunt următoarele: Doi actori, A şi B, angajaţi primul într-un teatru bugetar şi cel de al 


doilea într-un teatru independent. Putem constata următoarele: 


Tabelul 1 Aspecte ale muncii unui actor in 2 teatre diferite* 


TEATRUL BUGETAR MUNCII TEATRUL INDEPENDENI 


5 Scăzută Motivarea financiară Crescută 
Rezultatele 1 - — 
„Joc ce mi s-a dat” Motivarea spirituală „Joc ce mi-am dorit” 
De către şef Evaluarea De către echipă 


Vegheata de către şefi si : Vegheată de colegi. 
ERANA OE COTE INEN Disciplina creeate 
alte ,, input” -uri Autodisciplină 


Vine depre echipă 


Datele din tabelul de mai sus reflecta, in oarecare masura, diferentele pe 
care le are exercitarea libera a profesiei de actor. Caracteristicile si conditiile oferite de 
Teatrul Independent stimulează cadrul de creaţie şi de inovaţie ale actorului. 

În termeni formali avem de-a face cu actorul funcţionar, plafonat şi parte a 
unei forme birocratice institutionalizate, confruntat cu actorul independent, 
nonconformist, dispus la inovaţie şi risc, în procesul realizării unui proiect aducător de 
profit. În această „confruntare” variabila public este determinantă pentru actorul 
independent şi neconcludenta pentru actorul institutionalizat şi, deci, subventionat. 
Altfel spus, actorului bugetar îi sunt indiferente preţul biletului la spectacol şi numărul 
spectatorilor, pe când actorului independent, nu. 

Caracterul de funcţionar al statului nu poate aduce un beneficiu competitiv 
în artă, datorită aspectelor rigide şi a timpilor „morți? în procesul muncii actorului. 
Există „funcţionari dramatici” care datorită rutinei şi/sau managementului defectuos al 
teatrului, nu au fost distribuiţi perioade mari de timp, (cu toate că au primit regulat 
salariul), şi-au pierdut credința în sine sau au devenit comozi, fapte ce au urmări 
negative, ca de exemplu: 


e Eficacitate redusă; 


Calitate artistică scăzută sau îndoielnică; 
e Deprofesionalizare; 
e Recompensa financiară insuficientă; $.a.m.d. 

Dacă ar fi să facem o analogie, teatrele de stat sunt echivalentul 
întreprinderilor nerentabile menținute în funcțiune datorită unor criterii politice sau 
sentimentale. Actorii bugetari produc de multe ori, „pe stoc”, valoarea de întrebuințare 
a prestatiei lor fiind minimă. Există desigur, excepţii notabile: spectacole grandioase şi 


valoroase produse de Teatrele nationale, de Opera Nationala, filme de arta care 
dăinuie. De asemenea, n-aş vrea sa se înțeleagă ca pledez pentru rabatul la calitatea 
actului artistic în scop strict profitabil. 

Manierizarea actorului este o variabilă cultural-economică negativă a unei 
instituții dramatice, un dezechilibru al resursei umane datorită aplicării defectuoase a 
managementului companiei bugetare. 

Stilul actorului, poate fi o variabilă pozitivă, care să aducă publicul la 
spectacolul de teatru pentru „actorul X”, în urma prestigiului dobândit de acesta. 

Egalitatea de şanse într-o instituţie de teatru bugetar, se află pe un teren 
şubred. Formarea „stilului” şi a „personalității actorului se poate realiza doar dupa 
criteriile hazardului şi ale şansei, fiind invers proporţional ca raport empiric în teatrul 
independent, unde actorul a fost ales pe baza potenţialului său artistic şi fizic, pentru a 
realiza un rol ce îl poate impune ca artist. 

Având în vedere că operăm în domeniul managementului cultural, trebuie 
sesizat faptul că normarea muncii actorului din punct de vedere al cantităţii muncii nu 
este un principiu obiectiv şi corect, şi că reminiscentele sistemului economic 
centralizat sunt încă predominante în teatrului românesc. Ele îşi vor găsi rezolvarea 
numai prin implementarea unui management modern, raţional şi adaptat economiei de 
piaţă. 

Un argument îl constituie Tabelul 2, care prezintă modalităţile de normare a 
muncii într-o instituție teatrală românească în anul 2004, şi de unde se desprinde 
concluzia limitării la cantitatea muncii şi neglijarea performanţelor. 

Tabelul 2 Numărul de spectacole pentru funcţia de actor‘ 
Spectacole/AN* 
Categoria !—S Minim 20 
Categoria II-S Minim 30 
Categoria Ill -S Minim 35 


Categoria IV -S Minim 40 
Categoria V -S Minim 45 
Debutant S- (6 luni) Minim 45 


S = studii universitare de specialitate *Normarea muncii unui actor 


* Norma este în vigoare la un teatru national din România 


In urma studiului realizat in aceeasi instituţie, ce in plus are şi un statut de 
Teatru National, am constatat ca exista situatii unde, datorita legislatiei insuficiente in 
acest domeniu, si a unui management deficitar, un actor considerat mediocru, cu 
aparitii secundare sau episodice, are un spor salarial de munca de 15%, calculat in 
funcție de numărul reprezentatiilor pe lună. Prin comparaţie, un actor recunoscut ca 
valoare, care joaca roluri principale, dar de mai putine ori pe luna are un spor de 
scena de doar 5%. 

Un alt paradox al acestui sistem îl constituie existența a numeroşi actori 
care realizează o depăşire a acestei norme cu 270%, dar care nu pot fi remunerati 
corespunzător performanţelor lor (n.b.: aceşti actori fiind de renume naţional şi 
internaţional, recunoscuți prin distincţii sau premii specifice). 

Analizând cele marcate în Fişa postului la „descrierea activităţilor 
corespunzătoare postului”, şi adăugând şi realitatea faptului că, în acest sistem de 
teatru, unde unii actori au perioade frecvente de „şomaj tehnic” sau „polvări cu timp 
liber’, plătiţi din bugetul instituţiei, «forța de muncă — devine de-a dreptul „captivă”», 
parafrazând spusele domnului profesor dr. Gheorghe Raboaca’. 

Numărul actorilor şi personalului tehnic al teatrelor din România are un 
caracter inflationist, este în continuă creştere, ceea ce duce la fenomenul paradoxal 
de realizare a unei prestații artistice scăzute sau mediocre tocmai datorită numărului 
supradimensionat de resurse umane. Se întâmplă adesea ca cerinţele elementare ale 
spectacolului (la nivel de decor, costume, recuzită), să fie neglijate flagrant pentru a 
putea plăti salariile. Sporurile salariale acordate nediscriminatoriu, doar în baza 
criteriilor cantitative, reprezintă de asemenea, un impediment în calea valorii. 

Cu această probă, orice specialist în domeniu poate conchide că principiile 
managementului modern, aplicate muncii de creaţie a actorului vor mari 
performanţele, atât pe cele culturale cât şi pe cele economice. Astfel, performanţele în 
arta actorului sunt o coordonată ce poate fi măsurată atât cantitativ cât şi calitativ de 
către specialiştii în domeniu. Se ştie că, în limba engleză, însuşi spectacolul este 
denumit prin cuvântul „performance”. 

Unul dintre aporturile esenţiale a muncii psihosociologilor creativităţii este 
de a fi demonstrat nevoia artiştilor de un feed-back constant, pentru a fi creativi. 


Imaginea populară a indivizilor creatori subliniază adesea subiectivitatea, intuiţia şi 


7 Răboacă, Gh.: Piaţa muncii şi dezvoltarea durabilă, Ed. Tribuna Economică, Buc. 2003, p. 329 
8 Răboacă, Gh.: op.cit. 


implicarea lor. Dar, fara obiectivitate, persoanele creative nu fac decat sa construiasca 
o lume privata, fara realitate. Creatorii nu se feresc sa isi examineze si sa isi judece 
propriile proiecte si idei. Ei cauta in egala masura critica: ,Contrar imaginii populare, 
persoana creativă nu este suficient de solitară” spune Perkins care a studiat artişti 
amatori şi profesionişti. 

În demonstraţia sa, McAleer (1991) numeşte şase trăsături psihologice ale 
oamenilor care muncesc în procesul de creație. Unul dintre acestea descrie „un 
angajament ferm pentru o estetică personală”, un angajament puternic al unui 
„estetism personal, pornirea de a smulge ordine, simplitate, sens, bogăţie, sau o 
expresivitate puternică din ceea ce aparent este haos.... o toleranţă ridicată pentru 
complexitate, dezorganizare, şi asimetrie” (p.13). „Poeţii caută feed-back-uri 
producând o poezie, pe care un ansamblu de experţi o judecă mult mai bine, fata de 
cei care nu caută nici un fel de critică”. 

Critica muncii realizate este aşteptată, artiştii doresc a fi consiliati, a fi 
laudati, dar în acelaşi timp de tem de orice intervenţie în munca lor, care l-ar putea 
constrânge libertatea. Ei suportă cu greu critica operei lor, deoarece au pus mult din 
„sine înşişi”. O manieră de a percepe pozitiv această critică atât de necesară este 
deci, ca aceasta să aibă loc într-un climat de încredere, iar prietenia este cel mai sigur 
garant. Aceasta constituie o explicaţie posibilă de extrema pregnanta a dimensiunii 
amicale a relaţiilor dintre artişti. Cel ce critică crede în artist şi este entuziasmat de 
proiectele sale. Semnul său este însuşi critica sa. Creatorul poate să disocieze, graţie 
acestui climat, critica adusă muncii sale, judecăţi asupra propriei persoane şi asupra 
capacităţilor de a realiza proiectul său, pentru că i s-a arătat că este iubit şi că se 
crede în el. 

Lapierre" a demonstrat de asemenea că încrederea permite discutarea, 
analizarea şi critica: „Concepţia (spectacolului n.n.) se face prin provocări reciproce, 
prin elaborare în spirală, fiecare respectând contribuţia celuilalt. Când relaţia de 
încredere există, ne putem vorbi sincer, liber, acceptând francheţea celuilalt.” 

De ceva câţiva ani în România, legiferarea unui statut de sorginte franceză 


a valorilor naționale, conferă un nou termen pentru valorizarea a artistului: societarul. 


” Perkins, D.N.: The Mind's Best Work. Cambridge, MA: Harvard University Press, (1981) 

McAleer, N.: The roots of inspiration. In J. Henry (Ed.), Creative management. Newbury Park, CA: Sage. 
1991, pp. 14-15 

" Lapierre, L.: La (la) metteur(e) en scene de théâtre : un(e) gestionnaire, Teză de doctorat nepublicata, 
University of Montréal, 1984, p. 332 


Societarul unui teatru national este actorul admis prin cooptare de 
Societatea Actorilor din respectiva tara, care a adoptat statutele adaptate sau nu ale 
Comediei Franceze, modele ale genului pentru recunoaşterea talentului si valorii 
interpretilor. Ideea acestei omagieri a valorii actorilor aparține văduvei lui Moliere, 
Armande Bejart. În varianta franceză, Adunarea Societarilor este convocată pentru a 
vota bugetul instituţiei şi propunerile de noi membri avansate de director, în acord cu 
Comitetul de administrare al teatrului. Misiunea societarilor este de a promova 
moştenirea dramatică a autorilor naţionali şi de a promova noi piese de valoare. În 
Franța, numărul societarilor este de 30, tot aşa cum la Academia Franceză sunt doar 
40 de membri. 

Titulatura de societar datează de la 1877, când s-a dat prima Lege pentru 
organizarea şi administrarea teatrelor din România. Potrivit directorului Muzeului TNB, 
lonut Niculescu, societarii formau „o castă privilegiată“. Erau, printre altele, „proprietarii 
de drept“ ai rolurilor care le aduseseră glorie. Un tânăr obținea o dublură numai cu 
acordul titularului. Aceasta stratificare maestru-discipol era susținută de ideea că un 
actor are nevoie de o familiarizare treptată cu „fața văzută şi nevăzută a scenei“ 
pentru a-şi stăpâni meseria. Societariatul - care funcţiona nu numai la Teatrul Naţional 
din Bucureşti, ci şi la cele din laşi şi Craiova - fusese desființat în 1930. 

Academicianul Răzvan Theodorescu a insistat din nou asupra necesităţii 
realizării de parteneriate cu investitorii privaţi. De asemenea, fostul ministrul Culturii şi 
Cultelor a declarat ca este inadmisibil faptul că angajaţii din instituţiile româneşti de 
spectacol sunt angajaţi cu un contract de munca pe viata, care le dă dreptul de a fi 
salariati chiar si celor care nu mai urca pe scena. 

Teatrul National Bucuresti a reînfiinţat, de la data de 1 martie 20071, titlul de 
societar al acestuia, şi al celui de societar de onoare al acestei instituții, fiind acordate 
primele astfel de titluri unui număr de 53 de actori ai TNB. Au devenit societari de 
onoare actorii Radu Beligan şi Dina Cocea, care au petrecut mai mult de 30 de ani pe 
această scenă, sau simpli societari, printre care amintim pe: Carmen Stănescu, 
Florina Cercel, Ovidiu luliu Moldovan, Florin Piersic, George Motoi, Rodica Popescu 
Bitănescu, Maia Morgenstern, Tamara Buciuceanu-Botez pentru activitatea lor 


artistică de excepţie”. 


12 Informatie de pe http://www.evenimentul.ro/local/article/75952,32,baseArticle.html 


Teatrul National laşi a conferit 4 titluri de „societari de onoare” (Violeta 
Popescu, Sergiu Tudose, Petru Ciubotaru şi Florin Mircea) şi 11 titluri de societari. 

La Teatrul Naţional Craiova au primit titlul de societar de onoare 7 artişti, iar 
alti 20 titlul de societar. Lui Silviu Purcărete şi lui Tudor Gheorghe titlul de societar de 
onoare le este acordat în mod excepţional, ei neavând încă vârsta de 60 de ani, dar 
„au făcut faima Teatrului din Craiova”, după cum a precizat directorul Mircea 
Cornişteanu. Ceilalţi cinci societari de onoare sunt lie Gheorghe, Leni Pintea- 
Homeag, Valeriu Dogaru, Valer Dellakeza şi Emil Boroghină. 

Revenirea la aceste distincţii pentru actori, chiar dacă au încă o valoare 
onorifică nu şi economică, reprezintă un pas important al restabilirii statutului actorului 
în societatea contemporană, oficializând ideea de valoare artistică pe Piața culturală 


românească. 


Teatralitatea limbajului în poezia lui Marin Sorescu 
DANIELA GABI CAZACU 
Teatrul parcurge în societatea culturală post-modernista transformări 
semnificative în formele sale de manifestare, iar odată cu mondializarea şi 
hiperdezvoltarea domeniului IT&C, spectacolul de teatru caută şi utilizează din ce în 


ce mai mult noi şi variate surse de inspiraţie. În schimb, dacă nu există poezie, ci 


poeticitate, nu există proză ci narativitate', în mod firesc nu va exista teatru, ci 
teatralitate, distincţie care poate există in toate genurile; fiecare din aceste esențe 
conceptuale există şi se manifestă şi în afara domeniului respectiv: poeticitatea în 
roman, epicitatea în teatru sau — şi să exemplificam chiar — teatralitatea în poezie. 
Unul din secretele poeziei lui Marin Sorescu este forța dramatică a acestora, ceea ce 
le-a conferit de-a lungul anilor multiple dramatizări, fiind bază de scenarii dramatice a 
unor spectacole, care aduc în fata publicului o altfel de ceremonie, una de sorginte 
rurală, tipic oltenească. Probabil aceasta direcţia postmodernistă a poeziei lui Marin 
Sorescu, odată cu ciclul La Lilieci. 

Îl descoperi tocmai într-un moment critic de viata, deoarece nu oricând te apuci 
de citit poezii. Există diferite motive care te pot conduce spre rafturile bibliotecii şi te 
apropii de un volum de poezii. Prima întâlnire cu poezia din „La lilieci” nu poate fi 
decât ca şocantă. Nu ai cum să nu te îndrăgosteşti de Sorescu dacă intri mai profund 
în poezia atipică. Pentru olteni senzațiile de subiectivitate sunt legate de „nu se poate 
aşa ceva” sau „cineva îşi rade de mine de-mi pusă această care în mână”. Sorescu 
ştie ceea ce simte, ceea ce gândeşte, cunoaşte tipicul copilăriei oltenesti, tot asa 
precum Creangă ce se regăseşte în imaginarul poporului român. Sorescu ştie ce este 
în sufletul care părăseşte satul, bunicii, ulița cu prieteni şi toţi acei oameni lângă care 
creşti. Oare, acest Mărin, să fie un cunoscut ce zări suferința, ce simţi durerea când 
părăsi locurile dragi şi puse astfel pe hârtie toate amintirile frumoase recreand 
fericirea, împărtăşind acea bucurie unica şi altora, trezindu-le senzaţii inedite? Fiecare 
personaj din satul lui Sorescu îţi are sosia în satul meu. 

Desigur că, în teatru, Marin Sorescu este un inovator, şi nu numai pe teritoriu 
românesc, de unde şi sincronismul operei sale cu direcţiile semnificante ale 
dramaturgiei europene. Structuri de actualitate şi originalitate ale pieselor sale nu ar fi 
fost posibile fara principiile fundamentale ale teatrului clasic antic: Mithos, Mimesis, 
Poesis, dar într-o simbioză inefabilă şi indestructibilă prin care opera de artă devine un 
lucru care se semnifică pe el însuşi. În cazul poeziei sale, cele trei principii sunt subtil 
inserate şi se probează ineluctabil. 

Poetul este un maestru al stilului aluziv, spune ceva, şi te îndeamnă să faci 
altceva, fără ati pune la îndoială capacitatea de a înțelege. În poeziile sale se 


regăsesc diverse scene din viata satului într-o manieră realist-naivă, unde descoperim 


1 Goci, Aureliu: Câteva cuvinte despre dramaturgia lui Marin Sorescu, în Cafeneaua Literară, Ed. Centrul 
Cultural Piteşti 2008 


frumuseti morale nemaivazute, bucuria vietii, jocurile subtile ascunse in aparenta, sau 
simpla existenta a taranilor, toate sub o aura de spiritualitate a comportamentului 
taranesc. Formula de exprimare gasita de Sorescu permite cuprinderea celui mai 
variat registru de teme si motive lirice ceea ce a permis sa se vorbeasca despre un 
risc al repetării, al neputinței, de ieşire din moder (Stuparu, 2006). 

Model de vorbire populară şi lexicul din La lilieci pune în lumină procedee de 
formare a cuvintelor prin compunere şi derivare originale, specifice lumii oltenesti, 
caracterizate de tendinţa de condensare, de concizie, de simplitate. Țăranii lui Marin 
Sorescu poartă numele lor oficial, prevăzut în actele de stare civilă atunci când intră în 
legătură cu viata de stat (primărie, şcoală, armată) sau duminica, când oamenii n-au 
porecle, când descoperi „o mulţime de nume noi, şterse, care nu spun nimic, / Nume 
de pomelnic, n-au nici o legătură cu frumuseţea / Poreclelor (La lilieci, |, Duminica 
oamenii n-au porecle, p. 45). „Duminica oamenii n-au porecle, / Li se spune curat pe 
numele cele bune / Care nu li se potrivesc deloc, ca hainele de moarte / Păstrate cu 
mare grijă în lacră” (La lilieci, vol. |, Duminica oamenii n-au porecle, p. 44). 

Farmecul vorbirii olteneşti încântă: cineva se uită „ponciş”, altul merge „de-a 
tuturiga”, focul iese „buşneag din ogeac”, cercul trece ,valantoace prin tot satul”, copii 
se tin ,landra după urs”, iar caii sunt „slabi făcuţi lipcă”. Şi inventarul continuă: te-ai dat 
cu fistireau, la luat la rapangele, hoţii au pus tagă, trecea c-o hata de vite, au luat 
mireazul, un sudan de muiere, să-mi da cu nart, se ducea tâlv la vale, expresii al căror 
sens îl putem bănui sau deduce din context. Scopul poetului nefiind însă de a crea un 
dicţionar şi de a recrea o lume, el nu depune eforturi pentru desluşirea sensurilor. 

Relatarea scenelor din marea piesă a vieţii bulzeştene se face în limba locului, 
limbă izbucnind din trăirea pură „ŞI-I prijonea aia cu nişte palmoaie cât carpatorul...” 
(Dura şi Beldescu); „...muierea era înglodată/ avea şi nişte nacote de copii” (La 
argea); „Pe drum, pe poteci, când m-am întors/ Erau crile, crile de oameni” (Crila de 
oameni), „Nu face ghelai, ce-o tii aşa turuiac...” (Sopaneata). Viaţa de familie este 
comentată filozofic. Cum „Coicioaica a tânără/ Nu se lovea neam de barbatu-sau’, 
există o singură explicaţie: „ori că el se făcuse împilostrit/ ori că ea se făcuse 
împilostrită” (Nu se loveau), semnificaţia verbului „a se lovi” — „a se potrivi” producând 
savoare. Regionalismul este, uneori, semn al evocării nostalgice, amintire al unor 


vremuri când oamenii şi animalele împărțeau greutăţile vieţii. lonita Simion vorbeşte 


E Stuparu, Ada, Marin Sorescu — Starea poetică a limbii române, ed. Aius PrintEd, Craiova 2006, p. 19 


cu boii cand merge la moară, iar boii „merg de drag”, dar „dacă nu-l mai simțeau 
mergând pe lângă ei şi tarosind/ Se odihnea şi ei” (Hai la moară). Alteori, prin lexic se 
dă dimensiuni mitologice, unor ființe, ca Galben şi Boian, boii care trăgeau vaporul: „... 
bietul Galben se uzmeste... greu/ Şi ud, intraseră roatele în jos.../ Se mai încordează 
boul şi în genunche/ Lumea l-a hăitat şi când s-a sculat şi s-a încordat/ a trecut prin 
jug...” (Boii de altădat). Expresia regretului unei lumi trecute se face tot cu ajutorul 
regionalismului: „Oamenii erau mai dintr-o bucată/ Lumea nu era aşa de pestricită ca 
azi” (Juratul). În Gogonel şi pipota, în afară de scena înduioşătoare a unei mese in 
care Frusina este nevoită să împartă o găină la 12 oameni, poetul reţine şi momentul 
în care bunica, la care ajunge doar o gheară, vrea să-i dea celui mic pipota, dar îl şi 
învaţă sensul cuvintelor vechi: „ Bă tavnosul!/ -Babo, ce-i aia tavna?/ - Deasupra 
cozii, la găină, e o umflatura unde cresc penele./ Aia e tavna, târtița”. 

Dialogul personajelor este presărat cu multiple interjectii regionale, pline de 
umor teatral: ,- Aba, fa cumnată,/ Nu ştii ce visai azi-noapte?” (Fratila); „Uliuliu! Păi să- 
i mai aduc un ciur că-mi placu” (Fanfara); „Cade jos... pleot!” (Dumneata); „lo-te şi azi 
sării peste numele lui...” (Nebunul); „Ba şi da cu peschirul în sus, chiuia: / Uiu-iu. Uiu- 
iu!” (Dura şi Boldescu); „ Ce să-ţi mai facă, mă?/ Machea o să le ia pământurile la 
toți?” (Lamurirea); Marita de la moară „cea mai bătrână ciobancă” din Pâinea suna ca 
toaca, îşi cheamă oile: ,-Turi, turi! Se răstea ea la oi. Bece!/ Aliga — aliga! Liga — liga — 
li! 

Expresivitatea lexicală de realizează la nivelul limbajului comun, sursa 
expresivitatii este exploatată de poetul care îşi înfige temeinic rădăcinile în vorbirea 
populară, în graiul oltenesc. Erau vremuri frumoase, căci cine nu iubea zilele de 
sărbătoare, „când iei hora în piept şi topai, uita aşa ca să-ți ostenesti muşchii 
picioarelor, că apoi te vezi napadit de copii şi uite aşa ti se increteste fruntea“, sau 
serbările satului, când „te calcă pe picioare de Dragobete“. Şi chiar dacă „oasele 
trosnesc de atâta muncă“, mergi la pomana din sat, pentru că „nicăieri nu e mai 
gustoasă varza cu carne decât la pomeni“. Popa „zlobozeşte“ parastasul, un altul 
strigă: „stinge, bă, lumânările că se consumă curent!“, „Oamenii se aşeză jos, femeile 
dau peste mâna copiilor, care nu mai au răbdare“, iar „rudele se cinstesc din aceeaşi 
ulcică toţi, pe rând. Tot acelaşi microb, nu?". Şi uite aşa, cu linguri de lemn arse, mai 
luau o gură de ciorbă, în aşteptarea verzei cu carne, atât de gustoasă la pomană. (La 


lilieci, vol. Il, pp. 23-31). 


Nivelul oral, familiar al limbajului, în care se abordează miturile consacrate 
constituie o cale de umanizare a miturilor, căci poetul nu le coboară de pe scara 
axiologică, ci le imprimă un suflu nou, care le face mai accesibile, mai umane, prin 
concretizare şi asocieri inedite. Având capacitatea de a conferi cuvântului simplu forța 
de a revela esența existenței, Marin Sorescu „aduce în poezie descoperirea, uimirea, 
surpriza, noutatea banalului, dimensiunea filozofică a vieţii surprinse în simplitatea ei, 
umorul şi ironia adusă până la autoironie şi cinism blând, fără sarcasm, candoarea şi 
tandretea de a surprinde particularul autohton...” 

„Mecanismele poeticităţii” despre care vorbeşte Eugen Negrici“, prin prelucrare, 
transfigurare, substituire, ca raport între eul constructiv şi existentul obiectual, sau 
evenimential devenit real artistic — îl înscriu pe Marin Sorescu în prelucrarea fara 
atribuire de sens — recuperarea realului — ilustrând gradul zero de prelucrare: „Ai 
senzaţia că autorul călăuzit de un fel de încredere morometiana în tot ce este 
complicat sau definit, a pornit să regândească totul, să răstoarne certitudinea organică 
a universului, să inventeze sau să disloce ordinea axiologică”*. Aşadar, structurarea 
limbajului poetic capătă caracterul unui experiment de unde rezultă combinații care, fie 
sunt proiectate de sensul poemului, fie produc ele însele acest semn, astfel încât 
materialul lexical curent îmbracă semnificaţii neobişnuite. Expresivitatea lexicală se 
realizează la nivelul limbajului comun, în timp ce, uneori la mari depărtări, se 
proiectează, fulgerător sensuri neaşteptate. Sursa nesecată a expresivitatii lingvistice 
româneşti este exploatată de poetul care iti înfige temeinic rădăcinile în vorbirea 
populară, în graiul oltenesc, aşa cum este el imortalizat în ciclul Liliecilor. Noutatea 
liricii soresciene, având ca efect marele succes la public, este dată de viziunea poetică 
originală, obţinută prin reflectarea realităţii, prin oglinda personalităţii poetului, de la 
început diferită, manifestată şi la nivelul expresiei poetice. 

În ciuda afirmației categorice privind una din cele mai vechi teme — dragostea —, 
care a prilejuit poeţilor încă din antichitate poezii nemuritoare („În dragoste totul s-a 
cam scris/ Şi de mâna si de tipar”), Marin Sorescu găseşte totuşi resursele necesare 
spre a da şi erosului senzaţie de prospețime, contrazicând în felul acesta propria 
afirmaţie care, desigur, are rostul ei: dragostea nu mai e concepută ca ideal de 


puritate, candoare, ci ca ceva banal, la îndemâna oricui — meteahna omului modern! 


3 Firan, Florea : Marin Sorescu, în Profiluri şi structure literare, Contribuţii la o istorie a literaturii române, 
Vol.II, Ed. Scrisul Românesc, Craiova, 2003 p.256 

4 Negrici, Eugen: Introducere în poezia contemporană, Ed. Cartea Românescă, Bucureşti, 1985 p.6 

* Negrici, E., Op. cit., p. 57 


Maniera ironică de abordare a temei erosului o găsim mai întâi in poeziile de la 
începutul activităţii literare a lui Marin Sorescu. Spre exemplu, ultimele două strofe din 
poezia Poveste (volumul Moartea ceasului, 1966) au o încărcătură afectivă dramatică. 
Flacăra dragostei este ameninţată necruţător de timpul biologic al celor doi parteneri: 
„Până când ne va ieşi în cale/ Sfânta Vineri/ Să ne spună printre altele/ Ca nu mai 
suntem tineri.// Şi ca ea n-o sa ne mai dea de-acum/ Nici electricitatea pentru flacără/ 
Nici lemne pentru fum”. Trebuie precizat ca Sfânta Vineri e propria conştiinţă a 
cuplului erotic, care se manifestă ca un fel de memento . În faţa timpului biologic, nici 
unul din cele doua coduri ale fiecărui partener, fata de eros, nu poate fi viabil. Ca 
urmare a acestei filosofii a erosului, pe care o propune poetul, ironia este dulce- 
amară, căci, după cum se observă, erosul e abordat în registru ironic, tocmai datorită 
ideii de finitudine pe care o incumbă. 

Versurile din volumul Apă vie, apă moartă sunt ecoul unei înscenări a iubirii din 
volumul Descântoteca. Bunăoară, în Cu toate că... rizibilul izvorăşte din contrastul 
habitudinilor celor doi parteneri: e/— avid de cunoaştere („Eu nu mă mai satur de 
vechii greci”), ea — limitată la plăceri mărunte, banale si terestre („Nu te mai saturi de 
stofe, de rochii”). În aceeaşi tonalitate a incompatibilitatii dintre plăcerile celor doua 
sexe e scrisa si poezia Streaşina de dor. De remarcat ca şi erosul, ca toate celelalte 
„mituri”, este desacralizat. Elocvente, sub acest aspect, sunt: Îngânare, Linx, Despre 
mâini, Cum dracii dorm... şi Stampa (din volumul amintit). În ultima poezie, Luna — 
conştiinţa martor al amorului indragostitilor (cum apărea în viziunea romanticilor) —, la 
Marin Sorescu este supusă unei implacabile finitudini, ca şi oamenii, la trecerea 
ireversibila a anilor: „E acru vinul, sânul mai lăsat,/ Şi luna are cearcan ca o lampa/ 
Care-un amor târziu a privegheat”. 

În volumul de versuri Ecuatorul şi polii (Editura Facla, Timişoara, 1989), Marin 
Sorescu oferă, în stilul său inconfundabil, o lecţie despre poezia de dragoste şi, 
implicit, despre dragostea însăşi. Este vorba de o poezie care se scrie singură, mai 
exact, o poezie trăită, care se face sub ochii cititorului. Strategia aceasta 
presupune participarea, în egala măsură, a celor doi parteneri: „Visele mele cu tine 
ştiu să le caut/ Sunt peste tot, dulci şi lipicioase/ Ca polenul. M-ai învăluit în polenul/ 
Celei mai frumoase flori,/ Care nici n-are nume — şi sunt ca o albină, / Care nu mai vrea 
să se întoarcă la stup/ Face mierea la fata locului — / Şi o mănâncă ea cu floarea./ „Cu 


Floarea?”/ „Cu Floricica”./ Te şi botez cu ocazia asta, din nou” (În arcul de senzații ). 


Stratificarea lexicală în „La Lilieci” pune în evidenţă ceea ce Vasile Popovici 
numea „individul teatralizat'*, ca sumă a celor trei conştiinţe precis ordonate, necesare 
spectacolului care apare ori de câte ori cineva imită pe altcineva în fata altcuiva, 
fiecare cu modul lui de percepere şi reproducere verbală. 

În căutarea... personajelor sale, ca odinioară Balzac, şi nu numai el, deoarece 
Luigi Pirandello, în 1921, scria piesa „Şase personaje în căutarea unui autor, Marin 
Sorescu notează la sfârşitul poemului Un urât următoarele: „Eu scriu toate acestea 
acum, în iulie 1995, la Bulzesti, în casa a nouă. Încerc să adun toate personajele 
Liliecilor să văd care ce-a mai făcut, ce s-a mai ales de ele”. Autorul s-a întors la 
prototipuri ca să le înțeleagă devenirea ca personaje (în viziunea lui), plonjonul lor în 
realismul sucit spre fantastic, în tonalitatea tragică, sau gugubeata, aliniată în 
versetele postmoderne. Deci, poetul îşi verifica în „casa ce nouă” personajele ca stâlpi 
de rezistenţă în construcţia literară, compusă din şase nivele. Dacă materialul de 
construcție — oamenii/personajele — se găseau în Bulzeşti, punerea lor în operă — şi 
încă una ieşită în spațiul întregii Românii, ori mai departe — a fost rezervată exclusiv 
lui Marin Sorescu. Patentul Liliecilor îi aparţine în mod suveran printr-un lexic 
aparte”, constata Marian Barbu în „6 Cărţi în cutarea lui Marin Sorescu”. 

Restituirea amintirilor pentru Marin Sorescu presupune restituirea vocilor, ca în 
teatru, dar şi prezentarea actelor de îndrumare a regizorilor. Tema străveche, 
universală convertită aici în satul ca teatru, ca o scenă cu personaje diverse, cu studii 
„de profil” stabilizate, scoate întreg ansamblul poetico-narativ, plasându-l dincolo de 
individual, spre specificitatea esteticului modern. 

Marea deschidere spre comedie a viziunii din „La Lilieci” caracterizează 
sufleteşte, poate cel mai deplin pe exponentii lumii de acolo. O evidenţă este de pildă 
determinarea populară, țărănească, a tipului de umor pus în circulaţie, dar e insuficient 
să se observe numai atât. Tot ceea ce se petece „pe linie” sub nesatioasele priviri ale 
țăranilor lui Sorescu este chiar „viaţa lumii”, viata umană rasfranta în aspectele infinit 
repetabile, ale satului veşnic. Hramuri, nunţi, înmormântări, mersul după maşina de 
treierat, toate acestea şi încă altele sunt rosturi ce pot indreptati vânturarea necurmată 


încoace şi-n colo, de la deal la vale, şi de la vale la deal, până ce, tulburat, cineva de 


Š Popovici, Vasile: Lumea personajului, Ed. Echinox, Cluj-Napoca, 1997, p. 57 
* Sorescu, Marin: Cartea a VI-a, La Lilieci, 1998, p. 839 

pe marginea bagă de seamă — sau e numai o părere — că alaiul din uliţă, nesfârşitul 
alai, îi conţine de-a valma „şi pe vii şi pe morți” şi pe sătenii de azi şi ce cei de demult. 
Un înțeles mai adânc ni se arată atunci când în legătură cu această 
desfăşurare este o eternă trecere, acest du-te vino prodigios, un râu uman curgând 
din totdeauna câtre o mare ce îl absoarbe ne-încetat: ,- Astia sunt tot ăia de azi 
dimineaţă de trecură la deal?/ - Tot ei/ - Da parcă se inmultira. Umblă/ Vii cu morții, 
aşa de-a valma? Ce mă prosteşti tu pe mine,/ Nu te uita că nu văd bine/ - Trecură şi/ 
Şapte rânduri de popi, şapte de invatatori,/ - Mă, tu ma minti/ Şi unde se duc?/ - Păi, 
se întorc de la deal./ - Păi, ce a fost acolo? Să fi fost hram la biserica/ Veche?/ - 
Hram./ Dar ce sărbătoare e azi, că nu e lunea rătăcită/ Nici Cârstovul/ - Păi atunci nu 
fu hram./ Păi, să fi fost poate la horă/ Ori vin de la vreo nuntă ori de la o- 
nmormantare,/ Ori aduseră maşina de treierat?/ Sări de-l întreabă pe ăla — o fi a lui 


Gârbotă/ Ori de-ai lui Sfoiag — de unde vin toti?”. 


Post-scriptum: 
„Limba unui popor se confundă şi se identifică cu naționalitatea lui, cu memoria părinţilor, 


cu leagănul, cu mama, de unde ea se şi numeşte limba maternă, expresiune sublimă” (B.P.Haşdeu) 


David Esrig şi teatrul poetic. Elemente ale unei metode 
DUMITRIANA CONDURACHE 
Tatăl meu obosit, după Gellu Naum, Atelier, Sfântu-Gheorghe, august 2008." 
În lucrul cu actorii teatrului „Andrei Mureşanu” din Sfântu Gheorghe, David 
Esrig a dezvoltat o metodă de exerciţiu teatral de tip poetic. Începând cu lectura- 


' Între timp, regizorul David Esrig a facut un spectacol după Tatăl meu obosit la Academia de Teatru Athanor, din 
Burghausen, al cărei director este, spectacol in care au jucat studenți şi absolvenţi ai Academiei. Premiera: 21 iulie 
2009 


analiza a textului poetic (Tatăl meu obosit, de Gellu Naum), până la definirea precisă a 
unor termeni importanţi de joc (de la descompunerea şi recompunerea dramatică a 
textului poetic, la toate componentele jocului, interioare şi exterioare). Această definire 
apare cu claritate şi în toată eficienţa ei mai ales în timpul lucrului. Chiar şi prezentați 
separat însă, anumiţi termeni pot clarifica şi uşura mult munca unor actori şi regizori 
care rezonează cu acest mod de gândi şi a face teatru. De aceea am ales transcrierea 
unora dintre termeni in forma de “dicţionar”, aproape citând şi nu parafrazând 
formulările lui David Esrig, pentru că “traducerea” lor ar însemna deja o interpretare 
personală, prin urmare, l-ar îndepărta pe cititor de forța, sensul şi funcţia lor inițiale.’ 
Am făcut doar mici precizări acolo unde sensul ar fi rămas neclar. 
Actiune-contraactiune (principiul). Actiune-contraactiune verbală. E când spunem 
„dincolo” si gândim întâi „dincoace”. Încercati să spuneţi interior, înainte de un cuvânt 
indicativ, contrariul lui. Cuvântul capătă viata. Textul dobândeşte relief. Contraactiunea 
îmi aduce acţiunea foarte aproape emotional. 
Acţiune poetică. Acţiunea se petrece într-o comunicare sensibilă. 
Arc poetic. (Ex. Tip de arc poetic specific tipului de poezie Gellu Naum: ca şi cum 
toate întâmplările (de până atunci) îl fac pe Fiu, din poemul amintit, să se gândească 
la asta: încercarea de a regăsi „asimetria iniţială”.) 
1. ACT. Elementul cel mai mic. Actul este o acțiune singulară, care poate 
avea mai multe intenţii. A. e interesant pentru o analiză cu actorii fapt după fapt. 
2. ACŢIUNE 
e verbală (A vb) 
e nonverbală (A nvb) 

Se compune dintr-un şir de acte. 

Raportul dintre A vb şi A nvb: numai împreună trădează intenţia reală. Deci 


vorbim de subintentii - porțiuni ale unei intenţii: intenţie verbală, în acţiunea verbală + 


atitudine, în acţiunea nonverbală. Întregirea duce la o intensificare a intenţiei din A vb. 
Acţiunea este un şir de schimbări ca urmare a unor conflicte de intenții. 

În poezie este o tehnică a acţiunii verbale mai specială. 

Acţiunea este încercarea de a materializa intenţii. Se articulează din acțiunea verbală 


şi viața corpului omenesc. Simt în text acţiunea. Calitatea acţiunii. Dată şi de 


' Cu precizarea că am eliminat o serie de exemple, sugestive doar când ar fi disponibilă pentru cititor şi o 
înregistrare video. Am păstrat totuşi câteva exemple sufiecient de clare pentru cineva care ar dori să citească textul 
lui Gellu Naum, unde ar găsi nume de personaje, citate, trimiteri. 


respectarea principiului „acum” — ce povestim acum. Identitatea acțiunilor. Să fie 
clară. Îngemănare de acţiuni. Lant de acţiuni. Moduri de acţiune. Pluralismul 
acţiunii. Suita de acţiuni — face ca scena să ajungă la sensul ei. Tip de acţiune 
(rituală etc.) 
Cezură. Ce sunt cezurile, cu duratele lor: 

e vorbirea omenească are o valoare muzicală, sonoră; 

e sensurile şi multiplicitatea lor în jocul „barelor” (întregi, jumătăţi 


etc). Cezurile imbogatesc sensul enorm. 


Cezurile juste dau viata frazelor. Constientizarea actoricească unde sunt cezurile e 
foarte importantă (în orice tip de text). Problema cezurilor e foarte importantă în orice 
limbă. Se notează cu bare. (Ex. „Când mă trezeam/ aveam un puls la fel de orb/ şi de 
obscur”, Gellu Naum, Tată/ meu obosit) Cât de adâncă e cezura. Ex: „E un fel de 
exorcism/ al spaimei” (Tatăl meu obosit). „Eu rodeam o cojita de pâine/ ca sa’ anihilez' 
puterea emoţională a reveriei.” Oriunde pot să fac cezuri e posibilitate de dezagregare 
atomică. 
Construcție 

e de imagini 

e de intenții 
Contrast. Realizează relieful lucrurilor pe scenă. Conflictele capătă o dinamică astfel 
încât îl iau pe spectator pe drum. A mări contrastul. Stabileşte pragul* spre o noua 
cotitură şi o nouă calitate în acţiune. Totul se bazează pe contraste. Doar asta pot citi 
scenic. 
Contrastul relevant. Fiecare scenă îşi împlineşte cuantumul de tensiune datorită 
contrastului relevant. 
Crescendo (creştere). A clădi dramaturgia unui moment în crescendo. 
Culoare (a unei acţiuni verbale/ nonverbale). 
Cuvânt-cheie. În fiecare frază e un cuvânt care lămureşte sensul cel mai acut. 
În lucrul artistic, lucrăm mai mult la cauză, lăsând să vină efectul. Clădim lumea în 
care personajele şi întâmplările îşi capătă sensul. Cum articulăm o acţiune care pentru 


un spectator devine clar definită. 


Dramaturgia sentimentelor. Ritmurile au o importanţă deosebită in definirea 
energiei. Dacă sparg o acţiune în elementele ei componente se degajă mai multă 
energie. 
Expresie — impresie. Expresia în teatru (verbal, în corp, în actori) depinde sută la 
sută de impresie. Trebuie să fie lucruri care să mă impresioneze, ca să dau expresie. 
Sau dau o expresie pe care o fortez, şi asta nu e artă, asta e o smecherie oarecare. 
Filmul interior (al actorului). Tehnica interioară. Sunet, vorbe imagini, secvențe, 
salturi curioase. Dedesubtul textului lăsaţi imagini. 
Finaluri de cuvinte. Fiţi atenţi la ele. Acolo se joacă mult. 
(Fluid de) energie. E foarte important să simțim cum trec fluidele de energie prin 
frază (viata frazei). 
Functie (a acţiunii). Rituala etc. 
Functie a unei scene. Pentru ce e fiecare scenă. Poate fi şi putin imperfecta, 
o scenă trebuie să-şi împlinească funcția. 
Funcție a unei scene: parabolă etc. 
Gândire scenică. De tip asociativ. Orice operă dramatică se poate descompune în 
tipul ăsta de dialog. 
Identitate. A da identitate. Cerinta imperioasa a artei actorului, sa dea |. fiecărui 
cuvânt, fiecărei fraze. Să „identifice” textul. Să dau exact identitatea lucrurilor pe 
scenă. Să descopăr ce cuvânt poartă în sine identitatea momentului (caracterul aparte 
a ceea ce e denumit în acţiunea verbală). Dacă trăiesc cuvântul care-mi dă sensul, 
intru mai uşor în starea pe care vreau s-o joc. Să dăm identitate acţiunilor. Identitatea 
acţiunilor — să fie clară. 
Impresii interioare. Trebuie croite, ca textul să trăiască. 
Impuls. Impuls poetic. Desfasurati filmul interior, lăsând fraza să vină, dându-i 
impulsul să vină. Imaginile interioare sunt tocate de un obicei fioros: a spune fraza 
până-şi pierde orice gust. Trebuie să dau impulsuri pe drum. Orice acţiune 
premeditată se pierde. 
Intentie. Intenţia frazei. Cuvinte nu se pot juca, se pot juca numai intenţiile care sunt 
în spatele cuvintelor. Procedeu arheologic: am o intenţie — încep să mă gândesc cum 
se clădeşte. Se construieşte o structură de intenții. 
Momentul 0. 

e las totul, apoi reincep 


e momentul cand nu ştiu ce voi hotărî. (Este puterea de seducţie 


care intereseaza spectatorul.) 

Poezie neplanificata. Cat curaj avem sa promovam in arta curente de poezie 
neplanificata. 
Relief. Spectacolele sunt interesante atunci cand relieful e puternic. Atunci cand 
punctul culminant e departat de punctul cel mai adanc. A intari pragurile. Tipul de 
moment in care putem intari pragul este contradictia intre doua momente. 
Ritm/uri. Foarte periculos cind ritmurile devin egale. Sunt necesare ruperi de ritm. 
Subiectul actiunii verbale. Subiectul a ceea ce spunem ne influenteaza, deci cand 
se schimba S.A.V. se schimba tonalitatea. 
Tendinta activa a unei fraze. Exista un cuvant care da culoarea, gustul unei fraze. 
Tehnica exterioara. Voce bine pozata, flexibila, respiratie perfecta. Corpul pregatit — 
flexibilitate, disponibilitate. Atunci corpul lasa sa treaca impulsurile interioare. 
Tonalitate dramatica. E un lucru important a decide tonalitatea, ce vrea de fapt o 
actiune. 
Sa antrenam studentii sa simta cezurile. 
Valoarea cuvintelor 

e un accent logic 

e un accent emotional 

e o valorare din colorarea cuvântului. 

Asistând la acest atelier pe toată durata lui, am văzut cum au evoluat lucrurile 

de la citirea şi analiza la masă (cu reveniri la lucrul la masă, pentru precizări asupra a 
ceea ce a fost, discuţii asupra a ceea ce urma şi chiar pentru repetiţii mentale ale 
parcursului scenic, într-o fază mai avansată), până la ridicarea unor scene de unul sau 
mai multe personaje şi a unor momente de grup, apoi compunerea lor în succesiune 
dramatică. Pe tot parcursul, am văzut “la lucru” aceste noţiuni, dintre care unele sunt 
precizarea unora termeni mai vechi, vehiculati în teatru, dar acum folosiţi cu ştiinţă, 
prospețime şi claritate a viziunii, altele sunt numiri noi ale unor lucruri fie practicate 
intuitiv de actori, fie descoperiri ale regizorului într-o îndelungată experienţă cu actorii 
şi studenţii. Pentru ca în final să se ajungă la un fragment de regie închegat, puternic, 


la imagini artistice de un nivel estetic emotionant. 


În căutarea teatrului existențial, atelier pe texte de Paul Celan, Burghausen, 9 august — 8 septembrie 2009 
Pentru David Esrig, teatru existenţial înseamnă, de fapt, teatru poetic. Şi invers. 


În sensul că un poem puternic porneşte de la si conţine în sine o situaţie existenţială; 


iar o situaţie existenţială, jucată pe scenă, are esenţă si forță poetică. Poezia este, 
aşadar, nu poezia citită şi expusă ca atare pe scenă, fie şi cu nuanțe, ci poezia 
descompusă, în urma unei analize de tip structural, şi recompunerea ei dramatică, prin 
joc şi rostire, în aşa fel încât, prin evoluţia scenică, prin contrastul relevant închis în 
ea, efectul asupra privitorului să fie poetic. 

David Esrig opune teatrul poetic celui de tip descriptiv. Teatrul poetic merge la 
esentele umanului, la contrastele puternice, adânci, ale existenţei, şi la crearea lor 
scenică prin mijloace actoriceşti avansate şi subtile. Teatrul poetic, aşa cum l-am 
înțeles în gândirea regizorului şi profesorului David Esrig, nu descrie fapte, stări etc. Ci 
creează situații dramatice de concentrare poetică, — nu fără evoluție! Dar această 
evoluţie nu este într-o logică diurnă, de teatru realist, ci se face, tot după o strictă 
inlantuire, fapt după fapt, dar a unui parcurs de tip poetic. 

Cerinţele acestui fel de a face teatru sunt mari pentru un actor. Ele îl solicită 
total, de la profunda înțelegere a textului, până la urmărirea şi refacerea analizei 
alături de regizor (sau pentru sine, dacă regizorul nu ar face-o), până la plonjarea cu 
toate mijloacele — simtire, gândire, voce, corp — unite într-o stăpânire avansată a 
meşteşugului actoricesc. Această capacitate de a răspunde integral la stimulii unui 
teatru care are aceleaşi cerințe cu orice artă contemporană o cere şi o antrenează un 
atelier condus de David Esrig. 

Termenul poetic este folosit de regizorul David Esrig în lucrul său cu actorii şi 
cu studenții într-un fel cu totul personal, de neconfundat. Am încercat în rândurile de 
mai sus o definire, dar această metodă se defineşte mai ales în decursul unui atelier. 
Înseşi precizările teoretice se fac tot prin discuţii în procesul de lucru pe o anumită 
temă, având ca punct de pornire nişte texte date, în diferite etape. 

O situație existenţială, aşadar puternică, esenţială, care are prin urmare şi un 
caracter de generalitate, se află în centrul unui moment dramatic de acest fel. 

Reprezentarea ei cere un joc simbolic şi concret în acelaşi timp. 

Nivelul psihologic stric al teatrului este numai un nivel, şi acela în parte depăşit. 
Important este în viziunea lui David Esrig că propune nu doar o estetică a 
spectacolului ca produs final, ci, mai ales, o estetică poetică a stilului de joc şi o 
metodă de a ajunge la aceasta. 

„POEZIA este o ştiinţă a actiunii.”, scria Gellu Naum, în Castelul orbilor, 
“Tehnicile ei îşi au locul firesc lângă marile tehnici ale acţiunii. Legăturile pe care ea le 


asigură sunt de natură magică: graţie ei oamenii îşi regăsesc contactul dar acest 


contact este asemeni focului, asemeni panicii, asemeni iubirii, asemeni apei, asemeni 


revoltei, asemeni morţii care ne primeneste sângele.” ° 


Condiţia umană şi artele 
TAMARA CONSTANTINESCU 
Arta este în esenţă cea mai profundă expresie a creativităţii umane. Pe cât de dificil 
de definit, pe atât de dificil de evaluat, având în vedere faptul că fiecare artist îşi alege 
singur regulile şi parametrii de lucru. Prin modul sau de manifestare, arta poate fi 
considerată şi ca o formă de cunoaştere (cunoaşterea artistică). În dicționarele de estetică 


nevoia omului de artă este privită prin raportul om - societate, om - lume. Existenţa umană 


> Gellu Naum, Castelul orbilor, Colecţia suprarealistă, Bucuresti, 1946, pag.19 


la orice nivel al dimensiunilor sociale sau istorice s-ar afla, implica actiunea omului pentru 
satisfacerea nevoilor sale. Arta este privita ca cel mai inalt titlu de noblete spirituala a fiintei 
omenesti, este privita ca o forma de activitate specific si deplin umana, urmarind 
producerea unor valori unice, originale, inedite. Prin arta omul modifica sistemul de relatii 
cu lumea, marcand pregnant prezenta lui in lume. Arta a fost, este si va fi necesara pentru 
ca este o forma principala de cunoastere si transformare a lumii, este o forma de 
perfectionare a lumii sporindu-i frumusetea, adevarul, umanitatea, moralitatea. 

Arta este o imagine a lumii, dar o imagine ordonată, prin care e învins şi depăşit 
haosul de imagini, judecăţi, afecte, tendinţe, care alcătuiesc în fiecare moment țesătura 
conştiinţei omeneşti. Este un mod de organizare a materiei şi a datelor conştiinţei. Tudor 
Vianu spune în Estetica sa că: „Arta este şi trebuie să rămână o valoare socială, o 
posibilitate a omului de a participa la viata şi destinul societăţii în care trăieşte şi un mijloc 
de a înnobila cadrul şi stilul civilizaţiei acesteia. Totodată ea ne aşează într-o relaţie cu 
natura pe care nu o putem realiza altfel. Arta ne ajută să descoperim fata autentică, sa 
percepem în chipul cel mai direct, senzorial, realitatea ei. Aspectele pe lângă care treceam 
mai înainte cu indiferenţă, pentru că nu le întrezăream decât prin vălul concepțiilor 
inteligenţei, capătă prin artă un chip virginal. Ea ne oferă o imagine a existenţei în care 
haosul şi arbitrarul au fost depăşite. Trecerea de la viata la artă, marchează pasirea într-o 
lume noua, a ordinii, a necesităţii, a logosului imanent”. 

Opera de artă este produsul unei anumite activităţi creatoare şi produce la rândul ei 
o serie de reacţii subiective în sufletul celui care ia contact cu ea. Este oglinda sufletului 
artistului, cristalizându-se în ea procesele sufleteşti care s-au dezvoltat în artist în timpul 
creaţiei. Este oglinda creatorului, dar ea se oglindeşte la rândul ei în sufletul aceluia care o 
contemplă. Modelul artistic, trăieşte o a doua existenţă desăvârşită în conştiinţa aceluia 
care s-a apropiat de ea. Opera nu e numai strigătul sincer al unui suflet, dar şi produsul 
unei dibăcii care ştie să câştige pentru sine atenţia şi înţelegerea oamenilor. Opera nu este 
un document exclusiv al sinceritatii artistului. Artistul nu poate fi intuit în operă ca printr-un 
mediu transparent. Opera îl poate şi ascunde pe artist, el nu este numai sincer ci şi 
disimulat. Opera poate apărea ca un produs al puterii plastice inconstiente a naturii, un fapt 
natural ilustrând o forță activa în întreaga serie a fenomenelor şi proceselor naturii, iar pe 
de altă parte este ceva izolat din natură şi opus ei, ca tot ce este produsul tehnicii omeneşti, 
este în acelaşi timp un rezultat al aptitudinii tehnice a omului. 

Tocmai această opoziţie a artei fata de natură o făcea suspectă în ochii lui Platon şi 


determina renumita condamnare metafizică a artei pe care o pronunţă în Sofişti marele 


filozof grec: “Înşelăciune şi iluzie alcătuiesc esenţa artelor, şi scamatorii trebuiesc puşi în 
acelaşi rând cu sculptorii şi pictorii, cu toţii deopotrivă constituind categoria imitatorilor.” Arta 
nu este decât o imitație a imitaţiei, o umbră a umbrelor. Arta este doar apanajul 
fantasmelor, care tin de pasiuni şi de simțuri şi nu de rațiune, ca atare întunecă spiritul, îl 
umbreşte, îi ia limpezimea. Antinaturalismul artei rezultă după spusele lui Platon mai întâi 
din faptul că operele ei par a fi o imitație a naturii. 

Quintilian care a activat la începutul secolului al Il-lea după Christos spunea despre 
artă că este mai presus de toate o expresie a sentimentelor:” Încă din vremurile vechi 
oamenii şi-au dat seama că unii cultivă cântecul şi muzica, atunci când sunt într-o dispoziţie 
fericită, când încearcă plăcere sau bucurie, alții li se consacră când îi încercă melancolia şi 
neliniştea, iar alţii, în sfârşit când sunt cuprinşi de un farmec şi un extaz divin.” Arta consta 
la vremea aceea din dans, cântec şi muzică şi de asemenea era în legătură cu cultele şi 
ritualurile, îndeosebi cu cele asociate lui Dionisos. Arta reuşea să liniştească, să pacifice 
simtaminte, să purifice sufletele — catharsisul. 

Democrit vorbea despre artă şi dependenţa ei de natură, de imitarea naturii de către 
artă — mimesis, nu în sensul imitării sentimentelor de către un actor, ci ca mod de a urma 
natura în metodele ei de acţiune: “Am fost invataceii animalelor în ce priveşte realizările 
cele mai importante: ai păianjenului pentru ţesut şi croit, ai rândunicii pentru construcţia 
caselor, şi ai cântătoarelor, lebăda şi privighetoarea, pentru cântat, prin imitarea tuturor 
acestora.” Altă idee a lui Democrit se referă la efectul artei, el susținea că: ” cele mai mari 
plăceri sunt produse de contemplarea realizărilor celor mai alese.” Acest enunţ cuprinde 
cea mai veche alăturare cunoscută a ideilor de frumos, contemplatie şi bucurie. Inspirația 
este o altă idee a lui Democrit privind originalitatea artei creative. El susţinea că nimeni nu 
poate fi creator adevărat fără o “aprindere” a sufletului, fără un grăunte de nebunie. 
Creativitatea deriva astfel dintr-o stare psihică aparte, diferită de cea normală. 

Mai târziu aceasta idee a fost interpretată de Clement Alexandrinul, unul din părinții 
timpurii ai Bisericii, susținând despre creaţie că este călăuzită de “un suflu dumnezeiesc”, 
supranatural. Aristotel contrazice însă această afirmaţie, spunând despre creaţie că nu este 
ghidată in mod special de forte supranaturale, ci dimpotrivă, creaţia este supusă forțelor 
mecanice, şi are loc numai în circumstanțe excepționale. Aceste circumstanțe nu erau 
supranaturale, ci supranormale. Poeţii nu au nevoie să fie inspirați de zei, de muze, 
inspiraţia este ceva natural. Sofiştii au discutat despre conceptele de „talent şi educaţie”, 
ajungând în final la concluzia că arta şi instruirea sunt deopotrivă necesare, că arta fără 


instruire şi instruirea fără artă nu înseamnă nimic. Socrate a formulat teoria idealizării naturii 


de catre arta, imbogatind astfel teoria reprezentarii naturii prin arta: ,Cand vreti sa 
reprezentaţi o frumuseţe desăvârşită, fiindcă vă e greu sa găsiţi un om fără cusur, adunați 
partea cea mai frumoasă de la fiecare şi aşa alcătuiți un întreg frumos.” Scriitorii tarzi ai 
Antichității au discutat îndelung această teorie, ajungând la afirmaţia că cea mai bună cale 
de idealizare a naturii era selectarea şi multiplicarea propriilor ei frumuseți. 

Aristotel referindu-se la necesitatea şi universalitatea artei, notează în Poetica: 
„Datoria poetului nu e să povesteacă lucruri întâmplate cu adevărat, ci lucruri putând să se 
întâmple în marginile verosimilului şi ale necesarului. Într-adevăr istoricul nu se deosebeşte 
de poet prin aceea că unul se exprimă în proză şi altul în versuri, ci pentru că unul 
înfăţişează fapte aievea întâmplate, iar celălalt fapte ce s-ar putea întâmpla. Poezia 
înfăţişează mai mult universalul, câtă vreme istoria, mai degrabă particularul.” 

De-a lungul timpului cercetătorii au încercat să stabilească originea artei, s-au izbit 
întotdeauna de greutatea de a nu afla o societate in care arta să lipsească. O societate 
lipsită de activitate artistică este ceva cu neputinţă de găsit, atât în trecutul istoric şi 
preistoric, cât şi în prezent. Istoria şi întinderea artei coincid din această pricină cu întreg 
trecutul omenirii şi cu întreaga ei varietate spaţială. O data cu desfăşurarea vieţii istorice se 
poate observa o treptată înlocuire a manifestărilor artistice de grup, cu creaţiile artistice 
individuale. Această transformare in evoluţia artistică a omenirii marchează o decadenta a 
dansului, a pantomimei dramatice, a tuturor artelor în care creatorul şi contemplatorul sunt 
deopotrivă fiinţa colectivă a grupului. O dată cu această evoluţie se schimbă şi locul artei în 
întregul societății omeneşti. Arta nu mai este forma universală de manifestare a vieții 
sociale, ci o completare şi o încununare a ei. Problemele vieţii în societate, degradarea 
muncii îşi găsesc în artă complementul lor cu virtuţi de regenerare şi înnobilare. Acesta 
este mai ales sentimentul individului care acordă câteva ore pe zi unei lecturi literare, sau 
care îşi petrece seara într-un teatru sau într-o sală de concert. 

În timpul Renaşterii arta a jucat un rol eliberator, a lucrat ca o putere de smulgere 
din vechile tipare medievale. Activitatea artistică în secolele XV, XVI din perioada 
Renaşterii, s-a dezvoltat într-o stânsă conexiune cu viata religioasă, ale cărei tendinţe 
dominante în epoca anterioară căutau acum să fie slăbite şi înlăturate. Renaşterea 
alcătuieşte o etapă de tranziţie între tipul civilizaţiei colective şi anonime a Evului Mediu 
către civilizaţia individualistă a vremurilor noastre, de la regimul autoritar la regimul libertăţii, 
de la mistică la ştiinţă. Marele agent al acestei prefaceri este arta, care se insinueaza în 
formele vieţii religioase, pentru a le sparge dinlăuntru. Arta are ca scop să oglindească 


natura, determinând importante modificări în mijloacele de expresie şi în tehnica artistică. 


Toate acestea au adus cu sine si modificarea perspectivei in care e conceputa finalitatea 
artei, functia sa instructiva si educativa se impleteste cu cea estetica. Frumosul este o 
insusire a lucrurilor percepute cu ajutorul simţurilor. În catedralele închinate lui Dumnezeu 
se introduce reprezentarea omului şi a naturii, ca o frumuseţe caldă şi sugestivă. 

Leonardo da Vinci întruchipare a idealului renascentist al „omului universal”, 
reprezentat de seamă al Renaşterii italiene, consideră arta ca fiind parte integrantă a 
modului de abordare practică şi lucidă a realităţii, o disciplină tot atât de riguroasă ca ştiinţa. 
Frumosul artistic este rezultat al sintezei observaţiilor asupra naturii şi al stăpânirii legitatilor 
creației. În capodoperele sale Mona Lisa, Cina cea de taină, Bătălia de la Anghiari, etc. 
valorifică studiile sale asupra luminii ca factor ambiant şi modelator. Şi-a exprimat totodată 
concepția asupra omului ca produs superior al naturii, opunându-se viziunii ascetice a 
epocii medievale. 

Opera shakespeariană din punctul de vedere al timpului în care aceasta a fost 
creată, valorifică artistic o nouă perspectivă asupra lumii. Ideile cele mai îndrăzneţe ale 
Renaşterii se regăsesc în dramele lui Shakespeare, de la titanismul, reinterpretat în spirit 
personal, până la instrumentele de observare ştiinţifică a realității. Nici doctrina 
temperamentelor nu îi este străină, ajutându-l, prin acuratețe, în procedeul inovator al 
analizei psihologice. Shakespeare umanist al Renaşterii, filtrează prin sensibilitatea sa o 
întreagă lume, pentru a o reda imbogatita şi profundă. Raportul dintre lume şi teatru reflectă 
o pereche frecvent întâlnită în Renaştere, macrocosmosul şi microcosmosul, care capătă 
diverse particularizări. Scopul dat literaturii este unul specific Renaşterii, poezia devenind, 
în această epocă instrumentul de cunoaştere a sufletului omenesc şi a societății. 
Shakespeare va proceda ca şi ceilalti scriitori renascentisti, bazându-se pe o înţelegere 
filosofică a vieţii şi prezentând personajele în devenire, dominate de trăsături contradictorii. 
„Scopul teatrului, al cărui rost, dintru-nceputuri şi până acum, a fost şi este să-i tina lumii 
oglinda în fata ca să zic aşa, să-i arate virtuţii adevăratele ei tăsături, lucrului de scârbă 
propriul sau chip, şi vremurilor şi mulțimilor înfăţişarea şi tiparul lor."(Hamlet) 

În secolele următoare Renaşterii, artişti mari există şi se desăvârşesc în filozofie şi 
morală. În secolele XVII şi XVIII, continuă impulsurile primite din Renaştere. Numele 
reprezentative ale timpului se găsesc mai ales printre gânditori şi literați. În clasicism se 
încerca naşterea unor opere de artă de o frumuseţe ideală desăvârşite din punct de vedere 
rational şi plastic, după modelele antice. Arta era întemeiată pe rationalism, cultivând 
afirmarea supremaţiei absolute a principiilor morale şi a raţiunii asupra fanteziei şi 


pasiunilor, a intereselor generale asupra celor individuale, a datoriei cetăţeneşti asupra 


sentimentelor personale. Arta are virtutea de a pune în acord in sufletul nostru 
sensibilitatea cu raţiunea. Senzualitatea materiei ei se temperează prin forma raţională 
care o ordonează. Moliere afirmă în prefața de la Tartuffe despre puterea moralizatoare a 
artei teatrului că: „Teatrul are o mare putere în privinţa îndreptării. Cele mai bune săgeți ale 
unei moralizări posace, sunt adesea mai puţin puternice decât ale satirei. Şi nimic nu 
pocaieste mai bine, pe cei mai multi dintre oameni, ca oglinda beteşugurilor lor. E o lovitură 
mare dată viţiilor, când le expui râsului obstei întregi. Comedia este un poem ingenios care 
prin învățături plăcute, îndreaptă defectele oamenilor.[.....] Şi Aristotel şi-a închinat teatrului 
nopţi de veghe, şi şi-a dat osteneala de a strânge în precepte arta de a face comedii.” 

În Romantism natura apare ca mediator între om şi divinitate. Folclorul este 
considerat ca fiind izvorul adevăratei inspiratii. Apare termenul de „artă totală” in care se 
contopesc muzica, poezia, teatrul, baletul şi pictura si în acelaşi timp se pune accent pe 
cultivarea formelor artistice cât mai plastice, valorificarea imaginaţiei, inspiraţiei şi 
afectivității, recursul la folclor, istorie, pitoresc sau exotic - coordonate diferit particularizate 
în fiecare artă. Niciodată însă nu s-au pronunţat despre artă cuvintele unei pretuiri mai 
înalte decât în filozofia romantică. Lumea dupa Schopenhauer este obiectivitatea Vointei, 
care la rândul ei este totalitatea impulsurilor, şi instinctelor vitale, chintesenta vieții. Voința 
se manifestă ca o veşnică straduinta, ceea ce înseamnă că viata este o veşnică suferinţă. 
De aici pesimismul lui Schopenhauer. Suferinta nu poate fi anulată, dar poate fi temporar 
remediată şi o astfel de remediere oferă arta. Prin contemplatie estetică omul îşi potoleste 
pornirile primitive, putându-se ridica în lumea ideilor. Creatorul de artă este un geniu, 
caracterizat printr-o conştiinţă deosebit de clară, în dosul căreia se agită pornirile voinţei pe 
care le combate, procesul de creaţie fiind conştient şi inconştient în acelaşi timp. Totodată 
geniul se caracterizează printr-o fantezie deosebit de puternică. Schopenhauer susţine că 
există două categorii estetice fundamentale: frumosul şi sublimul. Frumosul deşteaptă 
contemplatia fără nicio rezistenţă; în fata sublimului însă contemplatia este condiționată de 
un efort prin care contemplatorul se smulge din mrejele voinţei. În lucrarea sa fundamentală 
— Lumea ca voință şi reprezentare - Schopenhauer scrie despre tragedie: „Tragedia se 
consideră pe drept cuvânt, cel mai nobil dintre genurile dramatice , atât pentru dificultatea 
realizării, cât şi pentru măreția impresiei pe care o produce. Această formă superioară a 
geniului poetic, are drept scop prezentarea laturii îngrozitoare a vieţii, a durerilor fără de 
număr, a spaimelor umanităţii, a triumfului celor răi, a forței hazardului care pare că ne 
batjocoreste , a înfrângerii infailibile a celui drept şi a celui nevinovat; descoperim astfel un 


simbol semnificativ al naturii lumii şi al existenţei. Tragedia ne dezvăluie conflictul de voinţă, 


descurcand pentru noi suferintele omenesti, fie ca ele sunt rezultatul hazardului, sau al 
greselii care stapaneste lumea sub forma unei necesitati inevitabile, si cu o perfidie care ar 
putea fi luata drept o persecutie voita, fie ca ele isi au sursa in chiar natura omului, jn 
încrucişarea efortului şi volitiunii indivizilor, in perversitatea şi prostia majorităţii lor.” 

Hegel a urmărit să includă arta în chip organic între formele de manifestare ale 
spiritului, considerând-o in acelaşi timp şi o parte a religiei. Arta reprezintă cunoaşterea 
nemijlocită a absolutului, iar frumosul artistic este un ideal, o manifestare sensibilă a ideii, 
având un raport apropiat cu natura. Hegel stabileşte trei momente importante ale artei, ce 
corespund la trei etape istorice: simbolist-orientală, clasic-greacă, romantic-modernă. Din 
această organizare sunt deduse apoi artele particulare şi specifice: momentul simbolist e 
marcat de arhitectură, cel clasic de sculptură, iar cel romantic de pictură, muzică şi poezie. 
Poezia dramatică este cea mai perfectă totalitate şi ea trebuie considerată ca „treapta cea 
mai înaltă a poeziei şi a artei în general.” Ca operă de artă poetică, drama se exprimă 
efectiv doar scenic. Aceasta înseamnă asocierea textului şi a muzicii, cu o altă formă de 
expresie artistică — arta actorului, care s-a dezvoltat complet, numai în timpurile moderne. 
În epoca modernă actorul se introduce în opera de artă ca individ integral şi va trebui prin 
urmare să se transpuna cu totul şi să-şi realizeze rolul aşa cum poetul l-a conceput, să fie 
„instrumentul pe care cântă autorul”. Rolul lui de creator stă în adaptarea personalităţii sale 
la cea a personajului său şi în desăvârşirea în acest sens a intentiilor poetului. Despre 
principiul tragediei Hegel afirmă: „Conţinutul veritabil al acţiunilor tragice îl furnizează 
pentru scopurile pe care şi le însuşesc indivizii tragici, cercul puterilor care constituie ceea 
ce e substantial în voința omenească şi care au justificare în ele însele. Tema tragediei 
originale este divinul, dar nu divinul aşa cum constituie el conţinutul conştiinţei religioase ca 
atare, ci aşa cum se încorporează el în lume, în acţiunile individuale, fără a-şi pierde în 
această realitate caracterul său substanţial. Adevărata suferinţă tragică este comandată 
asupra indivizilor care actioneza numai ca urmare a propriei lor fapte, în chip pe cat de 
indreptatita pe atât de vinovată din cauza conflictului pe care îl crează, faptă pentru care 
aceşti indivizi şi-au asumat răspunderea cu întreaga lor fiinţă.” 

Nietzsche a abordat problema valorii şi scopului artei, a inferioritatii sau superiorității 
ei în raport cu morala, ştiinţa şi filozofia. Arta este împlinirea supremului moment creator al 
culturii. Scopul culturii este producerea omului de geniu, care să reformuleze lumea prin 
artă. Creaţia artistică este înălțată la rangul de activitate primordială metafizică a vieţii. Arta 
trebuie să fie apanajul celor puţini şi aleşi, capabili să o înțeleagă şi să o celebreze. În 


Naşterea Tragediei, Nietzsche afirmă: „Când spunem despre Eschil şi Sofocle că sunt 


poeti, vrem sa spunem ca sunt poeti libretisti, dar pierdem orice notiune privind existenta lor 
adevarata; ea nu ni se descopera decat in anumite momente de puternica imaginatie, cand 
ne reprezentam o forma idealizata a operei, care ne-ar da intuitia a ceea ce era drama 
muzicala antica. Cand se planuia un poem dramatic, prima idee trebuia sa fie imaginarea 
unui grup de barbati sau de femei, care sa fie in stranse relatii cu personajele actiunii; apoi 
trebuiau inventate situatiile in care sa se poata exprima emotiile colective, de natura lirica si 
muzicală.[...] Vechea tragedie era săracă in acţiune şi interes, se poate spune chiar ca la 
origine, ea nu avea ca principal conţinut acţiunea, drama, ci pasiunea, „pathos”-ul. În fata 
unei tragedii greceşti ne simțim incompetenti, pentru că efectul ei fundamental se bazează 
într-o mare măsură pe un element dispărut — muzica.” 

În secolul XX arta modernă are ca sursă impulsul dinamic al raporturilor om - 
societate. Arta este privită de gânditori ca J.P.Sartre de exemplu, ca fiind o forma 
privilegiată de conştiinţă socială, puternic integrată în istorie şi determinată de aceasta. 
Atenţia lui Sartre se îndreaptă spre medierile prin care se realizează interacţiunea dintre 
artist şi societate, acordând o importanţă deosebită mediului familial din perioada copilăriei 
unui scriitor, precum şi mediului social, grupelor sociale cu care artistul vine în contact. 
Scriitorul se angajează atunci când se adânceşte în străfundurile sale pentru a exprima 
totalitatea socială. Relaţia artist — societate nu este înțeleasă în zona luminoasă a cogito- 
ului, ci în zonele întunecate ale inconştientului. „În teatru acţiunea dramatică este povestea 
unei acţiuni, este transpunerea în dramă a unei acţiuni, a uneia sau a mai multora, a 
câtorva indivizi sau a unui grup întreg, adică - nişte oameni sunt în situaţia de a voi ceva şi 
încearcă să realizeze acest lucru. Diferenţa dintre teatrul epic şi teatrul dramatic stă în 
faptul că autorul care face teatru dramatic vorbeşte în numele său propriu, povesteşte adică 
o istorie, cu interpretările sale proprii, în timp ce celălalt este demonstrativ şi nu vorbeşte cu 
cuvintele sale proprii, se eclipsează ca autor şi eclipsează spectatorul în fata spectacolului 
pe care îl prezintă. În teatrul dramatic poți încerca să înţelegi, pe când în cel epic, aşa cum 
ne este el prezentat actualmente, ni se explică ceea ce nu înțelegem." 

O dată cu predominanta avangardelor, în primele două decenii ale secolului al XX- 
lea, când îşi dezvoltă Ortega Y Gasset viziunea sa estetică, arta a devenit din ce în ce mai 
mult o „artă artistică”, o arta pentru artişti, o artă tot mai putin utilitara şi fără consecinţe 
imediate pe plan general. Dorinţa de marcare a frontierelor între genuri corespunde tot mai 
putin „noilor" orientări artistice de ieri sau de azi. Ceea ce s-a putut constata de-a lungul 
întregii istorii a artei, şi anume tendinţa sincretică, a ajuns să fie o caracteristică mai ales a 


artei de la sfîrşitul secolului al XX-lea şi va rămâne astfel şi în viitor, după cât se pare. Arta, 


al} 


in general, si cu atat mai mult ,arta noua" in viziunea lui Ortega, presupune otiu, ceea ce, in 
acceptia clasica inseamna contrariul muncii utile, cu alte cuvinte, arta ,nu este o lipsa de 
activitate, ci munca inutila, munca fara simbrie si fara beneficiu material", ea reprezinta 
efortul, de multe ori teribil, pe care oamenii, unii oameni, îl dedică ,irealului sau 
supremului". Ortega susţine că „opera de artă începe acolo unde sfiîrşesc materialele ei şi 
trăieşte într-o dimensiune incomparabilă cu elementele propriu-zise din care este alcătuită”. 
Fatala institutonalizare a maselor, despre care vorbeşte Ortega y Gasset, precum si 
expansiunea fără precedent a tehnologiei au determinat, în pofida aparentelor, nu o 


"i 


democratizare a ponderii culturii "înalte", ci o contaminare neverosimilă a sferei sociale şi 
mentale, deopotrivă, cu produse şi servicii kitsch. 

În spațiul românesc, gânditori ca Blaga (la aceste idei aderă mai apoi şi Noica) 

s-a adresat istoriei culturale a omenirii, constatând că diferența specifică a omului 
(determinatiile, spune Noica), prin care acesta a devenit ființă istorică, deosebindu-se astfel 
de toate celelalte ființe, este capacitatea sa creatoare; pe aceasta, omul nu o poate depăşi 
pentru că ea este sublimul, este absolutul spre care tind reprezentanţii geniali ai umanității. 
Omul este o ființă creatoare, care îşi depăşeşte mereu creaţia, dar care, tocmai de aceea, 
nu-şi poate depăşi condiţia de creator. Omul este, prin urmare, o ființă dogmatică şi trebuie 
să aibă în stăpânire o metodă dogmatică, izvorâtă din condiţia şi din destinul său de a fi 
creator. Intitulându-şi primul studiu din Trilogia cunoaşterii, Eonul dogmatic, Blaga sugera 
că, omul este înzestrat cu un intelect structurat logic, cu ajutorul căruia ordonează cognitiv 
mediul natural în care se află. 

Pentru a crea, pentru a fi demiurgul culturii, omul trebuie să iasă din „orizontul 
concret”, paradisiac, al realităţii cognoscibile şi să intre într-un „orizont al necunoscutului”: 
„Orizontul necunoscutului, ca o dimensiune specifică a ambianţei umane, devine principalul 
factor ce-l stimulează pe om la cele mai fertile încercări de a-şi releva sieşi ceea ce este 
încă ascuns”. Orizontul necunoscutului (al misterelor) are darul de a „desmărgini” orizontul 
concret, pentru ca omul să-şi realizeze continuu dimensiunea creatoare. „Ca o consecinţă a 
structurilor şi formelor sale, obținute prin succesive mutatiuni verticale, omul se afirmă într-o 
ambianta desmarginita până dincolo de lumea concretă în orizontul necunoscutului. 
Această enormă desmărginire este una dintre condiţiile esenţiale prin care omul devine 
ceea ce este: ființă creatoare de cultură, prin excelenţă”. Creatorul de geniu, considera 
Blaga, nu se întreabă niciodată de ce creează şi nici nu resimte oboseala muncii. El 
creează întrucât aceasta este vocaţia sa, modul sau de a fi în lume, şi fiindcă altfel nu 


poate şi nu înţelege să trăiască. 

O tentatie a teatrului contemporan: entertainmentul 
- scurta fenomenologie a aplauzelor 
CALIN CIOBOTARI 
Cand Aristotel prescria tragediei ca piloni fundamentali mila si teama, nu emitea 
ceea ce astăzi s-ar numi o reţetă de succes, ci, mai degrabă, o formula de existenţă 
intrinsecă tragediei şi, implicit, teatrului. Desigur, marii poeţi dramatici ai omenirii, de la 
Eschil încoace, nu au fost indiferenți la modul în care publicul, acest ultim decident în 


chestiuni de teatrologie, le primea creaţiile. 


Pe de alta parte, istoriile teatrului, documentele timpului, biografiile atestă 
adeseori şi latura profund orgolioasa a actului de creaţie. Să ne gândim doar la 
realismul crud din unele piese ale lui Euripide, menit să cutremure privitorul, or la harul 
lui Shakespeare de a problematiza stări, sentimente aflate la îndemâna fiecăruia; sau 
la Corneille care, intuind dorințele launtrice ale publicului, submina regulile 
clasicismului în Cidul său. Asta ca să nu mai vorbim despre Moliere, cel ce îşi 
permitea luxul de a se întreba retoric: „Aş vrea grozav să ştiu şi eu dacă nu cumva 
principala regulă, regula regulilor, este tocmai regula de a plăcea, şi dacă o piesă de 
teatru care şi-a atins țelul acesta n-a urmat cumva drumul cel bun?™. Si lista ar putea 
continua... 

„A plăcea”, aşadar! lată o miză valabilă pentru toţi autorii dramatici, indiferent 
de epoca şi spațiul în care s-au manifestat. De la această firească dorinţă care, până 
la urmă, atestă „creaţia pentru celălalt”, până la ideea de succes, aşa cum este ea 
astăzi înțeleasă, este o cale lungă. Dacă înainte, „a plăcea” avea ca sinonime 
privilegiate „a tulbura”, „a răscoli”, „a ridica întrebări”, „a placea’-ul contemporan este 
echivalat, mai de fiecare dată, cu „a distra”, un verb cu păgubos semantism ce dă 
socoteală de o destul de recentă preocupare a omului contemporan: aceea de a se 
distrage, de a evita din răsputeri tot ceea ce e problematic, şi, prin distracţie, de a se 
sustrage de la o serie de angoase pe care le expediază sec în zona aşa-numitor 
„complicații inutile”. 

Spectatorul standard al sălilor de teatru de astăzi vine la teatru spre a se 
relaxa, nicidecum spre a se încărca de balastul ideatic pe care autorul, regizorul, 
scenaristul, actorul i-l livrează. Mereu grăbit, mereu vlăguit de un prezent care îl 
sufocă, spectatorul secolului XXI a renunţat să practice străvechiul minerit în sine, 
spre a se cunoaşte, or spre a se recunoaşte. E de presupus că, plasat cumva, printr-o 
minune, într-un amfiteatru grecesc de pe vremea lui Pericle, contemporanul nostru nu 
ar înţelege nimic din fascinația celui de lângă el, fascinația aceea în fata logosului 
transpus în rostire, nealterat de imagine, ci doar de imaginar. 

lată de ce a avea astăzi succes în teatru mi se pare mai degrabă un simptom, 
încă unul, al decadentei, al regresului. Vorbim cu naturalete despre oameni de 
succes, cariere de succes, afaceri de succes, cărți de succes, reţete culinare de 


succes fără să încercăm minime definiri ale acestei noţiuni. Căci, în definitiv, ce 


1 Molière, „Critica şcolii nevestelor”, în Opere, Editura de Stat pentru Literatură şi Artă, Bucureşti, vol. II, p. 148 


înseamnă succesul astăzi, ce înseamnă a avea succes? A te plasa favorabil în 
societatea în care trăieşti, a obține admiraţia din partea semenilor tăi şi, la final, a muri 
cu gândul că ai respectat convenții, reguli scrise sau nescrise, cutume ale unui anumit 
spațiu la un anumit moment din marele flux al devenirii universale. 

Succesul, ca noţiune şi ca atitudine, provine dintr-o anume regiune a trăirilor 
omului contemporan. Sunt trăirile dictate de vanitate, de orgoliu, de metamorfozare a 
„iubirii aproapelui” în „competiţie cu aproapele”. Spectacologic vorbind, succesul tine 
de noţiunea de ,show’, traductibilă prin exhibitie menită a distra. „A arăta”, însă mai 
aproape de „a vedea” decât de „a privi”. Nu există nici un fel de show dacă respectiva 
manifestare nu are ca principal scop entertainmentul, bucuria ochiului şi ...cam atât. 
Sensul în care vorbesc aici despre „distracţie” este tocmai acest entertainmnet aşa 
cum a fost el adus de peste Ocean;, trecut prin cabaretele europene şi ancorat 
periculos pe scenele marilor teatre ale bătrânului continent. 

Puterea de seducţie a entertainmentului este copleşitoare. În evocarea 
începuturilor sale, regizorul Andrei Şerban explică: „În America, opera şi teatrul sunt 
categorisite drept entertainemnt/ „divertisment”. Îmi place această definiţie, deşi când 
am ajuns la New York, tânăr şi rebel, ideea de a-i distra pe alţii mi se părea 
neserioasă, superficială. Acum cred altfel, pentru că am înţeles că alăturând 
cuvântului entertainment un altul, intenţie, atunci lucrurile se schimbă putin. În operă, 
ca şi în teatru (până şi Brecht o spune) meseria noastră e de a distra (entertain), dar 
ce înseamnă să fii uşor, lejer, să amuzi, însă cu o intenţie serioasă?”. 

Afirmația lui Serban trebuie nuanţată şi reţinută sub semnul dialectal al 
raportului divertisment — seriozitate. Regizorul român respinge, aşadar, divertismentul 
de dragul divertismentului, adică privit în sine şi pentru sine. El foloseşte această 
noțiune mai degrabă cu adresabilitate către dimensiunea ludicitatii umane, indicând 


finalitatile grave, apăsătoare chiar. Pentru o mai fermă distantare fata de acest sens al 


? Importul de pseudo-teatralitate americană a fost adeseori sancționat de comentatori avizaţi ai fenomenului: „Mi 
se pare că teatrul european se îndreaptă într-o direcţie periculoasă. La fel şi cel american. Modelul american, 
construit în absenţa vreunei tradiţii teatrale, a devenit predominant. Echivalează teatrul cu industria — cinci 
săptămâni de reprezentații, şi spectacolul a pierit. Ceea ce-i secătuieşte de sânge şi de energie pe actori şi regizori, 
fie ei şi foarte talentaţi. Nu e loc de cercetare, de experimente sau greşeli. O operă de artă serioasă nu se poate crea 
în modul acesta [...] Această metodă de lucru fast-food distruge noţiunea de teatru. Nu mai există lucru adevărat 
pe text; nu mai există pregătire temeinică, nici analiza circumstanțelor, nici o pregătire pentru rol. Toată această 
comoară prețioasă a teatrului, adunată de-a lungul secolelor, nu se mai foloseşte. Şi cel mai grav este că ne 
obişnuim aşa. S-ar putea să înceapă să ne placă. Întotdeauna poți să spui: am avut numai patru săptămâni, ce poți 
să faci în patru săptămâni? În sine urăşti să ai la dispoziţie douăsprezece săptămâni, pentru că nu ştii ce să faci cu 
ele” (Lev Dodin, Călătorie fără sfârşit, Bucureşti, Fundaţia Culturală „Camil Petrescu”, 2008, pp.98-99) 


3 Andrei Şerban, O biografie, Iasi, Editura Polirom,2006, pp.216-217 


„divertismentului”, voi folosi, pentru traducerea conceptului de entertainment, termenul 
„distracţie”, cu tenta peiorativă de rigoare. 

A da vina exclusiv pe contaminarea fizică, ex-topică, cu mai vechea formulă 
„americani-s de vină!”, înseamnă, însă, a proceda unilateral. Originile distractiei de 
dragul distractiei în teatrul european trebuie căutate în chiar interiorul acestuia. E 
necesară deci o întrebare de tip kantian, îndatorată modalului ,cum?”: „Cum e cu 
putinţă distracţia în teatru?”, aşadar o abordare transcendentală, din interior către 


exterior. 


Origini ale ,,distractiei” în teatrul actual 


Apetenta pentru cuvânt a scăzut enorm. Un teatru bazat pe cuvânt ar părea, 
dacă nu desuet, atunci inutil, plictisitor, incapabil să retina atenţia. Asta şi pentru că 
retinei, organul fundamental al omului modern, cuvântul i se refuză cu obstinatie. 
Oricâtă imaginaţie am avea, cuvintele continuă să locuiască într-un nevăzut al lor. Cel 
mult, unele metafore cu valoare sinestezică pot produce fulgurante efemere ochiului. 
Trăim, să admitem, o epocă a lui „Toma Necredinciosul”; nu cred până nu văd. Numai 
imaginea poate să transporte iluziile adevărului. Poveştile în sine contează prea putin. 
E important ca ele să fie fabricate prompt, succint şi într-un ambalaj cât mai strălucitor 
cu putinţă. Numai aşa ele vor fi poveşti de succes, în care omul de astăzi să fie dispus 
a se recunoaşte. Dacă vechii greci îşi inventau Olimpul spre a se amăgi că viaţa nu se 
limitează la derizoriul de aici şi acum, omul contemporan se incapataneaza sa 
distrugă fiecare Olimp ce îi iese în cale, fiecare „dincolo” pe care îl simte străin şi ostil, 
şi despre care crede că se hrăneşte cu „hălci sângerânde” din prezentul lui şi numai al 
lui. 

Câteva foarte pertinente observaţii asupra raportului „de forte” dintre actul 
privirii şi cel al ascultării face Marian Popescu: „Experienţa spectatorului antic grec 
era, mai degrabă, a unui ascultător — poziţie în urma căreia avea cele mai mari 
desfătări — decât a unui „spectator”, adică a celui „care vede”, poziţie care îi ,spunea” 
mai putin din cauza codificării vizualului la nivelul mastii şi al costumului. Această 
postură caracterizantă o mai regăsim, încă, în secolul al XVII-lea, când, în Spania, de 
pildă, se putea vorbi mai degrabă de ,ascultator” (el oyente), decât de „spectator”. 


Este drept, însă, că „plăcerea textului”, pentru spectatorul tragediilor lui Eschil sau 


Sofocle, era determinată de oralitatea funciară civilizaţiei elene, prin care „cuvântul 
vorbit” devine modelul suprem”. 

Tentaţia simplificării, una de care omul actual, prins in hăţişurile tehnologice 
şi ontologice ale propriei sale civilizări, are nevoie. Poate că tocmai marea simplitate 
cu care se trăia în vremurile străvechi impunea complicaţii artificiale, sondari, 
introspectii. Cum omul prezentului a optat pentru o viziune tot mai epidermică asupra 
existenţei, e de aşteptat ca şi teatrul, având în continuare funcţiile shakespeariene ale 
oglindirii, să rămână mereu la suprafaţă, întru armonică sinonimie cu expectantele 
celui care îl priveşte (şi îl aude tot mai vag). Tentaţia simplificării are ca principal efect 
o diluare a emoțiilor. În contextul unor discuţii asupra receptării operei lui 
Shakespeare, Lev Dodin puncta această simplificare negativă în termenii 
superficialitatii: „Din păcate, emoţiile noastre au devenit teribil de superficiale si aşa 
ne-am depărtat cel mai tare de Shakespeare. Acest lucru ne-a afectat viata de zi cu zi; 
nu ne convine resimtirea emoțiilor, şi cu atât mai putin exprimarea lor. La nivel 
subconstient, şi teatrul a găsit necesar să se rigidizeze putin ca să tina pasul cu acest 
secol vlăguit. De aceea a apărut fenomenul teatrului privat de emoție. A fost numit 
intelectual sau conceptual, dar ar fi mai potrivit să fie numit fără talent, pentru că orice 
gând în teatru are valoare numai atunci când este experimentat emotional”. 
Inapetenta pentru visare este o altă cauză a degenerării relației profunde cu teatrul. 
Visarea înţeleasă, desigur, ca posibilitate a omului modern de a se transporta voluntar 
în universurile paralele ale imaginarului. Decuplarea de concret este tot mai dificilă, iar 
încercările de transpunere în cealaltă realitate, cea scenică, au o considerabilă doză 


de artificialitate. 


Relația tot mai slabă cu transcendenta, cu metafizicul, nu poate duce decât 
la superficialitate în tratarea a tot ceea ce depăşeşte cadrul imediatului. Tocmai de 
aceea, dramaturgii noului val, simțind această stare de fapt, preferă ca tematică 
obstinentă decupajele din viata de zi cu zi, într-un tot mai furibund realism menit să 
„țină aproape” un public căruia îi place să i se repovestească scene din propria-i 


existenţă cotidiană. 


Nefasta înțelegere a teatrului ca tehnică de destresare. Vechiul catharsis 


vizat prin teatru devine o formă de purificare mult mai facilă, înțeleasă ca provizorie 


4 Marian Popescu, Drumul spre Ithaca. De la text la imagine scenică, Bucureşti, Editura Meridiane, 1990, p.15 
5 Lev Dodin, op.cit., p.64 


deturnare a grijilor, a preocupărilor de factură socială. Spectacolul de teatru 
echivalează acum cu o sesiune de shopping sufletesc, sălile de spectacol apar 
multora asemenea unor mall-uri spiritualizate, iar actorul este perceput ca un 


iluzionist, or ca un farseor cu gestică şi mesaje convenţional articulate. 


Întrepătrunderea teatrului cu cinematografia e o altă sursă a dereglării 
vechilor raporturi cu teatrul. Proiectiile video, tehnica împrumutată din arta 
cinematografică, regasirea unor actori în producții filmice (filme artistice, telenovele, 
sitcom-uri etc.) şi a unor regizori de teatru în lumea filmului — toate acestea sunt 
suficiente pentru ca scena să fie asimilată unui ecran vivant, iar intrările şi iesirile 
personajelor să-şi găsească echivalență în schimbările de cadru din film. 
Comportamentul publicului de teatru este tot mai asemănător cu cel al publicului de 


film, iar viaţa de pe scenă tot mai deposedată de adevărul şi imediatul ei. 


Prejudecata că teatrul este un produs cultural oarecare, şi, de aici, 
galopantul succes al teatrului comercial, constituie o nouă sursă de bruiaj în 
receptările profunde. Aspectul a fost semnalat in dese rânduri de reputați oameni de 
teatru. lată, bunăoară, ce crede regizorul rus Lev Dodin: Nu este de mirare că se 
foloseşte termenul de producție în loc de spectacol. Teatrul s-a transformat într-o 
fabrică unde spectacolele sunt rapid produse, rapid jucate şi tot rapid uitate. Aceasta 
nu este artă, pentru că arta aspiră la nemurire” . Ba mai mult, „pentru mine, una dintre 
cele mai serioase probleme ale teatrului de azi e să evite să devină o fabrică ce 
scuipă spectacole, chiar dacă sunt senzaţionale şi sclipitoare, şi să fie, în esenţă, un 


organism creativ”. 


Scurtă fenomenologie a aplauzelor 

Folosesc termenul „aplauze” in mod generic, ca sumă a gesturilor, reacțiilor, 
atitudinilor ce definesc comportamentul publicului de teatru. Vizez un comportament 
majoritar, pe deplin conştient că există o secţiune de public — tot mai restrânsă, din 
nefericire — care nu are nimic de a face cu aşa numitul „public larg”, o secţiune dacă 
nu alergică, atunci indiferentă la entertainment şi lipsită de reacţie la retetele moderne 


ale teatrului de succes. 


Neatentia 


é Lev Dodin, op.cit., p.40 
7 idem, p.47 


Conectarea publicului la fluxul spectacolului este superficiala. De aici si o 
impresie generala de neatentie. Privirile spectatorilor aluneca adeseori in gol, razant 
fata de scenă. Pe durata reprezentatiei se desfăşoară întâmplări paralele cu actul 
teatral: se trimit sms-uri, se schimbă impresii despre subiecte fără nici o legătură cu 
scena, se inițiază dialoguri şoptite între vecinii de fotoliu, or, pur şi simplu, se mimează 
concentrarea. Există destule premise pentru a vorbi despre o mecanicizare a actului 
privirii, direct proporţională cu profunzimea spectacolului. Efortul de concentrare este 
considerat un deranj, aşa încât, dacă decodarea sensurilor piesei nu este facilă, 
publicul are tendința de a renunța grabnic la încercările de decodificare a 
spectacolului. Este şi motivul pentru care creatorii din teatru, tot mai resemnati, 
optează pentru mijloace cât mai directe de „abordare” a atenţiei publicului. Desigur, 
adeseori apare şi riscul subestimării privitorului, însă pierderile sunt considerate mult 


mai mici, decât în situaţia supraestimarii lui. 


Neimplicarea emoțională 

Conceptul de trăire”, atât de teoretizat de-a lungul timpului la nivel de teatru, a 
devenit în ultima vreme un fel de „fata morgana”, o iluzie in care continuă să creadă 
câţiva visători. Detaşarea publicului contemporan fata de ecuaţiile emoţionale livrate 
de actori este de prea multe ori manifestă. Omului contemporan îi este tot mai dificil 
abandonul de sine şi contopirea, transpunerea în alteritatea scenică. 

Ascultati cu atenţie reacțiile publicului! Stiinta râsului s-a pierdut; hohotele sunt 
artificiale, zgomote şi nu manifestări ale unei interioritati; se râde în special la enunturi 
„străvezii”, la replici previzibile, la îngroşări pe care actorii, dintr-un tradițional impuls, 
le comit ori de câte ori au ocazia; este un râs nesănătos, care nu eliberează, nu 
dislocă acele calupuri de emoție despre care vorbeam, râsul ca scrâşnet, zâmbetul ca 
grimasă. 

Dincolo, în scenele de dramatism acut, reacţia sălii este, de cele mai multe ori, 
cuantificabilă într-o tăcere oarecare. Şi tăcerea, adevărata tăcere, cea care transmite 
ceva, şi-a cam sfârşit viata, înlocuită fiind de mutenie mată. Tot mai rar survine 
freamătul acela special, tot mai rar simţi aerul tremurând, tot mai rar ai impresia că 
vecinul de alături s-a preschimbat subit într-o împachetare încordată de felurite trăiri. 
Creatorii de spectacole, conştienţi şi de acest minus, se străduiesc să rezolve situația. 
Soluţiile lor se consumă în registrul şocării: nuditate şi vulgaritate gratuită, sânge, 


actori care se tăvălesc pe podele scoțând urlete asurzitoare, exces de teatralizare 


aşadar, piese a căror tematică atinge adesea zonele patologicului, o sarabanda 
fulminantă de monstruozitati menite să-l tina aproape pe glacialul şi decuplatul 


spectator de secol XXI. 


Lipsa de respect fata de teatru 

S-a spus că teatrul, fiind o oglindire a omenescului, trebuie să întreţină o relație 
intimă cu spectatorul, acesta din urmă fiind invitat să se simtă în sala de spectacole 
„ca acasă”. Oamenii de teatru de vârsta a treia povestesc uneori, nu fără o evidentă 
nostalgie, despre cum era perceput acest raport cu câteva decenii în urmă’. E curios 
cum intimitatea pomenită şi-a pierdut sensurile inițiale. E ca şi cum de la un pertu 
deferent s-a trecut la măi si băi! S-a insinuat tot mai apăsat ideea că teatrul este un 
loc ca oricare alta, complet desacralizat, un topos investit convenţional cu câteva 
reguli şi ...nimic mai mult. Nici o metanoia nu mai este posibilă aici, nici o transfigurare 
şi nici o revelaţie majoră. 

lronizată astăzi, ceremonialitatea de ieri avea tocmai rolul acesta subtil de a 
prepara straturile aşteptării la nivelul receptorului şi de a trasa, ca într-un act magic, 
spațiul de manifestare pentru metafizic. S-a vorbit adeseori despre teatru ca templu, or 
ca biserică. Evident, nu trebuie să o facem în sensurile medievale, ci să reținem doar 


dimensiunea ritualică, atât de necesară racordării la un anume fel de a simti şi a fi. 


Nestiinta de a comenta un spectacol prin aplauze 

Ce mai înseamnă astăzi a aplauda? Cum trebuie privit un adult ce îşi loveşte 
palmele în scopul de a produce sunete, sunete care, la rândul lor, însumate, să 
furnizeze un ritm al sălii dat ca replică la ritmul scenei? Din nefericire, cred că şi 
aplauzele, cândva autentic barometru valoric, nu mai reprezintă altceva decât, cel 
mult, un gest-şablon de curtoazie. Mentalitatea pragmatică a publicului contemporan 
consideră că recompensa fata de actor s-a făcut deja în clipa în care a fost achitat 


biletul de la intrare, iar aplauzele constituie un bonus, un surplus al bunavointei 


8 Într-un interviu pe care mi l-a acordat în toamna anului 2008, actorul Constantin Popa opina că „atunci când 
vorbim despre anii aceia [anii *70 — C.C.] vorbim despre o altă epocă, şi aici ne referim la dimensiunea istorică, 
politică, socială, culturală, în care funcționau reflexe de dinainte de comunism, oamenii chiar aveau nevoie de sala 
de teatru, de spectacol. Veneau la spectacol ca la un moment extrem de important, se îmbrăcau frumos, cu 
lavaliere, cu voalete” („Şi acum mă înfior când spun Teatru Naţional”, în „Dacia literară”, nr.5/2008 ). La fel, 
actorul Florin Mircea, într-o evocare a publicului ieşean din anii '80: „Era un public, nu stiu..., un public crescut 
în sala asta. Un mare, mare respect pentru sala în care lumea intra ca într-un templu. Discutam cu unii de vârsta 
mea, care îşi aminteau cum, copii fiind, părinţii îi duceau la teatru şi, înainte de a intra, le schimbau incaltarile...” 
(în „Flacăra Iaşului”, iunie, 2008) 


spectatoriale, sau, şi mai rau, o pomană. S-a pierdut capacitatea de a aplauda cu tâlc. 
Aplauzele nu mai alcătuiesc o notă de subsol a spectacolului, or o cortină sonoră care 
să cadă afectiv asupra celor văzute sau auzite, ci, mai degrabă, un reflex aproape 
pavlovian. 

Şi se mai întâmplă ceva ce da socoteală de lipsa deplină a criteriilor de 
valorizare. Indiferent de cât de prost a fost jocul actoricesc, indiferent de cât de 
penibilă montarea în sine, la final publicul se ridică în picioare. Nu pentru a pleca 
acasă, ci pentru a ovationa ipocrit şi fad, nicidecum pe baza vreunor convingeri, ci, pur 
şi simplu, pentru că „aşa se face”. 

Uneori, aşa cum stăm în picioare şi ne lovim mecanic palmele, părem negreşit 
un grup de primate care îşi manifestă te miri ce stare pasageră, or nişte bastinasi la un 


țărm de ocean, bătându-se irațional peste coapse la vederea rasaritului de soare... 


Ca să revin la pretextele acestui eseu: se poate, aşadar, tranşa subiectul artei, 
al teatrului in particular, în termeni de ,succes”’? Răspunsul este afirmativ numai in 
condiţiile în care acceptăm că teatrul încetează să fie purtătorul de cuvânt şi de sens 
al unor zone lăuntrice din ființa umană, aşadar dacă îl deposedăm de acele rosturi 
intime ce nu au nimic de-a face cu succesul în sens modern. Răspunsul este, din nou, 
afirmativ, numai dacă acceptăm să anulăm caracterul ineist al teatrului, dacă refuzăm, 
deci, să mai credem că teatrul e ceva înnăscut” , asemenea metafizicii, apetentei 
pentru transcendenta, or, şi mai simplu spus, vocației de a respira. Căci daca 
rămânem în paradigma aceasta străveche, dacă nu ne pierdem credința că 
manifestările teatrale fac parte din noi, din esenţa noastră, nu vom putea vorbi despre 
succes şi insucces în teatru. La fel cum nu vom putea niciodată spune că insul X sau 
Y crede în Dumnezeu cu succes, sau că înregistrează un teribil succes în a-şi trăi 


viata. Teatrul ca schit, s-a spus... Or unde s-a mai pomenit ascet de succes? 


” Regizorul Declan Donnelan scria în acest sens: “Teatrul nu este numai un loc specific, fizic, ci şi un spaţiu în 
care visăm împreună; nu numai o clădire, ci un spaţiu atât imaginar, cât şi colectiv. Teatrul facilitează un cadru 
protejat, între graniţele căruia putem explora extreme periculoase la adăpostul imaginaţiei şi având asigurarea unui 
grup. Chiar dacă ultima clădire de teatru ar fi făcută una cu pământul, teatrul tot ar supravieţui, întrucât acea foame 
de a fi spectatorii unui univers înscenat ne este înnăscută. Însă mai există o foame care pare că ne este înnăscută — 
aceea de a face teatru noi înşine. Regizăm, jucăm şi privim spectacole în fiecare zi — teatrul nu va muri până când 
ultimul vis n-a fost visat” (sb.mea — C.C.), fragment din Actorul şi ținta, apud „Teatrul azi”, nr.8-9-10/ 2008, p.21 


Tentatia maziliana 

EMIL COSERU 

Cu siguranta, una dintre cele mai frumoase dar si cel mai greu de montat piese 

ale lui Teodor Mazilu e Frumos e in septembrie la Venetia. Are 4-5 pagini, doua 
personaje El si Ea, dar cat de condensat e scrisa si greu de jucat. Nu stii daca e 
comedie sau drama. Am montat-o cu studentii ca un fel de ransu’- plansu’. Consider 
ca e nu numai drama a doua existente umane, ci si a unei natiuni. Tot ce se intimpla 
in piesa e drama unei vesnice si interminabile visari, autodezamagiri si zdrobitoare 
realitati din care nu poti evada. O realitate urata, murdara si apasatoare. Cunoastem 


aceasta realitate a anilor in care a fost scrisa piesa. E si un splendid joc de-a scrisului 


dramaturgic al lui Mazilu, in acei ani, cand nu puteai glumi cu realitatea, nu puteai 
visa, nu puteai evada. Am montat-o de doua ori. Prima data cu anul 4 Papusi - cand 
se faceau patru ani - la un examen de licenta actorie. 

Spectacolul se intitula De 4x Mazilu impreuna cu alte trei texte ale autorului si 
ultima oară cu anul | Papusi — semestrul al Il-lea . Recunosc că pentru anul 1 e prea 
devreme, dar tentatia de a-i stimula actoriceşte, pe studenţi, pe un text dificil dar 
savuros, a fost prea mare. Cu cei din anul 4 lucrul a fost mai uşor, dar şi într-un caz şi 
în celălalt, m-a frapat faptul necunoasterii textului mazilian. Mazilu e un dramaturg pe 
nedrept uitat şi a fost putin mediatizat atât în viata, cat şi după moartea lui. Nu e rostul 
acestui articol de a comenta filologic textele lui, dar trebuie spus ca un atât de mare 
dramaturg ca el a avut o soartă injustă. Comicul lui, din cauza cenzurii totdeauna a 
fost mascat, şopârlit. Aşa erau vremurile. Scriind codificat, acum după atâta timp, 
generaţiilor care vin, le e foarte greu să înteleagă ce a fost atunci şi ce s-a schimbat 
acum. Amândoi, El şi Ea, personajele piesei se, joacă, cu cuvintele. Visează la acel 
ceva ce niciodată nu vor atinge. Veneţia e calea Damascului. Ne împovărăm cu 
gândul că odată vom ajunge undeva, greu dar vom ajunge. Citez: 

EI: Spuneati că aveti şi dumneavoastră îndoieli, stimată doamnă? 

Ea: Îndoieli să n-am? Mă îndoiesc până şi de prezenţa mea la Veneţia. Mă îndoiesc de 

paşaportul meu, de buna mea dispoziţie, de armonia Universului, uneori, chiar şi 

prezenţa dumneavoastră mi se pare un vis, o închipuire. 

Închei pasajul. Îndoiala asta, teama ne stăpânea pe toti.Noi nu puteam, nu 
aveam voie să ne bucurăm, nu palpam fericirea puţină pe care am fi putut să o avem. 
Ne îndoiam.Trebuia să ne bucurăm că suntem disperaţi. Disperarea o tratam 


zâmbind, scrâşnind, totul era bine. 
EI: Sunteţi disperată... Excelent, excelent. 


Dumnezeu nu era un cuvânt de rostit. Trebuia să faci slalom printre sentimente, 
iti era frică să răspunzi. Dumnezeu, a acea vreme, nu făcea parte din sufletul nostru. 


Nu ne mai ocrotea.Trebuia să-l fentezi. 


Ea: E foarte greu să te întrebi de existența lui Dumnezeu când nu te interesează câtuşi 


de putin. Foarte greu. 
Urmează un pasaj putin mai lung. 


Ea: Am o rugăminte domnule....n-ati putea să fiţi mai natural? 


EI: Natural? Natural? De ce n-aţi spus-o de la început? Nimic mai usor, doamnă. Dacă 

vreți, sunt capabil să mă uit drept în ochii dumneavoastră fără nici un gând ascuns. 

Ea: Nu m-am gândit chiar la asta. Deşi am străbătut atâtea drumuri complicate, 

pudoarea mi-a rămas intactă... Cred că n-am făcut rău... 

EI: Deloc. Trebuie să ne păstrăm pudoarea, n-are ce să ne strice şi ideea 

dumneavoastră ca eu să să fiu mai natural e binevenită. Tocmai mă introspectam şi 

mă dojeneam. De ce dracu' nu sunt eu mai natural? Am atâtea rezerve de naturalete, 
de ce oare nu le folosesc? De acum înainte, am să fiu mai natural. 

Ea: Atunci aş putea să fiu şi eu mai naturală? 

Închei citatul.Naturaletea, privitul în ochi, pudoarea, lucruri rare. Toţi eram cu 
ochii plecaţi. Lucruri grave strecurate printre rânduri, greu de jucat.Totul era codificat. 
Eu nu spun că e aşa. E o variantă care mi se pare mai apropiată de gândul lui Mazilu. 
E o variantă care s-ar putea pierde în timp. Dar pentru mine şi alţii ca mine care au 
trăit acele vremuri poate fi o cheie regizorală. Poate fi o sarcină dublă pentru actorul 
care joacă. Una e cea de a păstra distanţa justă între imaginea impusă de Mazilu, 
amprenta scriitorului care, parcă, vrea să spună ceea ce nu poate spune, şi cea de a 
doua sarcină, indicatia regizorului care vrea să spună, să se ştie, şi doreşte sa se 
spună şi poate nu ştie să spună. Sau ştie perfect să spună şi nu e lăsat să o facă. 
Asta e varianta cea mai tristă. Sau tragică. Actorul care joacă Mazilu e special, ca 
soliştii de operă care cântă Wagner. Nu e suficient să fii ceea ce se numeşte întru ale 
breslei, actor de comedie, ci şi inteligent. Actor inteligent, nu intuitiv, nici instinctual. De 
aceea e foarte greu Mazilu. Mergem mai departe. 

Ea....Ei bine, îmi pare rau că sunt la Venetia. 

EI: De ce doamnă? 

Ea: Fiindcă odată ajunsă la Veneţia nu mai pot să fiu la Veneţia. 

EI: Ati câştigat Venetia şi ati pierdut nostalgia Veneţiei. Pierdem visul şi primim, în 

schimb, realitatea, nu e nici o brânză. 

Geniale replici. Pierdem visul şi ce câştigăm? Nimic. Atunci nimic nu se putea 
câştiga. Mazilu îi dă pasajului o tentă metafizică din varii motive. Noi înțelegem sau 
intelegeam exact ce trebuie. Bineînţeles că totul are o tentă comică, că totul se 
desfăşoară pe muchie de cusit. Nu se putea altfel. E învăluit totul într-un abur 
dâmboviţean. Percepi, dacă reusesti prin aburul acesta un chip, o umbră, ceva care iti 
scapă. E foarte greu ca actor să poţi prinde ceva. Inteligența te va ajuta. Nu trebuie 


jucat cuvatul ci starea. Atmosfera e dezolantă, tristă, sfâşietoare. Atmosfera de dincolo 


de replici. Pendulăm între comedie şi drama. E o situaţie fara ieşire. Rămâne 
speranţa. 
EI: Eu îmi amintesc cu plăcere de lucrurile pe care nu le-am făcut niciodata...... Tot ce 
n-am trăit voi tine minte până la sfârşitul vieții. 
Ea: Totuşi, deşi sunt la Veneţia, îmi dau seama că nu pot să renunţ la speranţa de a 
vedea Veneţia. Eu n-am nevoie de Veneţia, ...eu am nevoie de speranţa de a vedea 


cândva Veneția. 


Speranţa e ultima ce ne mai rămăsese. Aici nu e numai un joc splendid de 
cuvinte, replici desăvârşite. E un adevăr zguduitor care la o simplă lectură e mai uşor 
de bănuit „dar citit în cheie scenică pentru spectator, e mult mai greu dacă, regizorul 


cu echipa lui nu găseşte clenciul piesei. 


Ea: Eu nu tin să mă plimb cu gondola. Eu doar tânjesc ca o nebună după o asemenea 
plimbare. Dacă mă plimb cu adevărat, pe urmă nu mai pot să mai tânjesc. 

EI: Ar fi ridicol să vă plimbaţi cu gondola, ca o nebună... ca pe urmă să nu mai puteti 
tânji după aşa ceva. 

Ea: Ati pus degetul pe rană. Îmi place să aspir, să nădăjduiesc,să aştept. Nădăjduiesc 
să fiu la Venetia, unde mă aflu în momentul de fata, aştept o iubire ideală. Aspiratia e 
tot ce are omul mai frumos, atât femeile cât şi bărbații. 

EI: Nenorocirea e că, uneori, idealurile noastre se împlinesc. Uite, am vrut să ajungem 
la Veneţia, ei bine, am ajuns, acuma să vedem pe undem scoatem cămaşa. 

Ea: Nu cred. Nu vreau să cred.Chiar suntem la Veneţia? 

EI: Da, doamnă. Şi eu am vrut să mă mint, dar suntem la Venetia. Priviţi adevărul în 


față. Mai mult decât asta. De aici de la fereastra noastră se vede Piaţa San Marco. 

Am citat alt pasaj. Alt pasaj cutremurător, pentru ca textul,cum aminteam mai 
sus, are filon tragic. E un tragic scrâşnit, se face haz de necaz. Totul e dureros. Dacă 
am un lucru, ce plăcere aş mai avea după aceea? Mai bine nu-l mai am. Mă lipsesc 
de toate. E mai rău dacă se împlineşte şi nu mai ştim pe unde scoatem cămasa. Ne 
speriem: Chiar suntem la Venetia?, chiar avem lucrul pe care-l dorim? Tare am vrea 
să ne mintim. Mai bine ne lipsim de toate. Ne amagim cu visul, ne hranim cu iluzii. 
Lehamite cât încape şi tot aşa azi, mâine şi tot restul vieţii. Eram nişte orbi cu ochii 


deschişi, bucurându-ne cu ceea ce se întâmpla în mentalul nostru. 
Ea: Adevărul e că în prezent, ne plictisim de moarte. 


Singurul lucru, singura stare care ne stăpânea — plictiseala. 


EI: Ideal ar fi să avem numai amintiri. Dar mai e şi afurisitul ăsta de prezent. Prezentul 
e un tribut care trebuie plătit. Aşteptăm. Aşteptăm. Bem cafele, discutăm, vă ofer un 
foc, mai întrebaţi de oranjadă, de mersul trenurilor, trebuie ca odată şi odată, prezentul 
ăsta să se preschimbe în amintiri. Că n-o să tina aşa o veşnicie. 

Ea: Dar e sigur că prezentul ăsta blestemat şi plicticos o să se preschimbe în amintire? 


Dacă rămâne prezent? Ce ne facem? 


Îngrozitoare destine. Sociologic vorbind, este terifiant dar ne interesează mai 
putin. Scenic, actoriceşte mă intrigă cum s-ar putea rezolva, pentru a pune în evidenţă 
starea de amorteala descrisă mai sus. Puţini sunt, cred, cei ce se încumetă la o 
montare. Vorbesc de regizori. Actori care s-ar putea apleca asupra textului mazilian, 
acestuia sau altuia, şi mai puţini. 

Dealtfel, cunosc puţini regizori care s-au încumetat a monta piese de Mazilu. 
Majoritatea montărilor erau obişnuite, cu tentă apăsat grotescă, prea păstoasă, 
comicul exagerat făcând compromisuri publicului. 

Ascultati ce replica de autor genial, care ştie cum să servească actorul si 
cunoaşte efectul replicii asupra publicului. 

EI: Dacă setea mea de iubire se realizează, nu pot să aspir la iubire. Păi, ce mă fac, 

doamnă, fără aspiraţia spre iubire? Te câştig pe dumneata în carne şi oase şi pierd în 

schimb speranţa divină că odată şi odată te-aşputea întâlni. Eu sper să vă întâlnesc, 
nu să vă întâlnesc de fapt. N-am nevoie de femeia ideală. Am nevoie de mai mult. Am 
nevoie de speranță că voi găsi poate, cândva, o asemenea femeie. Speranța, doamnă, 


nu femeia. Nu-mi luaţi speranța că mă arunc în mare! 


Totul e perfect în rostuirea replicii. Cred că numai Pintilie montând Somnoroasa 
aventură cu Dinică şi Cotescu, spectacol interzis, au reuşit să redea perfect textul 
magistral a lui Mazilu. 

Ubicuitatea, fenta dramaturgului în replică, ubuescul care ne stăpânea (poate 
ne mai stăpâneste încă), toate fac din punct de vedere artistic un regal pentru actor, 
sau un posibil regal (depinde de montare, iarăşi!). 

Trebuie înteleasă starea de spirit a unui colectiv teatral,dorinta unui regizor de a 
monta un asemenea text ,apetenta pentru un asemenea text,nevoia de a reînvia niste 
epoci apuse din bucuria de a crea un spectacol memorabil. 

EI: Dar eu nu vreau să scap de această suferință, aş fi distrus dacă aş pierde această 


suferintă îngrozitoare. Această suferință mă tine pe picioare. Vai de mine şi de mine... 


Câte distracţii nu scot eu din suferința asta... Câte betii zdravene nu se fac pe tema 


iubirii neîmplinite, câte călătorii, cate si mai cate. Pai, inchipuiti-va, doamnă, ce tristă ar 
fi viata noastră fără această veşnică durere. Durerea caută veşnic plăcerea în care să 
se topească. Căci numai durerea naşte plăceri adevărate. 
Ne asumam această suferintă ,care , culmea!,e si izvor de plăceri.Câte betii, câte 
călătorii etc.Durerea face parte din noi.Caută plăcerea,ea durerea,in noi.Coabităm 


impreună,e un mariaj perfect.Si vine moartea. 


Ea: Veneţia nu există. Există numai dorința de a vedea Veneţia. Nădejdea că ai să 
vezi Venetia. Durerea că nu poti vedea Venetia. Totuşi, eu vreau să văd Venetia 
măcar odată in viata. 

Şi tot personajul feminin, putin mai târziu. 

Ea: O, dacă aş vedea Venetia, odată, măcar odată... Sunt la Venetia, dar nimeni nu-mi 


poate lua speranţa că odată şi odată, poate la bătrâneţe, poate mai curând, voi vedea 


Veneția. 
Şi piesa se încheie. 


Ea: Sunt la Venetia şi, totuşi, acelaşi vis mă macină. Dacă aş vedea măcar odată 

Veneţia ...măcar odată. Presimt că n-am s-o văd niciodată. 

Final de piesă. Personajul moare. Moare totul în jurul nostru. Nici-o speranţă. 
Acest balans între râsul-plânsul, tragic-comic, greu de redat pe scenă, ne pune în 
imposibilitatea de a ne închipui cum ar putea arăta o asemenea montare. Bineînteles 
o montare de excepție. 

Dar nu ne interesează cine reuseşte să monteze piesa în spiritul expozeului 
nostru, ci dacă o montează asa cum încercăm noi să deşlusim, în subtext, partea 
politică, voalată a piesei. Propunem o altă lectură a textului, nu spunem că e 
importantă, dar oricum e originală. 

Ne apropiem de sfârşitul parcursului nostru artistic. Nu ştiu dacă am convins pe 
cineva. Nu asta mă interesează. Ce propun e o cu totul altă cheie, a unei eventuale 
montări. Categoric, toate textele lui Mazilu au o tentă politică, dar cel mai pregnant mi 
se pare Frumos e în spetembrie la Veneţia. Concentrat, laconic, caustic. Aştept, şi am 
răbdare, să întâlnesc un regizor capabil să-mi dea satisfacţii din acest punct de 


vedere. Succes domnilor! 


Despre conventia teatrala si paradoxurile ei 
OCTAVIAN JIGHIRGIU 


Teatrul, ca arta cu specific aparte, nascuta la confluenta suratelor sale, a reusit 
să-şi păstreze de-a lungul secolelor virtutile, să-şi sporească necontenit mijloacele şi 
să-şi fascineze permanent receptorii. Toate astea, în ciuda unei declasari fatise a 
păcălelii de dincolo de cortină. Oricât adevăr ni se înfăişează prin jocul actoricesc, 
oricât de organice şi reale sunt expresiile, mişcarea sau exclamatiile eroilor de pe 


scenă, oricât de bine arată decorul, costumele sau friptura din care aceştia mănâncă, 


avem parte tot de o farsă ce ni se serveşte spre stârnirea empatiilor şi a emoţiilor 
noastre. 

De ce accepta spectatorul aceasta pacalire? De ce si-o asuma constient? 
Probabil pentru ca, asemenea actorilor, omul din sala are nevoie sa-si paraseasca, 
măcar şi temporar, condiţia sa reală pentru a trăi experiențele altora. De disimulare 
are parte şi în viata. Dar e acea forma de disimulare necesară şi totodată greu de 
asumat. Mimarea plăcerii într-un act sexual, falsa condescendenta într-o relaţie de 
convenienta sau zâmbetul schițat pentru a ascunde deznadejdea, sunt fațete ale 
disimulării cotidiene. Transferul energetic din sala de spectacol este, trebuie să fie, o 
alternativă la toate acestea. 

Teatrul îşi trage sevele şi îşi sprijină resorturile existenţiale pe un proces 
empatic. Empatia dramaturgului cu viata este urmată de cea a creatorilor scenici cu 
textul şi, în final, de cea a publicului cu spectacolul. Plin de mister, jocul actorilor, 
despre care Bertold Brecht spunea că e „un colocviu cu publicul”, rămâne paradoxal 
cantonat la graniţa dintre adevăr şi minciună. Relaţia celor două parti este una 
ambivalentă. Atât actorul cat şi spectatorul se expun unul în fata celuilalt. Dacă despre 
actor ştim în ce mod îşi etalează dedesubturile, mai trebuie stabilită forma de răspuns 
a publicului. Acesta se arată şi totodată se explică prin reacţiile sale la ceea ce i se 
oferă: spectacolul. leşim aşadar din cadrul prestabilit al acestei arte şi intrăm pe un 
teren al sinceritatii liber exprimate. lată cum, paradoxal, am plecat de la minciună 
pentru a afla adevărul. Avem parte de acea convenție instituită ca regulă necesară a 
jocului pentru eludarea haosului. Nicidecum nu vorbim de conventionalul care aduce 
cu sine formalism, rigiditate şi în final anchiloză. 

Autorii care au ţinut să declare fatig convenţia actului scenic au deschis, 
temporar, culoare de comunicare între cele două parti ce fac obiectul unei 
interdependente totale: actori - spectatori. Procesul limpezit astfel, rămâne totuşi la fel 
de misterios. Din el şi prin el au transmis semenilor diverşii formatori de curente 
teatrale, mesajul că arta scenică trebuie ancorată în viata reală ca soluție la nevoile 
comunităţii. Convenţia a căpătat, astfel, formă de manifest. Dar, încă din antichitate, 
nevoia de a semnala ori combate o problema din viata cetăţii se făcea apelându-se la 
acordul teatral cu termeni prestabiliti. Exemplul cel mai elocvent ni-l oferă Aristofan 


prin piesele cu ieşiri în fata publicului fără mască şi adresare directă. În multe dintre 


! Bertolt Brecht, Vito Pandolfi, Istoria teatrului universal, vol. 3, Bucuresti, Ed. Meridiane, 1971, pp. 247-248. 


capodoperele sale, Shakespeare foloseşte tehnica „teatrului în teatru” ca pe o 
modalitate de expresie dramatică superioară formulei clasice. În Hamlet sau Visul 
unei nopți de vară, declararea convenției devine procedeul de împlinire, de 
completare a demersului creator. Mai mult decât atât, ilustrul autor britanic nu pierde 
ocazia să ofere publicului adevărate lecţii de artă actoricească, dacă e să ne referim 
doar la discursul lui Hamlet către actori sau la repetițiile mesterilor din Visul... 
Spectatorii care, astfel, întrevăd culisele artei teatrale se simt incluşi complicitar în 
urmărirea scopurilor declarate ale piesei. Ei intră în posesia unei chei suplimentare de 
receptare a spectacolului şi pot aprofunda tâlcurile intrigii. 

Prin punerea convenției declarate, în antiteză cu formula clasică a teatrului, 
problematici dintre cele mai variate privind moralitatea, bestiarul instinctelor sau 
supremaţia onoarei, sunt potentate, ies la suprafață asemenea uleiului pus în apă. Şi 
toate acestea revoltă, sau, din contra, mulţumesc publicul oferindu-i ceea ce-şi 
doreşte de fapt: dreptate. E foarte curios faptul că, în ciuda expunerii pe care o 
presupune declararea convenției, actul artistic nu este vaduvit de profunzimi şi 
sensuri, ci, dimpotrivă, acestea par a prinde strălucire. Miracolul teatrului, aflat în 
antiteză cu banalitatea unei exprimări directe la public, nu-şi pierde din amploare, 
acesta fiind un alt paradox al convenției scenice declarate. 

Marele maestru al tehnicii „teatrului în teatru” rămâne, fără tăgadă, Luigi 
Pirandello. El este cel care şi-a amprentat creaţia, revoluţionară în epocă, prin 
utilizarea procedeului. Preluând de la iluştrii săi înaintaşi, Aristofan, Shakespeare, 
Calderon de la Barca, Corneille sau Moliere, modelul declarării convenției, Pirandello 
la împlinit conferindu-i noi şi variate sensuri. Piese ca Astă seară se improvizează 
sau Şase personaje în căutarea unui autor au ca problematică şi punct de plecare 
tocmai transgresarea convenției teatrale. De altfel, premiul Nobel pe care l-a primit a 
avut drept motivaţie ,indrazneata şi ingenioasa renaştere a artei dramatice şi scenice”. 

Astăzi, mai mult ca oricând, această nevoie de integrare a actului artistic într-un 
demers deopotrivă profund şi demistificator, spectaculos şi alarmant este generat şi 
de involutia umanităţii invers proporţională cu evoluția tehnologică. Un teatru ca formă 
de educaţie, de reabilitare sau de terapie pentru receptorii săi este imperios necesar. 
Asta au înțeles autori contemporani precum Beckett, Arrabal, lonesco sau Vişniec, 
care nu s-au limitat să scrie o literatură dramatică ci au conferit scenei statut de 
ecograf al alienării umanităţii. Dincolo de toate, teatrul îşi păstrează rolul fundamental 


de oglindă a vremurilor sale, de formator al nevoii de frumos a omului şi de subiect de 


meditaţie. Prin teatru, spectatorul îşi găseşte un anume tip de mântuire a sufletului şi a 
minţii, funcţiei sale estetice corespunzându-i o dorință profund umană de 
autodepăşire. 

Teatrul, indiferent de declararea sau deghizarea conveniei, trebuie să aibă 
mesaje clare şi să vizeze adevărul pentru a rezista în timp, indiferent de schimbările 
care vor surveni. Toate marile curente pornind de la Stanislavski, au îndreptat arta 
scenică spre una şi aceeaşi țintă: adevărul. Ori, declararea conveniei atrage cu sine 
tocmai resorturile adevărului prin demascarea minciunii de care aminteam. 

Declararea convenției, atunci când e făcută cu iscusinta, poate spori spectaculosul artei 
scenice. Şi asta e chiar necesar atâta timp cât teatrul are de înfruntat acum concurenți puternici, 
acele forme de divertisment care au răsturnat scara valorilor în preferințele publicului. Televiziunea, 
cinematografia sau internetul controlează agresiv largi segmente de audienţă creând un 
dezechilibru substanţial în defavoarea formelor de divertisment clasice (teatru, operă, concert 
simfonic) care se văd, astfel, antrenate într-o competiție dură, inegală, pentru câştigarea unui 
segment de piață sau pentru menţinerea interesului publicului deja format. Secolul informaţiei 
digitale ridică serioase probleme artei scenice care a fost nevoită să cedeze rolul de vârf de lance în 
preferințele culturale ale publicului, altor forme de expresie artistică, mult mai accesibile ca 
modalitate de recepție şi decodificare a mesajului transmis. De aceea, demistificarea controlată prin 
pârghiile teatrului în teatru are un rol de revigorator permanent. 

„Opera de arta vie’ va rămâne probabil în preferințele şi aşteptărilor 
spectatorului modern, atâta timp cât ea va şti să-şi conserve sau să-şi inventeze astfel 
de arme secrete. Văd tot mai multe proiecte îndrăznețe în care clasicul şi avangarda 
reuşesc să se împletească în mod armonios. Armele convenţionale ale teatrului sunt 
redistilate în forme neconvenţionale. Convenţia devine poarta deschisă dinspre adevăr 
spre iluzie. Regizori importanţi precum Silviu Purcărete, Andrei Şerban, Mihai 
Maniutiu, Tompa Gabor, Alexander Hausvater şi mai tinerii Radu Afrim, Claudiu Goga, 
Teo Herghelegiu ne provoacă la plonjeuri în propriile cutume, bestiare sau vise. 
Actorul şi spectatorul pornesc aproape umăr la umăr în această aventură miraculoasă. 

Brecht sau Artaud, Brook sau Grotowski, Dodin sau Barba vorbesc de 
importanţa relaţiei dintre actor şi spectator ca elemente fizice puse în contact prin 
intermediul spectacolului. Această relaţie este de fapt cheia modernă de abordare a 
unei arte cu un impact atât de mare în societate cum este teatrul. Publicul reprezintă 
elementul cheie, reperul fata de care artistul creator îşi acordează instrumentele 


actoricesti şi fata de care îşi consumă existența scenică. Implicarea spectatorului în 


? Adolphe Appia, Opera de artă vie, Bucureşti, Editura Unitext, Seria Magister, 2000. 


complotul conventiei teatrale da actorului sansa de a nu se osifica, de a se raporta la 
contextul in care evolueaza. In aceste condiţii, calitatea principală a jocului actoricesc 
va fi slujirea adevărului implicat de aceast tip de relaţie. 

Deseori am asociat existența scenică a unui spectacol cu etapele vieții, 
începând cu textul (pretextul) dramatic care poate fi substitutul naşterii biologice, 
ajungând apoi la momentul în care actorul, secondat de regizor, porneşte în 
elaborarea partiturii sale aidoma etapelor copilăriei şi adolescenței şi continuând cu 
evoluţia spectacolului de la o reprezentaţie la alta precum o fiinţă în toate vârstele 
maturității şi ale senectutii. lată cum, convenţia artistică se substituie convenției 
ontologice. Premiera unui spectacol (echivalentă majoratului în biosul uman) este una 
din etapele acestei convenţii. Pe parcursul vieții spectacolului se vor adăuga, contura, 
elimina o serie de elemente actoricesti care apar inevitabil din relaţia cu publicul, 
partenerii de scenă şi chiar cu sine însuşi. E bine ştiut faptul că spectacolul nu poate 
avea niciodată un caracter definitiv, el este o operă în continuă evoluţie, declararea 


convenției devenind, aşadar, şi o forma de verificare a valabilitatii demersului artistic. 
Arta teatrului, în ciuda tuturor impedimentelor apărute de-a lungul istoriei sale, a rezistat în 
întreaga lume ca entitate artistică, ca manifestare spirituală şi histrionică a omului, demonstrându- 
şi, prin secole, imensul potenţial ideologic şi estetic, capacitatea permanentă de adaptare la formule 
noi, marea înrâurire asupra receptorilor săi care cred, şi astăzi precum în urmă cu sute de ani, în 
realitatea actului scenic, acceptând necondiţionat convenţia propusă de creatori şi lăsând magia şi 


emoția momentului să le intre în suflete. 

Caragiale si succesul in teatrul mileniului Ill 
ADRIAN KOREK 
Întrebarea la care încerc să găsesc câteva răspunsuri in această lucrare ar 
suna în felul următor: „Mai oferă scrierile lui Caragiale condiţiile unui succes la început 
de mileniu?”. 
Va trebui mai întâi să ne lămurim ce înseamnă succesul sau mai exact ce 
înseamnă succesul în teatru. De ce depinde el? 
George lvascu, directorul Teatrului Metropolis din Bucureşti răspundea unei 
întrebări legate de motivul aprecierii de care se bucură teatrul deschis în urmă cu 


câţiva ani: “Primul lucru pe care îl promovez la Teatrul Metropolis este povestea, 


subiectul si ele trebuie sa aiba, in principal, atentia indreptata catre public, care 
trebuie, aşa cum spunea Caragiale, să iasă din sală cu o lacrimă de râs sau de plâns.“ 

Teatrul este în viata omenirii de când primii şamani au întrupat caracteristicile 
animalelor venerate, ale fenomenelor naturii sau ale zeilor, iar mai târziu ca 
manifestare organizată, de când corurile antice personificau pentru public vorbele 
Zeilor. Succesul acelor manifestări era asigurat de caracterul lor inițiatic, de inspiraţie 
divină, pe care spectatorii le priveau ca pe o intrare în lumea celor care conduceau 
destinele lumii pe care o cunoşteau şi în care trăiau. 

În momentul în care teatrul şi-a pierdut caracterul religios, coborând printre 
oameni prin abordarea subiectelor de ordin uman şi cu personaje ce nu mai 
reprezentau superioritatea de neatins a forțelor supranaturale, succesul a devenit o 
variabilă ce depindea de valoarea textului, de subiectul dezbătut, de personajele 
întrupate (mai dragi sau mai urâte, încărcate de eroism sau de umanitate), de 
valoarea actoricească a interpretării. Concursurile dionisiace dintre tragedienii greci au 
făcut posibil succesul de public de atunci şi moştenirea umanităţii pentru totdeauna 
(fără succesul în contemporaneitatea lor, Eschil, Sofocle sau Euripide ar fi rămas nişte 
necunoscuţi pentru generaţiile ce aveau să urmeze). Impactul asupra societăţii în 
sânul căreia avea loc reprezentatia avea (şi are) de spus unul din cele mai grele 
cuvinte în transformarea în succes. 

Impactul asupra fiecărui individ în parte, prin emoția stârnită, prin schimbarea 
viziunii pe care o are fiecare sau prin exprimarea pe scenă a convingerilor 
neîmpărtăşite ale oamenilor cu lipsă de decizie, au de asemenea un rol covârşitor în 
transformarea în succes a unei reprezentații teatrale. 

Alături de calităţile dramaturgilor, ultimul secol a avut avantajul în crearea de 
spectacole de succes de mărirea importanţei regizorului în actul teatral. Viziuni noi 
aplicate textelor jucate şi răs-jucate au făcut posibile succese atât din punct de vedere 
calitativ, cât şi din cel al impactului asupra unui larg număr de spectatori. 

Diseminarea rezultatelor unui act artistic are la începutul acestui nou mileniu un 
nou aliat: internetul. Atât prin posibilitatea nelimitată de răspândire a informaţiei, a 
înregistrărilor de spectacole (care pot oferi unui curios o privire în interiorul unui 
spectacol pe care, poate, ar vrea să-l vadă, dar nu e convins), cât şi a exprimării 
părerilor celor direct vizati (publicul larg) prin bloguri personale, forumuri sau 


comentarii la recenziile publicate în variantele virtuale ale publicaţiilor scrise. 


Dupa cum stim, una dintre cele mai problematice si nascatoare de polemici 
chestiuni ale vieţii curente a instituţiilor de spectacol este repertoriul — alegerea 
pieselor care se vor monta pe scenă. Această alegere trebuie să tina cont de un mare 
număr de factori: componenţa trupei (paliere de vârstă, notorietatea unora dintre actori 
— cine vinde?), mărimea bugetului, disponibilitatea şi propunerile regizorilor, "profilul" 
teatrului, programul estetic al directorului (de care depind foarte multe şi care, de 
multe ori, nu se ridică la înălțimea responsabilitatii culturale pe care o are), precum şi - 
cel mai important dintre toate - posibilitatea piesei (pieselor) de a genera succes. 
Succes fără de care toate celelalte aspecte nu îşi mai au rostul. 

Asta si pentru că, indiferent de ce spun cronicarii, criticii şi „amicii”, orice om 
care cunoaşte cât de cât teatrul ştie că, pentru oamenii care îl fac, singurul criteriu 
valabil de apreciere a muncii lor este acel misterios fenomen psihosocial numit 
succes. Acesta poate apărea atunci când nici cu gândul nu gândeşti (dar, poate, cu 
sufletul, câteodată, simţi) şi poate dispărea fără nici un preaviz. Care nu ascultă de 
legi clare şi încalcă toate regulile. Care poate fi analizat, studiat, descris, dar care nu 
poate fi garantat niciodată, de nimeni şi de nimic. Dacă, în orice domeniu al vieții, 
succesul este o preocupare obsesivă, în lumea spectacolului el este condiţia 
fundamentală a existenţei. lar unul dintre purtătorii succesului, în teatru, este piesa. 
"Ce jucăm?" - iată cum sună întrebarea-cheie în orice „fabrică” producătoare de 
spectacole. 

Răspunsurile pot fi extrem de variate. Experienţa însă i-a învăţat pe majoritatea 
practicienilor scenei că, de regulă, textele aducătoare de succes au: 1) roluri ,grase" 
şi, eventual, potrivite pentru vedetele trupei şi 2) poveste interesantă (conflict complex, 
dar nu complicat, dialoguri suculente, dar fără exprimări greoaie, elitiste, care ar 
reduce numărul potenţialilor receptori vizati, minimum un punct culminant şi un 
deznodământ surprinzător). Toate acestea se pot studia fie teoretic, fie practic. 
Surprinzător sau nu, punerea în practică a „lecţiilor nu garantează, cum spuneam, 
succesul, dar îi netezesc în mod vizibil drumul. 

Totuşi de la aceste deziderate normale într-un demers artistic până la 
producțiile teatrale pentru mase, aşa-numitele „şuşe”, este cale lungă pe care, din 
păcate au ales să calce şi nume de actori/actrite care, în anumite perioade ale carierei 
lor, puteau aspira la un loc în Olimpul actorilor dedicați. Spectacolele de public sau 
„Şuşele” nu-l ocolesc nici pe Caragiale în acest început de mileniu, succesul lor fiind 


garantat de apetenta publicului pentru textele lui Caragiale, nostalgia publicului dupa 


spectacolele realizate in perioada ante-decembrista şi preluate de televiziunea 
naţională (cine nu îşi aduce aminte cu plăcere de rolurile caragialesti realizate de 
nume ca Grigore Vasiliu — Birlic, Radu Beligan, Dem Rădulescu, Victor Rebengiuc, 
Horaţiu Mălăele, Ştefan Bănică, Octavian Cotescu, pentru a enumera doar câteva 
nume cu realizări remarcabile), precum şi de distribuirea unor nume care nu sunt 
neapărat legate de teatru, dar asigură garantat vânzarea biletelor cu preţuri aproape 
duble fata de un spectacol de factură real artistică. Aceste succese de casă aplică 
rețete de care actorii se feresc de obicei (îngroşarea până la grotesc a comicului de 
limbaj, gag-uri copiate din filmele mute sau inspirate din serialele de comedie adresate 
aceluiaşi public larg), dar vremurile fac în aşa fel încât asemenea manifestări să aibă 
priză la public. Una din cele mai recente asemenea ,inscenari” este „O noapte 
furtunoasă” ce îi are în distribuţie pe cântărețul şi absolventul de Actorie loan Gyuri 
Pascu care joacă rolul lui Rică Venturiano, pe cântăreaţa şi absolventa de Actorie 
Monica Anghel, iar Maia Morgenstern, care din păcate pentru parcursul său artistic de 
până acum, acceptă asemena colaborări — pe cel al Vetei. 

Într-o asemenea înscenare au excelat scenele cu tentă sexuală, înjurăturile, 
atitudinile urbano-cartieresti, zgomotul şi, în general, tot ceea ce merge acum pe piața 
reclamei/de consum din România. Lumea a fost extrem de încântată de valul de 
glume şi gesturi obscene care a curs spre sală în permanenţă. Oameni deprinsi 
demult cu Vacanţa Mare, concetatenii nostri au râs cu poftă şi au aplaudat frenetic ori 
de câte ori Maia Morgenstern făcea gesturi obscene, când Gyuri Pascu a făcut un 
recital de hip-hop a la Divertis sau când actorul George lvaşcu se asfixia între 
picioarele eroinei principale. Tumultul de vulgaritate, ieftineala regizorală, refuzul 
clasicului sunt greu de descris. Asemenea înscenări trebuie văzute doar dacă vrem să 
aflăm unde ne situăm din punct de vedere cultural în acest moment. Altfel, stăm mai 
bine acasă şi recitim piesa, in original. 

George Banu ne spune că teatrul este o artă a actualitatii, a sentimentelor şi 
gândurilor născute în noi datorită spectacolului şi/sau textului. Apelarea la resorturile 
instinctuale ale românului năpăstuit de vremurile pe care le trăieşte nu face în nici un 
caz cinste celor care aleg calea uşoară a succesului. 

„Eternul Caragiale!” — de câte ori nu am auzit replica aceasta legată de situații 
din viata politică sau din viata de zi cu Zi.... Politicienii noştri (pentru că ei sunt cei mai 
expuşi comparatiei cu lumea lui Caragiale), mîndri că sunt români, vorbesc de parcă 


ar fi la piaţă şi-şi întorc principiile ca şi cum s-ar tirgui pe o legătură de ceapă. Privind 


meschinariile şi jocurile politice ajungem la ideea ca o piesa scrisă în trecut este inca 
jucată pentru că ea reflectă şi azi situaţia (identitatea!) de atunci: publicul de azi (se) 
recunoaşte în personajele şi conflictele care apar pe scenă şi se uită cu plăcere sau, 
dimpotrivă, cu dispreţ pentru că vede ceea ce îl caracterizează şi pe el. Şi oare cînd 
va veni perioada aceea feerică şi postmioritică în care operele lui Caragiale să-şi 
piardă actualitatea mişcătoare şi muşcătoare?! 

Mileniul III a debutat fericit pentru Caragiale, potrivindu-se cu aniversarea a 150 
de ani de la naşterea sa, astfel că anul 2002 a însemnat „anul Caragiale”. Prilej pentru 
multe teatre de a include în repertoriul lor piese ale clasicului naţional... Mai mult sau 
mai puţin reuşite. 

Semnalul l-au dat Nationalele din laşi, Bucuresti, Craiova şi Teatrul National de 
Televiziune. Astfel, toată lumea s-a grăbit să răspundă unui apel de conştiinţă sau... 
ministerial, punind în scenă textele patronului spiritual al teatrului nostru. Puţini se mai 
gîndesc, însă, la calitate şi exigenta, la un strop de noutate sau individualitate. Totul e 
să fie ori să semene măcar cu Caragiale. Numai ca multi chemaţi, puţini aleşi! lar 
Caragiale rămîne o nucă prea tare pentru cei nedeprinşi cu urcuşul către zonele de 
altitudine ale adevărului artistic. 

„O scrisoare pierdută” a lui Grigore Gonta în care singura idee urmărită cu 
consecvență era parodierea iubirii sincere şi pătimaşe, de telenovelă, dintre Tipatescu 
(un excelent Mihai Călin) şi Zoe (o Tania Popa serafică printre dulci suspine)... 

„O noapte furtunoasă” a Naţionalului bucureştean, în regia lui Felix Alexa. Ca şi 
la alte producţii ale sale, nu s-a putut distinge o idee în jurul căreia să se fi coagulat 
demersul regizoral. Nu se poate spune că Felix Alexa alege un text pentru că vrea, 
prin el, să exprime ceva, un crez artistic al său. Din nou, nume ca Mircea Rusu, Mihai 
Călin, lrina Movilă, Dan Puric, i-au asigurat partea sa de succes... 

Prilej de asemenea pentru Naţionalul craiovean de a-i dedica un festival: „Zilele 
Caragiale" de la Craiova „O scrisoare pierdută", al regizorului Virgil Tănase, adus în 
Bănie de Teatrul National din laşi, reprezentatia Naţionalului craiovean cu „Dale 
carnavalului” al regizorului Mircea Cornişteanu, si o surpriză cu valoare de eveniment., 
recitalul lui Tudor Gheorghe, intitulat „Pe un franc, poet", realizat în exclusivitate pe 
versurile lui I.L. Caragiale. 

În acelaşi an aniversar şi scena lirică românească i-a dat onorul dramaturgului: 
„O noapte furtunoasă” de Paul Constantinescu, pe scena Operei bucureştene, 


spectacol datorat regizoarei Cătălina Buzoianu, premiera „La douăşpe trecute fix”, o 


adaptare dupa Caragiale, spectacol realizat de coregrafa Adina Cezar in colaborare 
cu Teatrul ,Oleg Danovski" din Constanta, in baza scenariului semnat de Ana Maria 
Munteanu. 

Anul Caragiale s-a simtit astfel si prin nominalizarile la Premiile UNITER pentru 
stagiunea 2002/2003: 

Debut: Theodora Cimpineanu - pentru regia spectacolului „O noapte furtunoasă sau 
nr. 9” de I.L. Caragiale, Teatrul L.S. Bulandra Bucuresti; 

Cel mai bun actor: Constantin Cojocaru -pentru rolurile Leonida din 
„Conu'Leonida fata cu reacţiunea” şi Zoia din „Gaiţele”, Teatrul Odeon Bucuresti; Cea 
mai bună actriță: Irina Movilă - pentru rolul Veta din „O noapte furtunoasă”, Teatrul 
National I.L. Caragiale Bucuresti. 

Apropiindu-ne de anii mai recenți, observăm că riscul căderii în uitare a lui 
Caragiale nu există, teatrele din Capitală precum şi din tara propunând diverse recitiri 
ale lui Caragiale, cu mai mult sau mai puţin succes, cu mai multă sau mai puţină 
inspiraţie. 

La Cluj, stagiunile recente au inclus 2 spectacole ale lui Caragiale: unul al 
Teatrului National din Cluj, „O noapte la Union”, un spectacol fara mari pretenții, în 
care totul curge şi decurge... à la légère dar care s-a dovedit a fi pe placul publicului 
nepretentios, dar bucuros să vadă un colaj muzical inspirat din Caragiale; fara să fie 
vorba despre o concurenţă locală, sediul inovatiilor avangardiste mai solid susţinute 
estetic pare a se fi deplasat în ultimul timp spre scena Teatrului Maghiar. Aici a montat 
Maniutiu un apreciat ,Woyzeck”, dar şi „Doktor Faustus”, spectacole memorabile, 
intens discutate, şocante prin metafora teatrală propusă. Dacă „Doktor Faustus”, de 
pildă, era plasat într-un azil de bătrâni handicapati, nu e de mirare că Tompa Gabor a 
venit cu „O scrisoare pierdută” situată nu altundeva decât într-o toaletă publică. Locul 
cel mai potrivit unde trebuie aşezată politica aleşilor, pare a sugera regizorul, 
supralicitând dur, imperturbabil, bagatelizând ironic, fără limite. Asta este politica de 
ieri şi de azi şi trebuie tratată ca atare. Desigur, este una dintre provocările ce nu vor 
rămâne suspendate în aer. Aşa cum ,onorabilul" Caţavencu nu se teme de întreruperi, 
nici Tompa Gabor nu se teme de provocări. De aceea le şi cultivă. Dar vom reveni la 
cazul Tompa, tocmai datorită inovației sale, precum şi evenimentului stârnit de un 


Caragiale montat într-o limbă străină care să mai aibă şi succes... 


La el acasa, la Teatrul din Ploiesti, Caragiale a avut parte in 2008 de premiera 
comediei „D'ale carnavalului”, „piesa cea mai pura", cum zicea regizorul Sabados, 
referindu-se evident la calităţile teatrale ale savuroasei farse. 

La Teatrul Sică Alexandrescu din Braşov a avut premiera în ianuarie 2009 


ur 


„D'ale carnavalului..." în regia lui Şerban Puiu. 


Pe scena Teatrului „Alexandru Davila” Piteşti şi-a găsit locul „O scrisoare 
pierdută” în regia lui Zoltan Schapira. 

Teatrul Bulandra a prezentat, la începutul anului 2009 spectacolul „O scrisoare 
pierdută", în regia lui Doru Ana. 

Caragiale nu este limitat la scena de lemn a teatrelor, ci îşi găseşte locul şi în 
spaţii de nişă: Circul Globus a prezentat publicului un spectacol intitulat „D'ale Bibicilor 
lui Caragiale”. Beneficiind de aportul unor actori talentaţi (Maria Buză/Raluca 
Dinculescu, Magda Catone/Liana Lungu, Manuela Hărăbor/Clara Vodă, Cosmin 
Şofron/Marius Bodochi, Silviu Biriş/Gheorghe Ifrim, Anca Sigartău), în regia şi 
scenariul directoarei Brânduşa Novac, spectacolul combină momente din cele mai 
cunoscute piese caragialiene — „O scrisoare pierdută", „Dale carnavalului" şi „O 
noapte furtunoasă". 

Chiar şi la Opera Comică pentru Copii, Caragiale continuă să respire în acest 
început de mileniu: ea a produs recent musicalul „O noapte furtunoasă” - o adaptare 
după |. L. Caragiale a lui Roman Vlad. Acesta face parte din proiectul ,Caragiale", 
coordonat de Mircea Diaconu. Istoricul acestui proiect începe în 2003 şi constă în 


>» 


adaptări după opera lui Caragiale, precum „Un pedagog de şcoală nouă”, „O noapte 
furtunoasă” şi „Vizita”. 

lar viitorul „sună bine”: 

În cadrul stagiunii 2009/2010 a Teatrului Naţional din Cluj va avea loc şi 
premiera piesei „Caragiale forever”, scenariul şi regia: Mihai Maniutiu. Interesant de 
văzut ce şi cum va prelucra Maniutiu în acest colaj. 

La Teatrul din Baia Mare au început in octombrie repetițiile la „D-ale 
carnavalului”. Spectacolul, în regia lui Claudiu Pintican, va include, după spusele 
conducerii teatrului, momente de cabaret şi de revistă. 

Pentru că aproape orice regizor cu pretenţii sau orice actor cu veleitati 
regizorale „simte" la un moment dat că trebuie să monteze un spectacol Caragiale, am 


fost martorii uneori, a unor ,lecturi" mai ciudate, ca să fim indulgenti 


Succesul cautat cu orice pret, a facut loc unor extravagante inutile sau au reusit 
să deschidă, măcar în intenţie, perspective noi asupra autorului şi a operei sale. 
Desigur, în opiniile comentatorilor pot lua direcţii divergente, căci nu avem aceleaşi 
norme de judecată profesională, aceleaşi gusturi estetice şi aceeaşi sensibilitate 
omenească, drept pentru care ceea ce unuia i se pare o capodoperă, altuia îi poate 
părea o prostie fără margini - şi invers. În definitiv, cine e în măsură să decidă că 
Tocilescu are dreptate înfăţişându-l pe Dandanache în chip de vampir (în „Scrisoarea 
pierdută” de la Naţionalul bucureştean, de acum câţiva ani) sau ca Anton Tauf nu are 
dreptate transformându-l pe Spiridon într-un soi de luptător de sumo, şi maniac sexual 
pe deasupra (în „O noapte furtunoasă” de la Teatrul Municipal din Baia Mare, cam tot 
pe-atunci)? Şi totuşi, delimitări se pot face între viziune originală şi făcătură, între 
postură inedită şi im-postură. Criteriul de departajare rămâne, în final, bunul-simt. Aici 
se desparte şi succesul facil, de moment, de cel consistent şi de lungă durată. 

Că veni vorba, să ne întoarcem la unul dintre puţinele succese veritabile ale 
montărilor din Caragiale, un spectacol despre care auzisem tot felul de lucruri (să nu 
uităm că trăim în epoca internetului şi a „criticii” de pe bloguri şi alte platforme sociale), 
cam toți vorbitorii limitându-se însă la ,gaselnita" regizorului în privinţa distribuţiei. Este 
vorba despre „O scrisoare pierdută”, montată de Tompa Gâbor la Teatrul Maghiar de 
Stat din Cluj cu femei în rolurile masculine şi cu un bărbat în singurul rol feminin din 
piesă. 

Într-o țară în care se comentează că însuşi preşedintele s-a lăsat manipulat de 
o blondă, de ce nu ar fi distribuite femei în rolurile bărbaţilor politici din „O scrisoare 
pierdută” a lui Caragiale? Într-o lume în care sexele sunt interşanjabile în aproape 
toate situaţiile, piesa lui Caragiale rămâne la fel de actuală prin această schimbare, ba 
chiar spectacolul se imbogateste cu neaşteptate surse de umor. Montarea lui Tompa 
Gabor nu coboară, din fericire, la nivelul anecdotei, alegerea lui de a alcătui o 
distribuţie feminină tintind către performanţa eliberării de orice determinare legată de 
sex a personajelor caragialiene, ceea ce unora dintre interprete chiar reuşindu-le. Nici 
faptul că Zoe e ,barbata", aşa cum o sfătuieşte o replică, dar la propriu, nu strică 
echilibrul montării. Blondele Tipătescu şi Caţavencu nu renunță la atributele feminitatii, 
ci le folosesc abil pentru a câştiga meciul politic, dar şi pentru a rămâne, respectiv 
pentru a intra, în grațiile lui Zoe (Miklos Bács). 

Ideea putea părea nu doar şocantă, ci chiar absurdă. Chiar dacă regizorul a 


explicat cu diverse prilejuri că lumea politicienilor lui Caragiale, ca şi lumea 


politicienilor de azi (zona spre care, de altfel, textul este impins discret), e una 
efeminata, a-i vedea pe scena pe celebri ,incarnati" de actrite, plus un Cetatean 
turmentat multiplu, jucat de patru fete, precum şi o Zoe in formă masculină devine o 
provocare. Însă cu rol moral, moralist şi moralizator. Pentru regizor, conflictul piesei nu 
este o veselă ciocnire între personaje comic-venale, comic-ticăloase, comic- 
iresponsabile, ci o  încleştare între indivizi a căror venalitate, ticalosie şi 
iresponsabilitate se manifestă, prin exagerare, comic, dar care ascund, în fond, o 
uriaşă tristețe, o uriaşă disperare. Spectacolul atinge miezul adânc al umorului 
caragialian, dar şi miezul adânc al unei realități pe care, deşi o vedem tot timpul în jur, 
am ajuns să o ignorăm. 

Marele merit al lui Tompa e că ne aminteşte aceste lucruri grave păstrând 
nealterat hazul textului, orchestrand cu umor întâmplările faimoasei istorii cu 
scrisoarea rătăcită şi îndrumând cu precizie distribuţia către un joc vioi, spumos, deloc 
crispat. O distribuţie a Teatrului Maghiar din Cluj care ne-a arătat şi calitatea 
componentei feminine a echipei, atât rolurilr principale precum şi numeroasa figuratie, 
tot feminină, oferind un recital colectiv impresionant prin eleganța cu care, rămânând 
ele însele, se transformă fără efort aparent în... contrariul lor. Singur printre atâtea 
femei Miklos Bács se evidenția, în Zoe, printr-o creaţie pentru care a şi primit câteva 
premii. 

În versiunea lui Tompa Găbor atracţia sexuală e dezvăluită ca unul dintre 
motoarele principale ale raporturilor dintre oameni şi principal instrument de 
manipulare. De asemenea, un spectacol ce respinge fantomele naţionalismului, fără a 
le ataşa exclusiv spaţiului românesc, fiindcă regizorul adaugă la începutul actului Il un 
mic recital din versuri ale poeţilor maghiari folosite ca stindard de nationalistii de 
aceeaşi limbă. Spectacolul Teatrului Maghiar din Cluj confirmă în mod neaşteptat 
actualitatea lui Caragiale şi un Tompa Gabor redescoperit ca artist de forță. 

Alexander Hausvater este unul dintre puținii regizori care nu a montat, încă, un 
Caragiale: „...au fost propuneri, dar nu: fiind un autor atît de cunoscut, există deja un 
orizont de aşteptare osificat, lumea vrea să vadă ceea ce ştie. Nu se doreşte 
cunoaşterea, înțelegerea acestui om visător, frustrat, care s-a autoexilat. Frustrarea 
aceasta se vede bine în nuvele. Situaţia lui Caragiale aici e la fel cu cea a unui 
cintaret celebru căruia nimeni nu vrea să-i asculte ultima melodie, i se cere să le cinte 
tot pe cele cu care s-a lansat. Nu se poate lupta împotriva acestui curent în România. 


M-ar interesa să fac un Caragiale în afară, în altă limbă şi să-l aduc în România.” 


Aşadar, Caragiale este încă interesant, se mai montează, se mai vinde şi, ce e 
foarte important, mai are priză atât la creatorii de teatru, cât şi la public. Putem doar 
spera ca noile montări să reziste ispitelor succesului facil şi să se bazeze pe valoarea 
verificată şi etern valabilă a dramaturgiei celui pe care Vito Pandolfi îl numea “părintele 
teatrului românesc modern”. 

Voi încheia citându-l pe regizorul Mircea Cornişteanu (al cărui prim spectacol 
făcut pe scena Teatrului Naţional din Craiova a fost „O scrisoare pierdută“) cu opinia 
sa legată de contemporaneizarea textelor dramaturgice: 

“Caragiale, de exemplu, n-are de ce să fie contemporaneizat pentru ca trăim în 
plin Caragiale de multă vreme. Cu mult dinainte să se nască Caragiale şi până la 
sfârşitul sfârşitului nu vom ieşi din Caragiale pentru că nu putem ieşi din ființa 
naţională. El va fi permanent oglinda în care trebuie să ne uităm, pentru că el ne-a pus 
în fata o oglindă excepţională. Daca ne uităm de fiecare dată în această oglindă şi 
avem puterea să ne vedem aşa cum suntem, odată cu asta avem şi şansa să ne 


schimbăm puţin, acolo, pe unde trebuie.” 


Dan Puric şi succesul în 10 paşi sau Decalogul succesului 


VASILICA ONCIOAIA 

Pornind de la asemănarea destinului artistic al lui Dan Puric cu cel al lui 
Jacques Copeau (1878-1949), construim zece principii etice de obtinere a succesului, 
fara sa ne propunem a stabili prin aceasta vreo reteta, cit mai degraba sa observam 
cu uimire o similitudine a destinului artistic al celor doua personalitati teatrale, fapt 


care ne scoate implicit la lumina universalitatea artei lui Dan Puric. 


Pasul 1 
Dincolo de orice asociere speculativa succesul de astazi al artei scenice a lui 


Dan Puric are la baza gasirea unei zone de limbaj. Din spusele altor universali nu 


poate ajunge la aceasta treapta decat acela care nu gaseste suficiente instrumente de 
expresie in limbajul deja existent. 

Or, dimensiunea universalitatii artei lui Dan Puric reiese în primul rand din 
descoperirea acestei zone de limbaj. Şi tocmai aceasta îi permite calea spre succes, 
spre recunoaştere. 

Am putea bănui, astfel, că unul din cei zece paşi către succes ar fi 
neliniştea şi căutarea. Orientându-ne, în continuare, după busola Copeau, 
descoperim câteva indicii în care se reflectă mişcări similare ale artistului român.! 
Este vorba despre un manifest publicat în 1913 şi intitulat „O încercare de renovare 
dramatică", unde Copeau anunţă pe un ton nou, personal şi pasionat furia pe 
industrializarea în teatru, precum şi pe practicile ipocrite ale scenei. El îşi anunţă 
determinarea de a construi teatrul pe un fundament nou, de a lupta împotriva 
vedetismului, de a purta teatrul către un repertoriu de calitate, unde clasicii, 
reprezentaţi ca un model constant în alungarea prostului gust, să fie obiectul unei 
venerări particulare. Copeau se distanează de ali novatori ca Reinhardt sau 
Meyerhold, accentuînd simplitatea şi naturaleea, repudiind formulele decorative sau 
orice altă maşinărie la scenă. Punerea în scenă se defineşte ca un desen al acțiunii 
dramatice, tine în mod exceptional de interpretare, neglijând complet decorurile şi 
accesoriile. Aceste principii sunt puse în locul moralei şi esteticii.? 

Fragmentul ne aduce aminte de începuturile lui Dan Puric la Teatrul Mihai 
Eminescu din Botoşani când, după spusele, apărute, de altfel într-o publicaţie 
cotidiană, ale directoarei din vremea aceea, era găsit deseori dansând pe scenă, 
până când directoarea s-a văzut nevoită să îi rezerve podul teatrului pentru acest gen 
de căutări. Tânărul actor avea nevoie de un mod personal de expresie. Deprinsese 
câţiva paşi de step în facultatea absolvită (I.L. Caragiale", la Bucuresti) şi cultiva 
acest gen cu bucurie atât la teatru, cât şi la o şcoală populară de artă din provincie. 

Nimic mai cuminte, s-ar putea spune, în destinul artistic al unui actor debutant 
şi în peisajul dramatic al vremurilor noastre. Dacă mergem însă astăzi, în 2009 la 


Teatrul Naţional Bucureşti şi îl urmărim pe acelaşi actor, la 51 de ani, în 


1 în Enciclopedie d'aujourd' hui, Le theatre en France de Moyen Age à nos jours , sous la direction de Jacqueline 
de Jomaron, Préface d'Ariane Mnouchkine, Armand Colin Editeur, Paris 1992 

? Observăm la Dan Puric aceeaşi pasiune în redimensionarea teatrului. Prin lipsa decorurilor în spectacolele sale 
altminteri eclectice la nivel de idee, prin calitatea gestului teatral, prin sobrietatea construcțiilor dramatice, apoi 
prin determinarea în lupta împotriva vedetismului, actorul şi regizorul român pare să reediteze gesturi de aceeaşi 
factură ale înaintaşului său francez. Cu siguranță că e vorba despre o coincidență istorică şi nu de un demers 
programat, fapt care ne confirmă din capul locului frumuseţea dar şi unicitatea unei astfel de personalităţi teatrale. 


Sinucigasul’ „vor fi doar câteva minute acelea în care vom rămâne electrizati în 


fotolii: minutele în care Puric dansează. 


Pasul 2 

Ajunşi în punctul acesta, nu dezvoltăm modul diferențiat în care s-a dezvoltat 
arta actorului la Dan Puric, ci sesizăm doar al doilea pas către succes pe care cei doi 
artişti îi au în comun: Necesitatea de a fi personal, de a fi tu însuţi. Se pare că 
neliniştea şi căutarea se nasc tocmai şi numai din această necesitate. Jacques 
Copeau a făcut o trupă tânără (unde îi găsim pe Lois Jouvet, Charles Dullin), a format 
o comunitate entuziastă sub conducerea unui patron, cu o disciplină severă. În 
spectacolele sale — o extrema stilizare a decorului, echilibru între poetic şi comedie 
pură, trupă omogenă, pentru prima dată mulimea se înghesuia la teatru, plăcerea 
spectatorilor răspunzând celei a actorilor. 

În oglindă, la Dan Puric sesizăm două detalii: în primul rând, această 
deprindere a sa de a forma mereu o trupă a depăşit întotdeauna prejudecata că se 
poate lucra numai cu artiştii formaţi ca atare. Câtă lume ştie, de exemplu, că în trupa 
actuală, artistul are un fost gropar? Sună shakespearian de-a dreptul, dar, la urma 
urmei, de ce n-ar sta un gropar lângă Puric, când Hamlet s-a întreţinut şi el cu unul?! 
Observăm, prin structura eclectică a trupei, ca Dan Puric utilizează ca principiu de 
înaintare spre succes (succesul ca şi confirmare a valorii şi nu ca obiectiv carieristic) 


bucuria de a juca a celor implicați. 


Pasul 3 


Îşi alege şi formează actorii pentru care a juca devine necesitate existențială. 
Dacă identitatea artistului se fundamentează pe bucuria jocului, n-ar fi decât un pas 
ca să înțelegem că Dan Puric înaintează împreună cu trupa sa. Aşadar, spre succes 
nu se merge de unul singur. Dacă e adevărat că succesul este o confirmare a 
rezultatelor şi nu un trofeu la vânătoarea de rezultate, atunci, drumul spre confirmare 
trece printr-o comunitate de oameni şi o comuniune de idei! 

La o privire mai atentă asupra companiilor de teatru de acest gen (unde 


cuvântul se substituie mişcării), se poate observa lesne că Dan Puric nu aduce cu 


> Sinucigaşul, de Nikolai Erdman , regia Felix Alexa Teatrul National Bucureşti, premiera 24 mai, 2009 


trupa sa vreun concept nou în peisajul teatral universal.* Ceea ce îl diferenţiază însă 
e savoarea oferită de un dozaj particular al elementelor de dans, step, moda, 
pantomima, actorie etc. E sigur însă că vorbim despre un pionier în recuperarea 
mentalitatii artistului după comunism, în România. E sigur că universalitatea limbajului 
ales de Dan Puric (depăşirea, prin gest, a limbii naţionale cu toate limitele aferente) îşi 
extrage specificitatea din cele mai tipice situaţii omenesco-romanesti ajungând astfel 
prin autenticitate, la universal. 

Greu de spus ce fel de actori sunt tinerii din compania Passe-Partout. E sigur 
că sunt mai mult decât dansatori. Prin dans, ei cultivă o naturalete a gestului rar 
întâlnită, altminteri, în lumea teatrului fără a cădea în vulgaritate. 

Citim despre Copeau ceva ce pare a fi platforma estetică a trupei Passe- 
Partout DP: Un spectacol unde bucuria particulară a actorilor şi sentimentul de a fi la 
noi acasă creează o jubilatie particulară a publicului şi o acţiune mult mai puternică 
asupra lui, o comunicare mult mai simplă şi mult mai adevărată. 

Trebuie să imbogatim comedia modernă, literară, intelectuală cu noi cunoştinţe 
despre experienţa corpului uman. Trebuie să creăm un corp care e gata să se 
împrumute oricărei acțiuni corporale. Asta înseamnă că orice mişcare e însoţită de 
constiina intimă care o finalizează. Cunoaşterea şi stăpânirea mişcărilor corpului, nu 
numai pe acelea ale mişcărilor fizionomiei nu trebuie să fie o imitație a propriei 
persoane sau a altuia, sau a unor imagini pictate ori sculptate. Fără a renunţa la 
observaţia umană sau la cunoştinele estetice ale actorului, s-ar putea spune că nu ne 
propunem să refacem semnele exterioare ale pasiunii pe un chip, nici să observăm 
alteritatea propriului chip în oglindă. Actorul trebuie să cunoască de dinăuntru 
pasiunile pe care le exprimă fie prin experienţă personală, fie prin acel mod de 
divinatie proprie artistului. Şi pentru aceasta trebuie să câştige cunoştinţele despre 
corp stăpânirea musculară a instrumentului sau de lucru, a feţei. De asememena, nu e 
vorba despre un lucru care să-i permită să imite capodopere în pictură sau sculptură 
pe care actorul le va crea cu propriul corp dacă aceasta nu se face prin jocul natural al 
muschilor şi articulaţiilor, prin conştiina acestei frumuseți. Au nevoie de cunoaşterea 


interioară a ceea ce exprimă. 


* A se da un simplu click, de exemplu pe YouTube http://www. youtube.com/watch?v=zNY fjXBY Vog, unde 
Maria Pages poate fi urmărită alături de trupa sa dansând Canciones antes de una guerra, ocazie de a suprapune 
flamenco, stilizându-l, într-un context muzical eterogen. 


Nici un fel de afectare: nici a corpului, nici a spiritului, nici a vocii, ci cautam o 
armonie pierduta. 

Elevii nostri vor fi dintre cei normali, fara handicapuri fizice, intai le vom da 
rezistenta indispensabila acestei meserii, apoi suflul, echilibrul inimii, calmul muscular 
şi stăpânirea nervilor.” Suna destul de pedagogic, dar, din fericire, poate fi vizionat in 


spectacolele companiei Passe-Partout D.P. 


Pasul 4 


În felul acesta, ne îndreptăm vertiginos către al patrulea pas în drumul spre 
succes al lui Dan Puric: Al patrulea pas, este munca: „o comunitate entuziastă sub 
conducerea unui patron, cu o disciplină severă." Este mai mult decât evident că doar 
secretul acesta i-a permis tânărului actor ce pregătea în timpul stagiului său la 
Botoşani liceeni pentru Facultatea de Teatru, să ajungă să aibă o trupă preluată oficial 
de Teatrul National din Bucuresti. O confirmare ca aceasta, la care s-a adăugat 
crearea spectacolului ce a produs TNB -—ului primul turneu oficial în China, apoi, 
investirea lui Dan Puric cu gradul de Cel mai Tânăr Societar, ar fi putut însemna 


vârful, apogeul succesului. 
Pasul 5 


Ei bine, în ordinea în care numărăm, urmează pasul al cincilea, prilej al 
capcanei celei mai teribile. După spusele artistului însă, ar însemna că pasul 
numărul cinci este ca atunci când ai totul, să continui să mergi. Pentru clarificare, 
selectăm două fragmente din presa vremii: Artistul este un seismograf 
"Cristina Gavrilă: O dată cu spectacolul 150, pentru dumneavoastră a mai avut loc un 
eveniment: trupa de teatru pe care o conducei a intra sub egida Teatrului Naţional. 
Credeţi că faptul acesta va influenţa viitoarele ei spectacole? O să devină o trupă 
institutionalizata? 

Dan Puric: Faptul ca ea este ocrotită de umbrela protectoare a Teatrului National 
este un lucru bun. Faptul că la nivel de guvern s-a sesizat valoarea acestei trupe şi că 
ea trebuie ajutată, iar este un lucru lăudabil ca societate civilă şi conştiinţă politică. 
Restul depinde de mine, pentru că instituţia are toate datele, dacă este prost 


manevrată, să asasineze spiritul liber. Eu voi căuta să păstrez un raport atipic şi 


5 Există o serie dialoguri cu membri ai trupei Passe-Partout publicate în primăvara anului 2009 de către 
subsemnata în "Convorbiri Literare", de unde reiese acelaşi program estetic şi de viaţă. 


specific. Nu ma intereseaza salariati care mor in functie. Vreau sa pastrez oameni vii 
care intra pe acest culoar al institutiei ce te protejeaza din punct de vedere legal sau 
financiar. Nu vreau sa fac un azil de artisti aici, asa cum se intampla de obicei cu 
instituţiile teatrale, care ajung un fel de cimitire vii. Este un fenomen care trebuie 
controlat. Acesta îm este reflexul, am alergie la lucrurile care mor, în loc să fie lăsate 
să trăiască." 

Se pare că a continua să meargă după ce a obţinut confirmarea din partea 
Teatrului National Bucurestean se leagă foarte mult de pasul al doilea într-o creştere 
fiinială şi nu în una exponențială: În orice etapă te-ai afla, rămâi tu insui! 

Urmărim acum un reportaj realizat la ora profesorului Puric, în timpul construirii 
spectacolului Cei 150. (Se omagiau 150 de ani ai Teatrului Naional "I.L. Caragiale”): 

La ora profesorului Puric” 

„Luaţi această poezie, copiati-o şi invatati-o pe dinafară. Nu va deziceti de ea. Toţi 
aceşti oameni se vor întoarce prin voi!”, le spune Dan Puric actorilor care s-au hotărât 
să rescrie prin gesturi şi dans 150 de ani de istorie a Teatrului Naional. În foaier unde 
se repetă deocamdată, regizorul spectacolului citeşte versuri: „Ne vom întoarce într-o 
zi.../Şi cei de azi cu paşii grei,/ Nu ne-or vedea, nu ne-or simti,/ Cum vom intra încet in 
ei./ Eu cred că Radu Gyr n-a scris poezii, a scris rugăciuni.” Întinşi pe jos, pe covor, 
elevii îşi ascultă atenţi profesorul: „Teatrul modern va fi esentializat, dematerializat, 
spune lon Sava. Vreau să aduceţi cu voi toată sensibilitatea voastră. Vreau să gândiţi, 
să nasteti cu mine acest spectacol”, le spune el, repezindu-se pe scări şi aducând un 
CD cu muzică de Bizet. 

„După ce pe ecranul de pe scenă se văd bombele căzând peste oraş, se aude 
această muzică. Ascultati-o şi lăsaţi îngerul să lucreze! Vreau să-mi spuneţi ce 
vedeti...Ne aflăm după bombardament, teatrul e distrus. Trebuie să aveţi curajul să 
exprimati prin fiecare mişcare acest traumatism”. 

Repetitia se află în partea teoretică. Deocamdată, actorii, în majoritate din 
compania de teatru „Passe-Partout D. P.”, nu fac exerciții fizice; ei se lasă provocati sa 
îşi imagineze o realitate transformată brusc de război. „Ajutaţi-mă, să mergem 
împreună pe o idee a reconstrucției, a solidarităţii în suferință”, îi îndeamnă profesorul. 
Elevii tac, lăsând muzica să creeze imagini. Ideile lor construiesc puin cate puin 


spectacolul: „Eu văd o trenă lungă pe care o femeie o poartă încet după sine. În jurul 


* Cristiana Gavrilă, „Curentul”,— Artistul este un seismograf, 14 -15 iunie 2003 
7 Reportaj, Dan Boicea 


ei, doi bărbaţi se joacă şi aleargă ca nişte copii. E atâta tristeţe în tot acest joc...”. 
„Câţiva oameni merg fără ţintă prin nisip, în picioarele goale. Se opresc şi apoi pleacă 
debusolati în direcţii diferite căutând un sprijin cu tălpile în pământ. Mi-e greu sa 
exprim ce văd”. Profesorul se ridică de pe scaun şi începe să le descrie, mişcându-se 
odată cu vorbele sale, tot ce a văzut el. „Teatrul e bombardat. Printre ruine, un rege 
tine in mână o coroană ruptă în două. Actorii au fost surprinşi jucând şi se scutură unii 
pe alţii de praf. Oamenii stau pe stradă, inmarmuriti, cu mâinile goale. Nu mai au ce să 
facă. E ca în acel film al lui Kurosawa în care un om se lupta să alunge radiaţiile cu o 
manta, fluturând-o în aer. În acest moment concentrat, vreau să opresc imaginile 
proiectate pe ecran pentru că a fost şi el lovit de bombe”. 

Profesorul încearcă să-i motiveze pe elevi să-şi găsească şi să-şi folosească 
toate resursele de emoție din interior. Le spune povești, face referiri istorice, recurge 
la propriile memorii. „Spectacolul nostru va fi gata în seara premierei. Atunci va fi un 


moment în care vă voi mira de multe lucruri. ” 
Pasul 6 


A continua să mergi din pasul al cincilea, înseamnă a munci indiferent de 
etapa în care te afli; e mai degrabă rodul pasiunii de a merge, decât al planificării 
carieristice. Asta ne-o demonstrează în pasul al şaselea un dialog pe care îl 


reproducem, cu unul din tinerii trupei lui Dan Puric. 


Pasul al şaselea: Trebuie să continui să mergi chiar şi atunci când nu ai nimic. 
Ştefan Ruxandrat: "Însă întâlnirea de dinaintea repetitiei a fost chiar specială, în 
sensul că atunci am luat legătura direct, pentru prima dată, cu felul lui de a trăi, cu 
felul lui de a vedea lucrurile, cu discursul lui din prima zi a întâlnirii noastre. A fost cred 
foarte puternic în sensul unei ierarhii a valorilor artistice. Ne-a spus încă din prima zi 
ca el acolo nu are o fabrică de artisti-vedeta, nu are o bandă rulantă de artişti bogati 
care, în câteva săptămâni, luni sau ani, să apară, nu ştiu, în topul celor mai bogați 
oameni din România, adică ne-a spus foarte clar din prima zi: „...suntem subversivi; 
nimeni nu ne finanţează, nimeni nu ne dă spaţiu, lucrăm pe la toalete, lucrăm pe 
culoar, lucrăm cine ştie pe unde apucăm.” Eu mi-am spus că aşa ceva nu se poate, că 
o fi vreo aberaţie. Cum, Dan Puric să primească aşa ceva? Nu mi-a venit să cred. 


Când fugeam cu hainele, cu combina, cu muzica după noi prin teatru să putem lucra... 


8 Fragment dintr-un dialog din „Convorbiri literare” 


În mod normal nu cred că suntem ilegalisti acolo în teatru, pentru că noi suntem 
colaboratori. Dar în altă parte lucrul ăsta ori s-ar institutionaliza, ori ne-ar da afară." 

În dialogurile cu tinerii din trupă am observat că a merge înseamnă a lucra în 
mers, a şlefui în continuu. Ei şlefuiesc şi modifică în continuu, după modelul 
maestrului. lată cum gândeşte o tânără din trupă care a debutat în cadrul companiei 
cu propriul spectacol.” Cand, după spectacol, am urcat pe scenă să o anunţ că aş 
vrea să vorbim pe marginea debutului lor, am găsit-o într-un colt, mânuind cu emotie 
în lumina unui reflector un fluture pe wayang. Mi-a făcut semn cu cealaltă mână să 
mă apropii încet şi să mă uit cum fluturele, atras de lumină, se învârte în delir în jurul 
ei. "Ana, spune-mi cum a venit în spectacolul vostru fluturele de astăzi, pentru că în 
reprezentatia trecută nu l-am văzut”. 

M-am gândit săptămâna trecută. Primele spectacole au fost la Vâlcea, în aer 
liber, la nouă seara, când apunea soarele. Era o experiență nemaipomenită: cântau 
păsările, foşneau frunzele. Am jucat în grădină. Am montat împreună cu o scenografă 
o scenă improvizată, am agăţat de copaci pânze negre, a fost foarte frumos, ca în 
Commedia dell’ arte, aşa am construit noi totul şi, la momentul cu cearsaful alb, când 
ne trezim noi dimineaţă, am văzut pe film că era chiar un fluture, probabil un fluture de 
noapte, dar în lumina reflectorului părea alb. A zburat, mi s-a aşezat în păr şi după 
aceea a plecat. Mi-a plăcut chestia asta când am revăzut filmul şi zilele astea tot 
gândindu-mă la fluture, mi-a venit ideea să-l fac; mai ales că la păpuşi ne jucaserăm 
cu o marionetă şi era frumos cum marioneta urmăreşte fluturele. Era aşa de 
emotionant. La marionete detaliile sunt foarte emotionante, îţi ating inima. Astăzi de 
dimineaţă, deşi vorbisem dinainte cu Paul despre asta, uitasem de fluturaş. Paul, mă 
întreabă: Ai făcut fluturele? Uitasem! Am zis că îl fac în cinci minute, că trebuia să 
plec. L-am tăiat, l-am făcut din mai multe materiale. Am încercat din pungă uşoară, că 
am zis să fluture mai tare şi nu mi-a plăcut, era cam moale; după aceea am luat hârtie 
obişnuită, era prea batoasa. Am găsit, în cele din urmă, o hartiuta de pachetel de 
gogosi care era o hârtie mai subtirica, aşa, şi l-am făcut, l-am cusut, i-a ieşit şi 
capusor. A fost foarte drăguţ. L-am luat cu mine şi am mers împreună pe stradă, 


aşa...ieşea din geantă. Aşa s-a născut fluturaşul şi azi a jucat pentru prima dată." 
Pasul 7. Indiferent de cât ai, dă mai departe. 


E ceea ce ne povesteşte despre maestrul său un tânăr din trupa lui Dan Puric 


” Dialog ce va fi prezent în viitoarea carte, cu titlul acestui articol. 


Stefan Ruxandra": Cred ca Dan Puric are luciditate şi s-a autoresponsabilizat, dar 
fara sa se programeze, fara sa-si doreasca asta, anume sa dea mai mult din el. Poate 
simte ca a găsit o jucărie şi domnule, să ne jucăm cu toții cu ea, chiar daca am găsit-o 
eu, v-o dau şi vouă, fiţi atenţi cat de faină e! Ştii, cam aşa e cu Dan Puric. Bine, jucăria 
asta e foarte prețioasă, înţelegi? E ceva nemaipomenit, nu e ca unul care găseşte un 
inel de aur şi îl bagă în buzunar zicând vai, vai, să nu mă prindă careva că l-am găsit 
şi e al meu! Nu, el ştie că a găsit ceva şi ne cheamă să facem împreună! Şi cred că de 
aici vine...plus că e un termen, un cuvânt...dărnicia. E prea puţin spus că Dan Puric e 
darnic! Chiar, odată vorbeam cu el şi glumea foarte tare pe seama crizei financiare şi 
zice: "Uita-te la mine, n-am nimic!" şi eu i-am răspuns: "Păi, daca ai dat totul!... " "Păi 
ce să fac, zice: Trebuie să dai! " 

Pasul al şaptelea sudează legătura dintre maestru şi discipol. Cu alte cuvinte, 
nu poate ajunge nimeni departe până nu predă ştafeta; sau, întorcându-ne la busola 
Copeau, ne oprim pret de câteva rânduri asupra pedagogiei globale, asupra teatrului 
pe care il practica acesta. În opinia lui (ca şi în aceea a lui Stanislavski) şcoala si 
teatrul sunt aceeaşi idee, elemente născute împreună şi asamblabile. Tentativa sa 
pedagogică debutează în 1913, în timpul verii, înainte de deschiderea teatrului Vieux 
- Colombier. El îşi instalează trupa în afara Parisului, pe proprietatea sa din Limon. În 
timpul acestei încercări laborioase, el elaborează o schema de învățare unde 
alternează studii de text şi studii fizice. Pe timpul războiului încearcă, cu ajutorul lui 
Suzanne Bing o primă încercare de şcoală cu tineri profesionişti şi cu 20 de elevi. 
Şcoala Vieux - Colombier se deschide în 1920. Ambitia lui Copeau, împotriva retetei 
parisiene pentru vedetism, este de a face o întoarcere către sursele jocului, de a 
dezvolta în mod simultan personalitatea morală, culturală şi fizică a actorului. 
Programul cuprindea cursuri teoretice ținute remarcabil de Jules Romains, director de 
studii de prozodie poetică, Louis Jouvet (arhitectură teatrală) şi însuşi Copeau (teoria 
teatrului). Formarea fizică e pusă pe primul plan: Fratellini antrenează elevii la 
acrobație, cultură fizică şi exersarea respirației, a muşchilor şi a nervilor. Alte şedinţe 
de improvizație sau diverse ateliere (decor, costume, măşti). În 1924 se retrage brusc 
la pensie, înconjurat totuşi de dicipolii săi şi continuă un fel de laborator ca o 
prelungire a şcolii. După care grupul prezintă mici spectacole, fructul unor cercetări 


comune unde formarea şi educare au de asemenea primul loc. Din 1925 în 1929 Les 


10 idem 


Copiaus joaca multe spectacole in satele din imprejurimi, cu ocazia unor sarbatori 
locale, fac apoi turnee mai mari cu sau fara Copeau, farse si creatii colective cu 
dansuri şi cântece. Noutatea experienţei este de a întreţine un viitor cu o societate 
provincială şi agricolă. Apoi, a aprofunda meditaţia lui Copeau asupra publicului. 
Limitele acestei experiențe? O întoarcere la starea de naivitate, o folosire uşoară a 
folclorului. Nimeni nu a judecat această muncă mai sever decât Copeau: Ei muncesc 
cot la cot cu mine dăruindu-şi cea mai mare parte din timp, pe lucruri incomplete, pe 
materiale insificiente, cu metode inadecvate. Les Copiaus au fost după al doilea război 
mondial o pepinieră de animatori foare activi care au prins directiunea teatrelor 
descentralizate în Franţa. 

Interesant de urmărit unde vor ajunge invataceii lui Dan Puric. Ceea ce este 
sigur însă, e că maestrul abia de curând s-a hotărât să-i determine pentru a 
ajunge...fie chiar şi la directiunea teatrelor din România. Ne spunea într-un dialog 
publicat in "Convorbiri Literare" ca diferenta dintre componentii trupei care joaca acum 
in Made in Romania şi invataceii care îşi fac propriile spectacole (în afara celor la care 
lucrează cu maestrul), este că celor din urmă le-a dat undita. Dacă primii au 
beneficiat, ca şi elevii lui Copeau, de antrenamente de vis în afara Bucureştiului, asta 
nu-l impresioneaza definitiv pe Puric, fiindca acesta se opreşte şi se întreabă: "Da, ei 
sunt cei mai buni, dar unde merg mai departe, încotro se îndreaptă, pe cand micutilor 


care vin din urmă la Sala Rapsodia, le-am pus undita în mână." 


Pasul 8. Dăruirea nu exclude manageriatul. 


Se poate vedea cum fiecare spectacol din cele 10 realizate de Dan Puric în 
ultimii zece ani punctează un avans al artistului recunoscut la nivel mondial. Şi nu 
credem că e doar rodul întâmplării ori al simplei inspiratii a-i administra un capital de 


recunoaştere din zece spectacole. 


1 Aceştia sunt ,,escarii", după cum ne-a explicat artistul Dan Puric într-un dialog recent pentru "Convorbiri 
literare": Dan Puric: E o mare diferenţă între cele două: trupa cealaltă (Made in Romania) este cea făcută de mine, 
condusă. Este impresionant. Pentru că sunt foarte bine antrenați fizic. E drept, ei au această calitate şi încă multe 
altele, printre care şi aceea că sunt mai vechi. Totuşi, soluţia e la cei noi pentru că lor le-am dat undita să 
pescuiască, în vreme ce primii s-au oprit unde i-am lăsat. Acum, la sfârşit, i-am avertizat. Pe ei i-am condus, însă 
trupei noi i-am dat undita. Primii nu ştiu să pescuiască. În România este important, şi nu numai în România, ci 
peste tot in lume, să înveţi să gândeşti singur. Cei din spate sunt însă foarte puternici. În vulnerabilitatea lor, în 
sensibilitatea lor, învaţă să păşească fără centură de siguranță. Ce ati văzut sunt nişte spectacole făcute de mine, cu 
nişte copii foarte buni, talentați, dar mai departe unde se duc? Şi atunci am schimbat macazul. Iar acum îi rog să 
facă dimpreună. O etapă. Trebuie să înveţi singurel. Don Quijote este etapa cea mai înaltă de lucru şi acolo se 
poate vedea potentialitatea imensă a trupei noi.” 


Am recunoaşte între alte calităţi necesare o istetime profund românească, un 
ataşament fata de valori care ignoră jignitor cei 50 de ani de comunism pe care tot 
dăm vina că ne-au epurat spiritul şi bunul simţ, precum şi o dragoste de cultură care 
stabilizează instantaneu zguduirile tranziției pentru oricine se află pe raza de acţiune 
a acestei personalități. 

Dan Puric s-a antrenat pentru public în primul rând prin momentele de 
pantomimă jucate cândva în baruri de noapte. A creat un vehicol atât de rapid prin 
conjugarea mai multor modalităţi de expresie pentru că spaţiul în care juca cerea un 
răspuns imediat. N-a făcut experiment de dragul experimentului, ci s-a antrenat la 
temperatura publicului. Aşa se explică faptul că e atât de iubit şi că ştie atât de bine să 
se adreseze eficient lumii din faa lui. Exercitiul pe care îl face cu tinerii de la Passe- 
Partout constă în aceea că le-a dat capital de faimă, un capital pe care tinerii învaţă să 
îl administreze. Dacă Dan Puric n-ar mai fi, greu de crezut că laboratorul ar putea 
continua. E limpede ca ne aflăm în fata unui om-institutie. Credibilitatea i-o dau 
munca, talentul şi convingerea. Orice ingredient ar adăuga în formula show-lui : dans, 
balet, step, discursuri, colocvii, conferinţe, el are acelaşi acces la public pentru că se 
exprimă autentic pe sine. Se unesc la el sensibilitatea cu forța de a apăra ceea ce 


creează. 
Pasul 9. Pasul al nouălea este să te bucuri de public. 


Sigur că am asistat la spectacolele acestui artist şi e mai mult ca sigur că şi 
cititorii au văzut câte ceva. La o căutare mai atentă a unor articole pe subiectul acesta 
am găsit însă unul care, sub semnătura unui vestit cronicar, ne prezintă aproape filmic 
o seară la teatru, cu Dan Puric. Din punctul nostru de vedere este una dintre puţinele 
cronici valoroase, căci nu se încurcă în vestitele aprecieri: excelent, extraordinar, 
inepuizabil, lipsindu-l astfel pe iubitorul de teatru de nişte judecăţi de specialitate şi 
de...valoare. Acesta este motivul pentru care redăm articolul integral. Un alt motiv 
pentru care suntem pe cale să comitem o abatere de la regulile unei comunicări 
ştiiifice este drama pe care am sesizat-o într-un dialog cu artistul: el creează într-un 
timp în care critica e defazată.” Cu atât mai prețioasă ni se pare, în condiţiile acestea, 


lectura unei cronici bune de spectacol. 


” Dan Puric: "Da, iată, ai surprins foarte bine. Eu trăiesc datorită publicului din România, nu datorită criticii. 
Critica mi-a dat un premiu, două, m-au văzut la nivel de spectacol. Nu au intuit niciodată linia de forță a 
limbajului, nu au cum, sunt defazati. Cum să le bagi avion cu turbo reactor când ei umblă cu căruța. Revoluţia în 
transporturi nu s-a făcut construind trei sute de căruțe formidabile, ci automobilul. Nu au cum să perceapă. Ei sunt 


N-aveti un bilet in plus?” 


„7 noiembrie 2002, ora 18. A plouat toată ziua, au căzut si câţiva fulgi de 
zăpadă. De un sfert de oră s-a făcut noapte brusc, ca iarna, şi bate un vânt rece, 
şfichiuitor. Bucureştenii se grăbesc spre casă. Spre casă sau spre Teatrul National, 
unde au ocazia - rară — să-l vadă pe Dan Puric în spectacolul Vis. Să vada, de fapt, 
un spectacol Dan Puric. 

Deşi spectacolul va avea loc în Sala Mare a Teatrului Naţional, sală nu mare, ci 
uriaşă, toate locurile sunt de mult vândute şi sute de oameni fără noroc aruncă mereu 
celor din jur, ca pe o undita, întrebarea: „N-aveţi un bilet în plus?” Printre ei se agită şi 
traficantii de bilete, care au inclus în această seară un adaos comercial fabulos. 

Mai este o oră până la începerea spectacolului, dar lumea se grăbeşte să intre 
în sală ca să fie sigură că nu rămâne pe afară. Succesul este prezent şi vizibil de pe 
acum, în întunericul misterios al încăperii, ca o fosforescenta a aerului. 

Când începe spectacolul şi Dan Puric apare singur în spaţiul vast al scenei, ma 
gandesc...la filmele americane. La mijloacele costisitoare la care recurg producătorii 
de la Hollywood ca să-şi asigure succesul la public. Maşini care urmează să se 
lovească una de alta şi să facă explozie, ambarcatii menite unor scufundări 
spectaculoase, helicoptere care se vor prăbuşi în prăpăstii. Plus pistoale automate cu 
un tir infernal, de trei mii de gloanţe pe minut, monştri computerizati, extraterestri. Plus 
haine sofisticate, peruci, bijuterii, (fie şi false ca şi filmele).Plus armatele de figuranti. 

Dan Puric obţine şi el un succes hollywoodian fără nimic din această recuzită. 
Se foloseşte de fizionomie, de mâini, de picioare şi mai ales de inteligenţa lui artistică, 
ieşită din comun. Se exprimă exclusiv prin sine însuşi. Când se termină spectacolul, 


nimeni n-ar de strâns nici un decor. Artistul se ia pe sine şi pleacă acasă. 


mimetici, majoritatea, complexati de ceea ce au văzut în străinătate şi incapabili să vadă în grădina lor. L-a întrebat 
cineva pe poetul Fernandez: "Nu v-a influenţat Garcia Lorca? Nu, mai tare mirosea lămâiul din grădina mea!" Aşa 
şi la mine. Lămâiul din grădina mea miroase tare. Publicul simte. Mii, zeci de mii, sute de mii de spectatori de 
douăzeci de ani vin la acest spectacol şi l-au botezat. Critica nu are cum. Le lipsesc organe, breasla în sine este 
distrusă. Au mestecat alte valori de tip occidental, de tip snob; premiile care se dau sunt jalnice în teatrul 
românesc, la piese patologice, schizofrenice. Ăsta e trendul, e modă. Am văzut piese la colegii mei normale, 
frumoase, cu mari performanţe. Nici nu-i interesează. Am văzut piese de tineret foarte bune. Nu, alea patologice! 
Pesemne că ăsta este curentul. Ei sunt tot timpul, săracii, într-un curent. [li atunci, putem vorbi de o subspecie. 
Sunt câţiva critici în România care au semnat pentru mine, dar...câţiva. În rest, după cum am spus până acum, nici 
nu vine critica. Nu mai este nevoie. Fenomenul e mult prea mare." Interviu acordat revistei "Convorbiri Literare" 
în martie, 2009. 

13 „România Literară”, noiembrie 2002 N-aveti un billet în plus? (Alex Otefănescu) 


Nu exista stare de spirit pe care Dan Puric sa nu o poata exprima, facand un 
mijloc de exprimare din propria lui fiinţă. Este, succesiv, tandru, îndrăgostit, ruşinat, 
înfricoşat, entuziast, victorios, confuz, năuc (ca Chaplin), sarcastic, visător, este om, 
un om complet. 

Dar şi mai surpinzătoare este capacitatea lui de a-i face pe spectatori să vadă 
pe scenă diverse alte personaje sau animale, case, grădini, etc. Toate acestea nu 
există, dar pantomima genială a lui Dan Puric le sugerează, le conferă o existenţă 
ipotetică fulgurantă, încât ai putea să juri că le-ai întrezărit cu adevărat (iar dacă ai 
avea la dispoziţie un aparat de fotografiat, ai fi tentat să le şi fotografiezi, pentru a 
constata apoi bineînţeles, la developarea filmului că pe scenă nu se găsea decât 
actorul). 

(...) Când se aprinde lumina în sală şi ne ridicăm toți în picioare, ca să-l 
aplaudăm, frenetic, această lume dispare, ca un miraj. Se retrage în mintea celui care 
a creat-o, dar rămâne şi în amintirea noastră, ca un vis. 

La ieşire îl aşteptăm ca să-i strângem mâna. Îl aşteaptă şi ziarişti, oameni de 
afaceri. Un copil se desprinde din mulţime şi, dorind din toată inima lui să-l 
răsplătească, îi întinde tot ce are el mai valoros, o bancnotă de 10 lei. Dan Puric se 


înduioşează. Îi joacă ochii în lacrimi. Şi nu mimează." 


Pasul 10 — Momentul căderii. 


Cu o lipsă de imaginaţie ce îi caracterizează doar pe critici şi teatrologi, 
îndrăznim să spunem că pasul al zecelea, în ordinea în care ne-am obişnuit să îi 
numărăm pe cei nouă, coincide cu momentul căderii. Căderea ar fi oprirea luptei, a 
înaintării şi transformarea ei în...succes, victorie, izbândă. Ce ne face să gândim 
astfel? 

Tinandu-ne bine de busola Copeau şi uimindu-ne cu fiecare similaritate a celor 
două destine artistice, încasăm cu sufletul la gură informaţiile despre marginalitatea 
activă a lui Copeau. La 50 de ani (exact vârsta pe care o are şi Dan Puric), Copeau îşi 
pune experiența în practică, într-un cadru mai oficial. El speră să obțină direcţia 
Comediei Franceze, însă fără succes. De acum fără trupă, va desfăşura o activitate 
teatrală marginala: critici dramatice, turnee de conferinţe, lecturi de piese în Franţa si 
în numeroase tari străine, in Europa de Nord, Centrală, în Africa sau în Orientul 
Apropiat. Devine în sfârşit administrator provizoriu la Comedia Franceză în 1940, 


câteva zile mai târziu după marea ofensivă germană. Războiul şi ocupaţia nu-i permit 


să-şi dea măsura: ,,Vocatia mea teatrală nu a fost niciodată nimic altceva decât o 
nevoie imperioasă de a mă supune unui cult. Misticismul lui Copeau (denumit astfel 
înainte de convertirea sa în 1924),- un alt element comun cu Dan Puric - jansenismul, 
dogmatismul nu au făcut decât să dea forţă unei convingeri a actorului. Copeau este 
primul care împlineşte o etică a teatrului. Astfel se explică faptul că, deşi a fost atât de 
scurtă experienţa de la Vieux-Colombiers a scos totuşi în lumină mulţi oameni de o 
valoare exemplară. 

Apoi, deşi în epocă se anunţase necesitatea reformării educaţiei actorului, 
Copeau este primul care face acest lucru, care înființează o trupă deschizând astfel 
posibilitatea unei filiatii care numără dupa al doilea război mondial nume mari şi, 
astfel, continuă până în zilele noastre. 

Cum i-ar sta lui Dan Puric director? La Teatrul Naţional, ar trebui să modifice 
sistemul, pentru că e sigur că un sistem nu poate arde la temperatura lui Puric. La 
Centrul Internaţional de Teatru din strada Lipscani, aşa cum îl visează... De ani de 
zile, în direcţia aceasta nu îi vin prea multe ajutoare. Situaţia de năucire a României 
din aceste timpuri ale tranziţiei pare să coincidă cu situaţia generată de război, în 
timpurile lui Copeau. Ceea ce e sigur însă - şi asta îl scoate din orice marginalitate - 
este ca Dan Puric nu stă, el formează constiine. 

În această luptă pe care o poartă cel mai adesea de unul singur, credem că lui 
Dan Puric îi stă cel mai bine să viseze. Puţini sunt adulţii cărora realitatea le permite o 
asemenea extravaganta. Ei fost însă întotdeauna deschizători de drumuri. Nu credem 
că artistul Dan Puric venit prea devreme, ci tocmai la timpul potrivit, dar e cam 
singur... îi ținem pumnii. 

Într-un paragraf final care se vrea al concluziilor, recapitulăm cei zece paşi 
către succces, reamintind că nu am pus în pagină vreo reţetă, cât un indicator care, 
slujindu-se de destinele artistice a doi oameni de teatru - Dan Puric şi Jacque Copeau 
— vrea să arate că succesul nu este un obiectiv de atins, după cum ne sugerează mai 


nou, capitalismul, ci vine doar în final, ca un rezultat al urmăririi a/tor obiective. 


Cei zece paşi către succes sunt: 


1. Neliniştea şi căutarea. 2. Necesitatea de a fi personal. 


3. Drumul către succes conduce la împărtăsire de idei cu un grup alături 
de care mergi. 4. Este pur şi simplu munca! 

5. Chiar atunci când ai totul (deja rezultate) să continui să mergi mai 
departe. 6. În egală măsură, când nu ai nimic, trebuie să continui să mergi. 

7. Indiferent de cât ai acumulat, dă mai departe! 8. Să nu se creadă că 
dăruirea exclude manageriatul! 

9. Bucură-te de public! 10. Pasul al 10-lea, în drumul spre succes 


coincide cu momentul căderii. 


Despre public şi receptare, astăzi 
ANCA-MARIA RUSU 
Posibilitatea unei concretizări multiple pe care o ia o operă dramatică în 
diversele ei descifrări, ca şi faptul că receptori diferiţi, în epoci diferite, îşi reprezintă 
mental, într-un mod extrem de variat, imaginile create de una şi aceeaşi scriere, se 
datorează nu numai feluritelor însuşiri şi preferințe ale cititorului/publicului sau 
condiţiilor in care are loc lectura/reprezentatia, ci şi acelei proprietăți specifice operei 


exprimate în indeterminarea deschiderilor ei. 


Concretizarea creaţiei beletristice/teatrale este, deci, rezultatul întâlnirii cu 
lectorul/spectatorul, al capacităţii lui de interpretare în actul receptării. Pagina de artă 
va putea fi decodificată în funcţie de dispoziţiile cititorului/spectatorului, de priceperea 
şi interesul pe care el le manifesta în înțelegerea semnificației, dar şi de vivacitatea 
imaginaţiei care animă aceste semnificaţii. De aceea, receptarea nu este niciodată 
absolut fidelă, opera depăşind întotdeauna, ca potentialitate, pe fiecare în parte dintre 
percepțiile concrete pe care le provoacă. Ea este expusă unei pluralitati de 
interpretări, care pot chiar să se opună unele altora în procesul de constituire a 
obiectului estetic. 

Interconditionarea dintre emoția artistică şi gust conferă actului de receptare un 
puternic accent activ, creator, de întregire a structurii formal-ideatice a operei, condiţie 
indispensabilă unei receptări artistice adecvate. De altfel, orice scriitor tine cont de 
această co-participare a fanteziei receptorului, lăsând o anume libertate de acţiune 
imaginaţiei acestuia. În arta modernă, mai cu seamă, sunt utilizate procedee precum 
sugerarea prin schitare, înlocuirea întregului printr-un detaliu, estomparea voită a 
imaginii de ansamblu, procedee ce urmăresc tocmai atragerea şi implicarea 
participativă mai puternică a sensibilităţii şi fanteziei destinatarului. 

Prin însăşi esenţa sa, teatrul este dialog între, prin, cu şi despre oameni, este 
dintotdeauna forma artistică a cărui democratism decurge din specificitatea 
comunicării în sala de spectacol. Aceasta presupune simultaneitatea, concomitenta 
transmiterii şi receptării, partenerul fiind nu o individualitate separată, ci colectivitate 
eteromorfa prin structură, dar izomorfa prin opţiune, nevoie de dialog şi capacitate de 
a influenţa destinul însuşi al unei opere dramatice. Comunicarea teatrală se realizează 
ca un proces desfăşurat pe două direcţii fundamentale: comunicarea internă, directă 
între actorii-personaje şi cea externă, mediată, între scenă şi sală. Medierea nu constă 
numai în datele materiale, tehnice ale spectacolului, ci şi în conştiinţa ludică a 
publicului. Deşi “trăieşte”, într-un fel, ceea ce vede, “limpezindu-se” prin catharsis, 
spectatorul “nu crede nemijlocit, ştie că e joc, chiar dacă el vorbeşte despre mari 
adevăruri ale lumii, prin Oedip sau Hamlet. Credinţă nu e atunci, imediat, ca în 
acțiunea obişnuită, dar ea se naşte sau se imbogateste fără îndoială acolo şi poate 
aceasta e calitatea aparte a teatrului printre alte jocuri, cea venind din ritualul străvechi 


din care a descins (...): legătura cu vreo credinţă, cu adevărul”. 


1 Maria Voda Căpuşan, Pragmatica teatrului, Bucuresti, Ed. Eminescu, col. „Masca”, 1987, p. 35. 


Imediata este insa implicarea receptorului in actul artistic, de vreme ce — 
spunea Artaud — publicul vine la teatru nu atat sa vada, cat sa participe; sa participe la 
acea zonă a praxisului, arta, care, dupa Hans Robert Jauss, deţine o sansa în plus 
fata de celelalte domenii ale activităţii umane prin insubordonarea ei funciară fata de 
tot ce înseamnă coercitie, prin alternativa emancipatoare pe care o reprezintă în raport 
cu cotidianul. Experienţa estetică, spre deosebire de cea practică, deţine avantajul de 
a fi singura în măsură să explice anumite comportamente sociale, să comunice valori 
sociale, să clarifice aspecte ale existenței umane. lar funcţia estetică, în general, 
poate pune în discuţie constrângerile exercitate de universul instituţiilor, poate explica 
rolurile scenei sociale, prevenind astfel pericolele reificării şi ideologizării. 

Vocatia emancipatoare a teatrului, virtuțile lui gnoseologice şi comunicative 
explică nevoia constantă de teatru, pe care Peter Brook îl consideră „sursă de energie 
şi de curaj, o sursă a dorinţei şi a forței de a acţiona”. “Teatrul devine treptat ceea ce 
am visat întotdeauna să-l văd: o armă. Sunt încredinţat că poate să fie cea mai 
convingătoare armă a vremii. Noi, care ne-am legat soarta de teatru, dispunem de 
forță şi n-avem dreptul sa subapreciem gradul acestei forte.” Sunt cuvintele 
dramaturgului englez John Osborne’. La rândul său, Max Reinhardt vedea în scenă 
forma cea mai puternică de artă, pentru că ea nu se adresează unui singur individ, ci 
publicului în general, pe care are puterea să-l influenţeze, prezentând, adaugă Jean- 
Louis Barrault, “din punct de vedere social, utilitatea unei virtuți tămăduitoare şi 
întăritoare, o sursă de energie prin exaltare colectivă”. Amintim şi opiniile unor oameni 
de teatru din Est, ca regizorul cehoslovac Otomar Krejča pentru care arta vaccinează 
împotriva opresiunii, a fricii şi a minciunilor, împotriva stupiditatii şi a barbariei; sau cea 
exprimată de dramaturgul roman Dumitru Solomon: „Teatrul încarcă mințile, 
încordează constiintele’, fiind „o metaforă a vieții”. 

Mintile şi conştiințele spectatorilor, al căror rol în re-crearea operei dramatice în 
timpul reprezentatiei depăşeşte simplul statut de martor, ei devenind complici. 
Complici direcţi ai actorilor, complici — prin intermediul acestora — ai regizorului, 
complici ai autorului invizibil, spectatorii sunt o prezenţă indispensabilă, chiar dacă 


uneori ea pare pasiv-periferică. Într-adevăr, atunci când sala este goală, nu se joacă. 


! Citat de Horia Deleanu, în Nemurirea teatrului, Cluj-Napoca, Ed. Dacia, 1983, p. 55. 
? Citat de Horia Deleanu, în Nemurirea teatrului, Bucureşti, Editura Eminescu, 1982, p. 10. 
* În Dialog interior, Bucureşti, Ed. Eminescu, col. „Masca”, 1987, p. 21, 64. 


Existenţa publicului reprezintă, aşadar, una din cele două condiţii sine qua non 
pentru ca actul teatral să aibă loc. Ce înseamnă deci, din perspectiva de creator al 
scenei, a te gândi la spectator? Înseamnă oare să creezi pentru un anumit public țintă, 
cu bine desenate contururi, cum a fost cazul, la un moment dat, în Franţa, al „teatrului 
popular”, cum este şi astăzi cazul teatrului de bulevard, sau al teatrului de revistă? 
Succesul într-o atare situaţie pare a fi garantat de cunoaşterea orizontului de 
aşteptare al unui public „verificat” deja. 

Dar care sunt, în fond, parametrii succesului? Reacţia favorabilă a sălii şi 
durata aplauzelor? Numărul de spectatori prezenţi la fiecare reprezentaţie? Cifra 
încasărilor? Sau poate o cronică de spectacol laudativa? Ori turneele şi selectionarile 
la diverse festivaluri? Sunt acestea întrebări ce pot bântui un spectator pasionat de 
teatru şi care urmăreşte de multi ani avatarurile relaţiei scena-sala; un spectator care 
a auzit adesea propoziția cel putin discutabilă „Asta cere publicul!”, atunci când gustul, 
la sfârşitul reprezentatiei, era mai degrabă amar; un spectator care mai crede ca, în 
actul cultural, ordinea termenilor nu este „cerere-ofertă”, ci „ofertă-cerere”; un 
spectator pentru care cultura înseamnă selecție. 

O întrebare simplă se naşte apoi: ce este publicul? Acest substantiv folosit la 
singular ascunde o pluralitate periculos eludată, inducându-i-se sensul de masă 
uniformă, al cărui puls este lesne de luat prin reacțiile lui in praesentia, adesea 
împrumutate din alte tipuri de manifestări publice. Se vehiculează şi alte sintagme 
prea uşor ,aruncate” în discursul unor creatori de spectacol, precum „public de 
provincie”, sau „public de nişă”, sau „marele public”, sau chiar „succes de public”, fără 
a se preciza care sunt caracteristicele fiecăreia în parte, ce „seismograf” sociologic le- 
a înregistrat şi le-a dat conţinut, scotandu-le din prafoasa zona a clişeului obedient 
acceptat. 

Vrem să credem cu încăpățânare că publicul este totalitatea constiintelor care îl 
formează, nu a numărului de indivizi care iau loc în sala de spectacol. Vrem să 
credem cu încăpățânare că oamenii de teatru — formatori de opinie şi de gust estetic — 
sunt preocupați în primul rând de ecourile adânci pe care le stârnesc în aceste 
conştiinţe şi nu de efectul imediat, că ei ar fi interesaţi de rezultatele unor sondaje, ale 
unor anchete riguros conduse, despre entitatea numită generic „publicul 
contemporan”. O astfel de analiză se lasă încă aşteptată la noi; este un Godot care ar 
furniza suficiente surprize artizanilor spectacolului, celor care decid asupra 


repertoriilor, celor care stabilesc (sau ar trebui să stabilească) coerente acţiuni de 


promovare a teatrului, celor care şi-ar propune să schimbe fraza lui Picasso „Mulţi 
privesc, puţini văd”, în „Mulţi privesc, mulţi văd”, în ciuda stării de criză mereu 
invocată. 

Ei ar putea pleca de la ideea că, în comunicarea teatrală, se pot stabili coduri 
de receptare. Coduri psihologice vizând perceperea spaţiului, a dispozitivului scenic, a 
perspectivei, vizând fenomenul identificării, al iluziei, al plăcerii estetice, al orizontului 
de aşteptare; coduri ideologice condiţionate de mecanismele puse în mişcare de 
mass-media şi de educaţie; coduri estetico-ideologice reprezentând convențiile 
teatrale specifice unei epoci, unui anumit tip de scenă, de gen, ori de stil de joc. Util ar 
fi de ştiut dacă spectatorul român, întrebat despre ierarhia punctelor de interes în 
receptarea unei reprezentații teatrale, ar menţiona ordinea stabilită de anchetele 
efectuate asupra publicului occidental la ieşirea din sălile de spectacol, public ce 
indică astăzi ca prioritate jocul actorilor, apoi decorurile, costumele, eclerajul, viteza 
execuției, configuraţia spaţială, mişcarea scenică, muzica şi, în sfârşit, atmosfera. 

Util ar fi, de asemenea, să se ştie ce anume îl aduce pe spectator la teatru: 
interesul său necondiţionat şi plăcerea estetică, textul şi autorul piesei montate sau 
doar un titlu incitant, cu valoare „aperitivă”; ori poate numele regizorului şi dorința de a 
revedea actorul preferat/actorii preferaţi; părerile unor cunoscuţi care au văzut deja 
spectacolul, opiniile unui critic sau ecourile stârnite în mass-media? Desigur, 
motivațiile diferă de la un spectator la altul. Se poate totuşi vorbi cu certitudine despre 
un spectator avizat, apt a vedea firele tesute între două sau mai multe viziuni 
regizorale ale aceleiaşi piese, spre exemplu. Spectatorul pasionat de teatru, informat 
asupra mişcării teatrale din timpul său real (dar şi dintr-un spatiu-timp artistic mai 
general), deţinător al unei memorii culturale, are capacitatea de a sesiza 
interteatralitatea, de a compara un spectacol cu altul, jocul unui actor cu interpretarea 
dată aceluiaşi rol de un altul şi de a aplica astfel receptarii sale criteriile interludicitatii. 

Credem ca memoria culturală a publicului condiţionează înțelegerea 
spectacolului, înțelegere favorizată şi de Caietul-program al unui spectacol, paratext 
pregătitor, „ghid de lectură” a reprezentatiei, sursă a unui întreg orizont de aşteptare, 
şi nu doar o grăbită informare — cum se întâmplă uneori — despre autor, despre 
regizorul şi eventual actorii implicaţi în actul artistic al serii respective. Caietul-program 
trebuie să fie, în opinia noastră, un reper responsabil în fixarea „memoriei teatrale”, în 
rânduirea istoriei unui teatru, în confruntarea cu efemeritatea reprezentatiei scenice şi 


în atingerea unui tel sensibil: arta de a fi spectator. 


Toate acestea constituie, de fapt, si scopul actului critic, act de receptare, 
adesea suspectat de impresionism, de subiectivism, de partis-pris-uri. Să spunem ca 
una dintre cele mai frecvente erori în care poate cădea o receptare superficială şi 
inadecvată constă în urmărirea izolată, exclusivă a conţinutului operei de artă, fără a 
se lua în considerare forma sa estetică. Asistăm astfel la ceea ce estetica receptării 
numeşte „eroare de receptare”, căci valoarea unei creaţii artistice nu poate fi 
descoperită doar în subiect sau în concepţiile sociale şi morale proclamate de un 
autor. Criticul de teatru are datoria de a-i revela spectatorului tocmai faptul că, atunci 
când e vorba de artă, important este nu numai ce spune ea, ci şi cum spune, că 
„întotdeauna în artă, fie ea modernă, clasică sau antică, hotărâtor a fost veşnic noul şi 
surprinzătorul cum.” 

Pe de altă parte, necesitatea demersului explicativ, a ceea ce se numeşte 
„literatura de comentare” reprezintă o verigă esenţială în dialogul artistului cu publicul. 
Criticul, numit de Abraham Moles „cel de-al treilea om”, este un translator care face 
posibilă comunicarea dintre creator şi destinatar, obligatorie pentru orice orientare 
artistică adevărată a receptorului. Acestuia i se oferă posibilitatea de a stabili cu opera 
de artă o relaţie productivă de noi sensuri sau de a deveni, graţie criticului — ghid al 
potenţialului semnificativ -, ceea ce Wofgang Iser’ numea „cititorul-autor”: cititorul (de 
spectacol, în cazul nostru) pentru care schimbarea orizontului de aşteptare a avut loc 
şi care se transformă el însuşi în creator. lată de ce demersul critic capătă valoare 
formatoare, înscriindu-se decisiv şi ideal într-o strategie culturală veritabilă, eliberată 
de absolutismul intolerant al gustului unic. 

Poziţia criticului, receptor la rândul său, fata de opera de artă poate fi 
reconstituită plecând de la trei factori: normele sau „poetica” specifică genului, 
raporturile implicite care leagă textul/spectacolul de operele cunoscute figurând în 
contextul său istoric, şi raportul dintre ficţiune şi realitate, raport ce permite 
receptorului care reflectează asupra propriei percepții să procedeze la comparații în 
chiar momentul participării la actul teatral. Să nu uităm că receptarea implică nu numai 
procese receptive, ci şi procese proiective. lată de ce interpretarea şi evaluarea operei 
de artă spune mai mult decât s-ar crede despre cel care interpretează, şi nu numai 


despre opera ca intenție a autorului/autorilor. 


5 Victor Ernest Masek, Arta de a fi spectator, Bucureşti, Ed. Meridiane, 1986, p. 193. 
* Vezi Psihologia Kitsch-ului, precum si Théorie de l'information et perception esthétique. 
7 In L'acte de lecture, Bruxelles, Mardaga, 1985. 


Complexitatea lecturii/descifrarii creatoare este si mai evidenta in contextul artei 
contemporane, care urmăreşte o ruptură intenţionată a legilor de probabilitate ce 
guvernează discursul comun. Aşa cum observa Umberto Eco, acest fapt introduce o 
transformare fundamentală în statutul ontologic al respectivelor opere şi anulează 
polaritatea relaţiei artist-public, pentru a introduce în scenă un nou personaj: 
mediatorul, comentatorul, cel care asigură premisele teoretice, informative ale 
receptării. Cu atât mai mult cu cât teatrul este o artă sincretică; cu atât mai mult cu cât 
el utilizează astăzi metisajele culturale, artistice, ludice; cu atât mai mult cu cât 
limbajul teatral contemporan, utilizând „materiale” specifice celorlalte arte, construieşte 
posibile dialoguri interdisciplinare, interestetice, care potenteaza teatralitatea, atunci 
când ele nu sunt excesive unelte ale unei vizualitati pure, ci însăşi chintesenta 
mecanismului scenic, teatralitate de care spectatorul ideal ar trebui să devină 
conştient. 

Formula „spectatorul ideal” ne provoacă o nouă întrebare privind natura 
minoritară — sau nu — a teatrului. Un răspuns posibil este cel oferit de George Banu în 
cartea sa Teatrul memoriei: „ Astăzi, cu numai câteva excepții, există un acord în ce 
priveşte natura minoritară a teatrului, care, însă poate fi înțeleasă în două sensuri. 
Brook afirmă că numărul ideal de spectatori ar fi de o mie şi precizează că ar trebui să 
reflectăm asupra coincidentei cu cifra aleasă de institutele pentru sondajul opiniilor: tot 
o mie. După el, publicul ar fi mai puţin important numeric, trebuind, însă, să fie 
eşantionul reprezentativ al organismului social în întregime. Stein îşi doreşte un număr 
mic de spectatori pentru un număr mare de reprezentații, iar Vitez formulează dorinţa 
de a propune un teatru elitist pentru toti. În această ipoteză, publicul e socotit drept 
minoritate reprezentativă a societăţii, drept microcosm.[...] Cealaltă ipoteză îşi găseşte 
partizani în artişti ca Gruber sau Barba, Engel sau Squat Theatre, care acceptă ideea 
teatrului ca activitate minoritară. Ei multiplică obstacolele, încercările, pentru a 
constitui minorităţi omogene, eliberate de orice nostalgie majoritară. Ei introduc 
criteriul consistentei, după care se poate aprecia forța unei minorităţi. Astfel, minorității 
ca o condensare a majorității îi răspunde minoritatea consistentă, izolată de 
majoritate.” 

Credem că teatrul trebuie să-şi găsească strategia cea mai bună pentru a reuşi 
să se înscrie nu în circuitul practicilor majoritare, ci în cel al valorilor majoritare, 


servindu-se de operele teatrale ca de o uriaşă cutie de rezonanţă a timpului său. 


Post modernismul - reinterpretari clasice prin posibilitati 
moderne in lumea mastilor 
C. GAVRIL SIRITEANU 
Dialectica esentiala a creatiei este animata de doua tendinte permanente, 
diametral opuse: una spre conformism canonic (traditie) si cealalta spre progres si 
inovatie (modernitate si postmodernitate). Cadrul acestei dispute ramane de fapt unul 
istoric, temporal, determinarea noţiunilor de “nou” şi “vechi”, indiferent de împrejurare, 


ya 


| înlocuieşte pe cel “vechi” in timp, la nesfârşit. 

fiind una cronologică: momentul “nou 
Adrian Marino în lucrarea sa Modern, modernism, modernitate', stabileşte această 


opoziţie între modern şi clasic, substituind noţiunea de vechi cu cea de clasic, noţiune 


1 Adrian Marino — Modern, modernism, modernitate, Bucuresti, Ed. pentru Literatură Universală, 1969, cap. I. 


estetica, tipologica, ce apartine, de fapt, perioadei romantice. Concepte ingemanate si 
contradictorii ca: vechi si modern, clasic si romantic, traditie si originalitate, rutina si 
noutate, imitatie si inovație, decadentaé si progres, au toate o anume sinonimie, 
alcătuiesc o paradigmă. Grupările antagonice simplifică totul, polarizeaza si tipizează, 
ajută la constituirea unor orientări estetice clare. Continua deplasare a reperelor şi 
barierelor dintre “nou” şi “vechi” determină succesiunea de epoci, curente, stiluri şi 
opere constituite. Naşterea unei “noi” perioade a însemnat un moment de 
modernizare, fiecare perioadă considerându-se, la timpul său, purtătoare de 
modernitate. 

Termenul de modern îşi face apariţia în latina târzie (sec. al V-lea) modernus 
fiind derivat din modo (imediat, recent, acum). Modernus nu desemna ceva cu sensul de 
nou şi ceva cu sensul de prezent, actual, contemporan. Opoziția dintre modern şi antic 
forma inițial, opoziţia prezentului cu trecutul, tradiţia fiind percepută asemeni unui 
tezaur în care se decantau toate valorile a căror forme estetice au rezistat în timp. 

Introducerea ideii de progres, ca valoare pozitivă a timpului, bazată pe legea 
continuei perfectionari, evidenţiată în domeniul ştiinţelor şi tehnicilor, se va impune în 
istorie şi apoi în istoria artelor. Afirmarea unui anume progres şi în domeniul gustului, 
nu doar în cel al cunoaşterii ştiinţifice sau filosofice, îi permite lui Fracis Bacon să 
răstoarne relaţia dintre antici şi modern: ,(...) fata de noi anticii au reprezentat copilăria 
raportată la înţelepciunea vârstei înaintate”. Superioritatea „modernilor” este dată de 
progresul ştiinţelor şi tehnicilor din următoarele două milenii ale omenirii care au 
existat între cultura antichităţii şi cea modernă. O viziune diferită ne oferă maxima lui 
Bernard din Chartres (sec.al XII-lea), despre piticul cocotat pe umerii unui uriaş, ca sa 
vadă mai departe. Celebra reprezentare a evangheliştilor pe umerii prorocilor, în 
vitraliile Catedralei din Chartres, ce s-a dorit un simbol al unităţii dintre Noul şi Vechiul 
Testament, este sursa de inspiraţie şi a fost preluată ca imagine reprezentativă pentru 
relaţia dintre antici şi moderni. Nu ştim exact care latură a raportului dintre moderni şi 
antici se dorea accentuată: faptul că modernii sunt mai mici sau că sunt mai 
perspicace? Plecând de la această ambiguitate, ce permite prin interpretare orientarea 
spre una dintre semnificaţii adusă în plan metaforic, putem spune că reprezentarea 
duală a devenit o emblemă a progresului şi totodată a decadentei (noţiuni ce rămân 


strâns legate). Verticalitatea progresului nu poate fi analizată decât în raport cu 


1 apud Compagnon, Antoine - Cele cinci paradoxuri ale modernității, trad. de Rodica Baconsky, Cluj-Napoca, 
Ed.Echinox, 1998, p.19. 


orizontalitatea decadentei ce-i devine reper, punct de plecare. Matei Calinescu, spre 
exemplu, percepe metafora lui Bernard din Chartres ca o transpunere spatial-vizuala a 
ideii de progres, considerand ca Bacon se foloseste de contrastul temporal—psihologic 
pentru a da un sens dezvoltarii progresive prin care modernitatea este total reabilitata. 

Baudelaire, ca admirator declarat al lui Delacroix, visează în pictură la un 
subiect modern tratat intr-o maniera academica. Invocand viteza de executie, va 
elogia genurile bazate pe improvizatie ca acuarela şi crochiul. Trăsăturile modernității 
pe care Baudelaire le descoperă în lumea pictată de Guys, sunt specifice tuturor 
artelor plastice, ca tehnici de lucru adoptate în reprezentările estetice: non-finito-ul, 
fragmentarul, absenţa unităţii sau a semnificației. 

Non-finito-ul, specific impresioniştilor, produs al vitezei de execuţie, al 
spontaneitatii, vizează păstrarea unei doze de sincretism pe tot parcursul execuţiei. 
Din punct de vedere tehnic, încă de la prima schiţă se poate lăsa senzaţia că lucrarea 
este terminată, lucru continuându-se fără a modifica această impresie, dar în final să 
rămână totuşi o poartă deschisă interpretării sincretice, aspect ce implică o participare 
activă a publicului. 

Fragmentarul, atracţia amănuntelor, a impresiilor de moment, şi folosirea lor pe 
anumite fragmente, în scopul obţinerii unui aport calitativ în raport cu celelalte parti 
ale întregului, modalitate de stabilire a unui centru de interes. 

Dispariţia sensului rămâne strâns legată de refuzul unității si totalitatii organice 
apărută ca reacţie împotriva clasicismului. De altfel tocmai în lipsa de determinare a 
sensului se regăseşte atât non-finito-ul cât şi fragmentarul tehnici ce vor susţine 
tendința spre sintetic şi sincretism a artelor. Baudelaire, unul dintre primii artişti care a 
constatat fenomenul, este adeptul ideii că „modernul se invecheste pe loc, el se opune 
mai putin clasicului atemporal, cât demodatului, adică lucrului ieşit din modă, 
modernului de ieri”. O ruptură cu tradiția clasică, urmată de ruptura de propria tradiţie, 
din momentul constituirii unor concepte estetice şi a unui fond de valori artistice. 

Aceste paradoxuri au coincis cu cinci momente majore „de criză” provocate, 
mai ales, de fobia decadentei, a vechiului, a normelor estetice considerate prematur 
perimate şi toate acestea pe parcursul ultimilor aproximativ 200 ani. Reorientările 
stilistice, experimentele artistice, schimbarea, în general, a marcat ceea ce poate fi 


numit generic ieşirea din criză. Succesiunile de curente, redefinirea conceptelor, sunt 


3 Idem — pag 16 


datorate faptului ca s-a dorit mereu acceptarea noului ca valoare. Opinii pro si contra 
adoptate fata de o miscare artistica sau curent initiat si goana dupa nou determina 
treceri rapide. ,Noul” nu apucă sa se epuizeze, este suficient ca experiment; în secolul 
vitezei cuceririle tehnico-stiintifice dau startul, artistii merg dintr-un experiment in altul, 
nu se mai gaseste timp pentru aprofundare noilor idei. Tendintele estetice de 
sintetizare, esentializare si mai ales sincretismul simbolismului in perceptie, dublate de 
intrepatrunderea tot mai frecventa dintre diferite genuri artistice, au devenit marci de 
recunoastere a modernitatii. 

Teatrul, in general, si teatrul de animatie in special, ca forme de arta obtinute 
din interacțiunea mai multor genuri artistice, s-au adaptat destul de repede la condiţiile 
sincretismului, mai ales animația este în consonanta cu acestea prin predispoziția lui 
către stilizare si esentializare, de la esentializarea caracterelor de personaje, până la o 
esentializare a viziunii despre viata despre lume. Supravietuirea mastii, căci ea este 
“protagonistul” acestui periplu, în arta spectacolului rămâne invariabilă în decursul 
timpului. Orientarea stilistică, ce conturează spiritul unui spectacol, este cea care 
determină recurgerea la o formă sau alta de mascare şi-n perioada modernă, 
acționând ca o formă de expresie, necesară teatralizării. 

Cea mai frecventă formă întâlnită în teatru rămâne masca obţinută prin 
machiaj, acceptată cu uşurinţă de actori, întrucât nu ridică multe probleme tehnice 
deoarece foloseşte ca suport fizionomia actorului. Tehnica machiajului include 
principii comune cu cele ale picturii; atât diversificarea cromatică cât şi structura 
pigmentilor folosiți s-a îmbogăţit şi perfecționat în decursul timpului ca urmare a 
dezvoltări tehnologiilor de obţinere a acestora şi a liantilor folosiți. Măştile, indiferent 
de tehnicile prin care sunt executate şi materialele în care sunt transpuse, vor rămâne 
tributare atât picturii cât şi sculpturii în preluarea de tehnici şi chiar tehnologii specifice 
fiecărui domeniu artistic amintit, lucru valabil indiferent de perioada în care acestea au 
fost desavarsite. 

Din dorința de a contesta actorul plămădit din carne, acel corp viu preferat de 
regizorii naturalişti, numeroşi teoreticieni ai teatrului fac referiri, tot mai des, la munca 
sculptorului şi la metafora statuii. Predilectia pentru sculptură nu rămîne doar in 
domeniul scenografiei sau scenotehnicii; ea se vrea adoptată şi de arta actorului, în 
dorinţa unei reteatralizări, a smulgerii omului din cotidian. Orientările avangardiste sunt 
dominate de diferitele experimente in aceasta ditectie, evidentiindu-se două grupări: 


una reprezentată de Meyerhold şi Grotowski, ce propulsează o definiţie a artei 


actorului centrată pe travaliul plastic şi acordă o mai mare importanţă antrenamentului 
fizic şi exerciţiilor plastice, a doua iniţiată de Maeterlinck şi Craig şi continuată de 
Kantor. Figură emblematică a curentului simbolist, Maeterlinck, percepe teatrul ca o 
deschidere înspre forțele nevăzutului, ca o revelaţie a puterii şi a misterului acestora. 
Important e să fie depăşită limita banalului cotidian, trivialitatea corpului viu, care, în 
dimensiunile sale obişnuite şi carnale, nu poate fi materie a artei. El se întreabă dacă 
fiinţa umană va fi înlocuită în teatru de o umbră, de o proiecție, de o formă simbolică: 
„...O fiinţă care ar avea manifestările vieţii fără a avea viata”. Teatrul de animaţie oferă 
o astfel de soluţie în spectacolul tip wayang (în varianta cu păpuşi sau actori cu măşti). 
Mult mai târziu, Kantor va relua aceasta idee, afirmând că, pentru a exprima viata, are 
nevoie de absenţa vieţii. Maeterlinck consideră că rezolvarea acestei probleme se află 
în senzația de mister şi de tulburare ce apare în fata unei ființe despre care nu ştim 
dacă este insufletita sau nu. Astfel, îşi propune să folosească în teatrul său marioneta, 
figura de ceară, manechinul, tocmai pentru a introduce ideia absenței omului, a 
imposibilității stabilirii unei granite clare între viata şi non-viata. 

Cu toate acestea arta teatrului rămâne departe de a profita de toate 
posibilităţile de expresie oferite de arta sculpturii. În Actorul şi supramarioneta, Craig 
nu mai propune doar utilizarea puterii de expresie a marionetei sau a manechinului, ca 
soluţie pentru depăşirea imperfectiunii corpului viu al actorului realist - el apelează la 
modelul statuilor sacre, al reprezentării idolilor străvechi. Resacralizarea era menită să 
readucă fascinantul mister al convențiilor, limbajuri de început ale teatrului. Poate 
exagera cand spunea; „nu se poate face nimic artistic cu ființa umană, doar masca 
somptuasă şi bogată, e imaginea sufletului”. Afirmația vine din încercarea omului de 
teatru aflat în căutarea formulei ideale de interpretare scenică. Accederea actorului la 
artă este condiţionată de atingerea unui nivel ridicat al stăpânirii de sine şi de controlul 
corpului eliberat de jugul emoţiilor; doar astfel actorul va putea deveni capabil să 
elaboreze o gestualitate simbolică, aflată la antipodul gestualitatii cotidiene. Modelul 
este reprezentat de actorul de kabuki care, la rândul său, se inspiră din expresivitatea 
marionetelor şi simbolistica coregrafică a dansurilor tradiţionale. Deşi sunt forme 
diferite de reprezentare scenică ele vizează acelaşi obiectiv: teatralitatea. Astfel, 
teatrul nu mai este împiedicat să se deschidă înspre o lume aflată dincolo de viata 


exaltată de realişti, ci, dimpotrivă, înlesneşte depăşirea frontierelor acesteia. 


i Monique Borie -Teatru si sculptura, trad. Anca Maniutiu, Rev. „România literară”, nr. 47, 24.11.2006, p.22. 
3 apud George Banu - Două sau şapte arte, Bucuresti, Ed. Meridiane, 1970, p.17. 


Mult mai târziu, aceasta trecere a frontierelor va constitui însuşi nucleul 
demersului lui Kantor. Asumându-şi dubla moştenire a lui Maeterlinck şi Craig, el 
afirmă cu insistenţă faptul că, pentru a exprima viață, arta are nevoie de absenţa 
acesteia. Spaţiul teatral trebuie să adăpostească nu viata cotidiană a lumii reale, ci, 
după cum se exprimă el, „prezenţa invizibilă a lumii care există dincolo de real”. Acest 
„dincolo” este un cuvânt cheie utilizat de Kantor, el utilizând în mod frecvent şi formula 
„de cealaltă parte”. Dar, în cazul său, printr-un soi de răsturnare, cel care va fi 
înzestrat cu forța „neliniştitoarei stranietăţi” (Freud) este manechinul, în toată 
trivialitatea sa, ca „realitate de rangul cel mai jos”. În felul acesta, el răstoarnă 
discursul lui Craig. 

Formă degradată, derizorie în raport cu statuia sacră a lui Craig, manechinul în 
viziunea lui Kantor, posedă totuşi aceleaşi stranii puteri. Într-adevăr, în fata acestui 
manechin derizoriu, spune Kantor, resimtim aceeaşi senzaţie că „atingem lumea de 
dincolo”, acelaşi „şoc metafizic”. lar dacă manechinul este „un model pentru actorul 
viu”, după cum se exprimă Kantor, acest lucru se întâmplă tocmai pentru că el 
reuşeşte să cristalizeze, în acelaşi timp, impresia de stranietate şi ideea de moarte. 
Lucrurile obişnuite „au şansa să devină obiecte de arta” doar „cu preţul stranietatii şi al 
morții”. Regula pare valabilă şi în cazul actorului; definiţia obiectului de artă se 
suprapune perfect, la Kantor, definiţiei actorului, în relaţie cu modelul său, manechinul. 
„Într-adevăr tratez actorul ca pe un obiect. Cine a spus că, în artă, un obiect are mai 
puţină valoare ca un om? Este tot un material viu. Craig spunea că în fond numai 
obiectul există.” Prin intermediul multiplelor cupluri create astfel, el propune, într-un 
fel, o explorare infinită a jocurilor dintre inert şi viu, dintre neînsufleţit si insufletit. 
Spectacolul mizează pe imposibilitatea de a discerne între viaţă şi absenţa vieții. 

Aşadar, fidel intuitiei lui Maeterlinck, Kantor continuă astfel să-şi însuşească 
sugestiile oferite teatrului de sculptură. Obiectele modelate ce devin măşti prin 
intermediul tehnicilor de obţinere a plasticitatii sculpturale şi modulările mastilor, 
marionetelor, manechinilor, sau idolilor, in structurările scenice, sunt încercări de 
reteatralizare şi esteticizare modernă. Dacă fizionomia este purtătoare de sens doar în 
plan psihologic, masca, exprimând dialectica profundă a spiritului, cu toate tensiunile 


sale, îl situează pe cel ce o adoptă, fie şi inconştient, în sfera ontologicului. „Paradoxul 


7 Gordon Craig - Mărturii despre teatrul polonez, trad. Tea Preda, Bucureşti, în Rev. Secolul 20, nr 5-6, 1975, p. 

mastii vine de acolo ca ea arată, indică, dar în acelaşi timp ascunde”. Uneori, ea 
indică chiar ceea ce ascunde, revelând esența, încorporând-o, într-unul sau altul 
dintre arhetipurile ei grotesti. Alteori, acest raport se poate inversa; esenţa e ascunsă, 
introdusă în categoria secretului. În ambele cazuri, însă, ca negatie a 
pseudocomplexitatii psihologicului, masca e un prim semn al intrări în spiritual. 
„Purtătorul unei măşti — fie prin cea ce mărturiseşte, fie prin ceea ce ascunde masca 
lui — se apără cu ajutorul enigmaticului de primejdia alienări, propunându-se unei 
descifrari infinite şi totodată ironizand orice tentativă de a descifra..." 

Prezența mastilor se justifica prin nevoia de a plasa omul, principala formă de 
expresie în teatru, într-un spaţiu al creaţiei ca parte componentă a acestuia şi cu 
posibilitatea de a prelua formele-i de expresie specifice. Stilizările, esentializarile şi 
accentuarea trăsăturilor de caracter, vor aduce masca adesea în domeniul 
grotescului, aceste principii definesc şi teatrul lui Michel de Ghelderode. 

Cu aceste concepte estetice optica teatrală Ghelderodiană este concentrată pe 
efectele plastice, transpunerea scenică capătă o tendinţă de ordin vizual accentuată, 
asta va cere imperios să fie jucată în imagini plastice şi de văzut; toate scrierile sale 
sunt cu indicaţii scenice, deosebit de numeroase şi detaliate, sunt extreme de 
edificatoare în această privinţă. Printre aceste elemente plastice dotate cu o valoare 
teatrală, masca - fie că este vorba de chipul de carton, piele, sau stofă, de obrazul 
modelat prin intrigă şi adaptat circumstanțelor, sau chiar de veşmintele ce falsifică 
identificarea, - ocupă un loc privilegiat. 

Dramaturgia ghelderodiana este profund marcată de acea poetică a 
contrastelor, a reversibilitati tragicului si comicului, numită de Meyerhold, grotesc 
scenic. Dorinţa de a se apropia de arta populară veche pentru a se delimita de 
moderni, îl determină să preia ca arhetip tocmai teatrul de marionete cu strania 
alchimie a contrariilor dintre tragic şi comic. Un univers straniu din semne şi simboluri 
după cum însuşi Ghelderode declara: „Am descoperit lumea formelor înainte de a 
descoperi lumea ideilor”. 

Personajele ce populează universul ghelderodian, misterios şi demoniac, sunt 


călugări raspopiti şi pitici echivoci, fantome burlesti şi măşti, nenumărate masti. 


3 Matei Călinescu -Viata si opiniile lui Zacharias Lichter, Bucuresti, Ed. pentru Literatură, 1969, p.118. 

Inspirate din panzele marilor maestri flamanzi si spanioli, ele readuc in memorie 
„blestemăţiile” lui Bosch, chipurile hidoase ale orbilor lui Breughel sau piticii lui 
Velaquez. Aceste masti ne trimit astfel in lumea halucinanta si travestita. Masca 
betiva, masca vesela, masca timida, masca trompetista - toate fac parte din 
elementele scenice care compun cadrul acţiunii. În acest decor trec măşti tăcute sau 
turbulente ale căror indicii, privind fisonomia, ne descoperă aspectul lor grotesc şi 
diform. Promovat la rangul de mască, obrazul dobândeşte (prin machiaj) o forță de 
expresie ce poate egala, în multe privințe, echivalentul său de carton, pânză sau piele 
(albul neutru al mimului). 

Omul mascat, eliberat de constrângeri sociale, îşi revelează adesea natura sa 
profundă şi dă formă viselor şi ambițiilor sale. Într-adevăr, dacă prezența şi folosirea 
măştilor par a avea un alt obiectiv decât punerea în valoare a psihologiei personajelor, 
ele contribuie, totuşi, la crearea unei atmosfere care permite sau care favorizează 
metamorfozele. Spectacolul cu mastile din Ostende oferă, în această privinţă, 
exemple convingătoare. lată cum prezintă Ghelderode această operă născută dintr-o 
predispozitie pentru pictură şi dint-o predilecție pentru deghizare: „această pantomima, 
sau mai degrabă această proiecţie plastică inspirată de carnavalul ostendez constituie 
o tentativă de reabilitare a unui gen uitat si pe nedrept disprețuit. Dramaturgii, nu se 
mai gândesc la mimi, pe care îi consideră artişti inferiori, în timp ce rarii poeți ai 
Teatrului le asigură în ierarhia spectacolului un rang superior actorului limbut, acest 
mim degenerat.” 

Dacă, în general, deghizarea ocupă un loc privilegiat printre elementele 
scenice, ea dobândeşte în teatrul lui Ghelderode o semnificaţie mai profundă: ea 
determină climatul propice schimbărilor şi devine simbolul unei eliberări. 

O mască revelează sensuri ascunse şi clasează caracterele dramatice în 
tipologii; astfel, ea are posibilitatea de a deveni instrument de metamorfoză, un 
miraculos ecran de protecţie adoptat de personaje pentru a se plasa în afara cadrului 
real, specific existenţei lui. Unele aspecte ale imaginaţiei fantastice, se înglobează în 
grotesc, pe lângă vechile viziuni medievale ale morți şi iadului se adaugă cele ale unor 
expresionişti , suprarealisti şi existentialisti. Spre exemplu, printre metodele regizorale 
ale lui lon Sava, vom regăsi aceleaşi contraste simultane ale tragicului şi comicului, 


îngroşări ale grotescului. Tendintele de caricaturizare, grotescul împins până la 


1 ibidem 


absurd, apar din nevoia de a se desprinde de cotidian de conventionalism. De aici 
tratarea într-un grotesc de coşmar a tragediei Macbeth. Prezenţa mastilor în tragedia 
shakespeariană (după cum o motiva şi lon Sava în Teatralitatea teatrului) avea 
menirea de a realiza o punte între planul real şi cel fantastic, aşa cum se întâmpla la 
apariția spectrelor, în scena vrăjitoarelor sau în rezolvarea tehnică a unei decapitări. 
Disputele au fost generate de percepţia în epocă asupra posibilităților de expresie a 
mastilor — aspect ignorat, se pare, de regizor. Desi la montarea spectacolului 
Macbeth s-au făcut economii şi nu s-au confecţionat costume noi, aşa cum ceruse 
regia, adaptandu-se cele găsite în garderoba teatrului, iar mastile erau lipsite de 
unitate de stil, marea piedică, considerată de netrecut, in noua montare, a fost 
atitudinea interpretilor fata de anularea, prin mască, a mijloacelor de expresie şi 
comunicare. (specifică repertoriului lor) — chiar dacă o anume estompare poate exista 
dar de obicei este compensată tocmai prin aportul interpretării plastice a formelor ce 
urmează a fi animate, prin jocul scenic al actorilor, mişcarea luminilor pe volume sau 
mişcarea volumului în lumină. Poate că actorii n-au înțeles dorinţa regizorului de a 
estompa naturaletea interpretării şi de a activa teatralitatea prin intermediul limbajului 
plastic. Acest aspect poate fi argumentat de faptul că „Shakespeare cu măşti apărea 
ca rezultatul unei regresiuni arhaice, absolut nemotivate. Actorii se lipseau, punându- 
şi mască, de jocul viu al fizionomiei...”” 

În teatru nu se pot folosi aceleaşi rezolvări scenotehnice ca în cinematografie; 
totuşi, ca experimente, pot fi înscrise unele încercări avangardiste ale secolului XX. În 
această direcţie, se regăsesc aceleaşi preocupări cu privire la reteatralizarea artei 
actorului prin intermediul artelor plastice, ruperea din cotidian şi amplasarea într-un 
cadru stimulativ, sincretic în care masca ajută la edificarea personajelor. Această temă 
este marcată de păreri pro şi contra. De exemplu, lon Finteşteanu, argumentând prin 
exemple proprii, caracterizează drept ,amuzant” portul mastilor venețiene în cadrul 
unui bal mascat remarcând, în acelaşi timp, eficiența în deghizarea participanţilor. 
Maestrul a concluzionat: 

„La bal, masca şi-a aflat rostul, a creat veselie; 
În comedia clasică, iarăşi (folosită cu grijă) — a delectat; 
În tragedie, îşi va găsi, oare, masca, întrebuințare majoră? 


Deocamdată a complicat lucrurile...” 


12 Idem — p. 124. 


Este un punct de vedere valabil pentru o anume tipologie estetică. Duse într-un 
alt plan, viziunile se schimbă şi rămân la fel de valabile atât în arta interpretării cât şi în 


cea a creației.” 


Lev Dodin şi lunga sa calatorie...(I) 
BOGDAN ULMU 
Pe Lev Dodin cred că l-a caracterizat, impecabil, prietenul său celebru, Peter 
Brook: „[...] Există regizori care abuzează de puterea lor, regizori care fac numai teatru 
de text sau numai vizual, acrobatic sau psihologic. Lev Dodin încorporează totul”. Şi 
fiindcă există mereu, în cazul regiei ruse, obsesia descendentei, aderam la 
convingerea aceluiaşi mare englez, că „s-a format la şcoala dură a sistemului sovietic, 
în fata căruia nu a cedat o clipă. [...] A preluat ce era mai bun, fără să devină prizonierul 
unei metode sau doctrine”. Nu e uşor; nu e nici greu. În fond, de ce trebuie să 
depistăm, mereu, din cine se trage artistul? Poate, în unele cazuri, se trage... din el 
însuşi! 
Despre Stanislavski, regizorul contemporan, în mod firesc, spune lucruri logice: 
„„..A fost un geniu. El a văzut teatrul ca un spațiu artistic specific care trebuie creat şi 


condus după regulile sale proprii.[...] Se poate să nu fii de acord cu principiile lui 


Stanislavski : dar ele sunt ca legile lui Newton — absolut obiective”. Corect! Ca să te 
lepezi de Stanislavski, trebuie ca mai întîi să lucrezi după sistemul lui. Ca şi-n cazul 
Picasso: ca să pictezi ... nonfigurativ, trebuie întîi să demonstrezi că poţi lucra clasic. 

Dar cite lucruri nu-nveti din cartea lui Dodin! Spre exemplu, că nu trebuie sa 
stai mereu în fotoliul destinat regizorului, fiindcă nu vezi montarea din toate 
unghiurile; că nu întotdeauna satisfactiile ti le aduc aplauzele spectatorilor, ci 
repetițiile dificile; în continuarea ideii, Dodin se-ntreaba: „Succes? Nu înțeleg acest 
cuvînt, care nici nu-mi place!”.Ce tărie trebuie sai ai ca să te declari frigid la succes, 
deşi îl ai! ...Şi cît de tare trebuie să iubeşti teatrul, pentru a declara „dacă am reuşit să 
supravietuim Auschwitzului şi Gulagului, trebuie să-i mulțumim artei”. Cred ca da: si 
artei... Fiindcă „teatrele nu omoară oameni! [...] În plus, schimbă în bine, viata cuiva, 
cel puţin pentru o clipă”... 

să ne amintim povestea unui mare spectacol al lui Lev, Demonii: dura...zece 
ore! „Erau anii [1991] cînd oamenii nu aveau ce să manince, însă continuau să vină la 
spectacolele noastre, citeodata cu cartofi fierti la pachet, pentru că atît îşi puteau 
permite. Am descoperit că nici chiar foamea nu este un obstacol, pentru a petrece 
zece ore cu Dostoievski”. Mda...Nu ştiu dacă-n România ar rezista vreun spectator la 
o reprezentaţie atît de lungă, dar cred că ar merita încercat. Oricum, sunt de acord ca 
„cea mai mare problemă astăzi este pierderea dreptului la emoții”. 

Nu-nteleg nici eu, ce fel de artă e aia care omite feelingul!? 

Alteori, marele pedagog şi director de scenă pune, în cartea sa Călătorie fără 
sfirşit (editată de fundaţia Camil Petrescu), probleme care tin de viata extrascenică a 
artiştilor: „Este uimitor cit de mult se cheltuieste pe festivaluri şi clădiri de teatru, şi cit 
de putin se alocă pentru un trai decent al actorilor, pentru ca repetițiile să se 
desfăşoare în condiţii rezonabile”. Observatia ma frisoneaza şi pe mine, deoarece ştiu, 
în România, actori profesionişti care ridică numai 700-800 de lei pe lună...Nu e normal. 
Ca să te poţi concentra pe scenă, trebuie să nu ai probleme financiare, cînd intri-n 
teatru. 

Şi-nchei, deocamdată, (re)amintind crezul lui Dodin, vis a vis de succes: 
„„„„Există ceva care ni se pare mai important decît succesul, aplauzele, faima etc. 
Faptul de-a căuta şi învăţa împreună, acestea sunt momentele care ne aduc plăcerea 
absolută. Bucuria rezultă nu din găsirea unei soluții, ci din căutarea temeinică.[...] 


Pentru noi, teatrul e parte din viata şi poate ceva mai mare decit viata!”... 


Cartea lui Lev Dodin este şi un manual de învăţare a... iubirii teatrului: ori, de 


asemenea lucrări, vom avea nevoie intotdeauna...(va urma). 


Succesul în teatrul contemporan — stimulent sau limită a creativității? 
MIHAELA WERNER 


„... Arta este creaţie şi nu copie a unei realităţi” 

Cea mai mare forță a unei creaţii artistice în general şi în speță, a uneia teatrale, 
este puterea sa de sugestie, impactul asupra privitorului; imagini, gesturi şi cuvinte îşi 
inlantuie expresivitatea şi valoarea estetică pentru a satisface, pe de-o parte, nevoia 
de visare, de detaşare de realitatea imediată a spectatorului şi, pe de altă parte, 
dorinţa sa irepresibilă de a se privi lucid într-o oglindă — despre care presimte sau nu 
că va fi departe de a-i măguli orgoliul. 

Orice operă de artă tinde să fie expresia unui ideal, dar fără imaginaţia artistului, 
fără întreaga sa creativitate, această aspirație riscă să fie atinsă de sterilitate, să nu 


poată străbate drumul până la înțelegerea celor cărora li se adresează. 


Arta teatrala se supune legilor tuturor creatiilor artistice: nu este niciodata o 
banala copie a realitatii, ci se constituie intr-o reprezentare creativ-subiectiva a unei 
teme importante pe care artistul vrea sa o comunice semenilor săi, mai putin înzestrați 
poate, imaginativ, dar capabili să descifreze mesajul tainic al unei creaţii scenice. 
Această creaţie poate aparține dramaturgului, actorului, regizorului sau scenografului, 
iar când toate aceste categorii creative sunt armonizate performant, putem afirma că 
ne aflăm în fata unei reuşite notorii, a unui succes. 

Un spectacol teatral de certă valoare estetic-interpretativă se constituie, de 
obicei, ca o sumă a creativităţii, sensibilităţii şi spiritului creatorilor săi. Fireşte, între a 
simţi şi a exprima se află întreaga marjă de căutări, încercări şi descoperiri ale celor 
mai adecvate modalități de expresie artistică autentică; ideea, sentimentul unei opere 
dramatice trebuie să-şi asigure reuşita receptării prin traducerea intenţiei într-un limbaj 
scenic încărcat de creativitate, însă limpede, coerent. 

Baudelaire spune că „natura e un templu ai cărui stâlpi trăiesc şi scot adesea 
tulburi cuvinte, ca-ntr-o ceață; prin codri de simboluri petrece omu-n viata’. Daca 
sarcina regizorului ar fi traducerea „codrilor de simboluri” ale unui text dramatic, într-o 
formulă scenică adecvată, rolul actorului ar consta în valorificarea ideilor regizorale cât 
mai performant cu putință. Dacă Vauvenargues avea dreptate că „te poţi iubi înafara 
ta mai mult decât iti iubeşti existența proprie”, atunci cu siguranţă actorul-artist îşi 
iubeşte creaţiile scenice de mare succes mai mult decât propria sa existenţă 
particulară. Diderot afirma că „arta actorului de teatru constă în a plăsmui o mare 
fantomă şi a o imita cu geniu”, numai că drumul de la proiecția mentală intuitivă 
asupra personajului până la o mare creaţie scenică e presărat nu cu aplauzele şi 
florile unei premiere reuşite, ci cu nesfârşite îndoieli, multă muncă, sacrificii ale sinelui, 
căci doar rareori personajele sunt tolerante cu personalitatea celui ce le insufleteste 
(Diderot considera „metoda” de a-ţi juca propriul caracter ca pe „un mijloc sigur de a 
juca limitat şi meschin”). 

Construcţia unui personaj ar însemna, înainte de toate, elaborarea unui „alt eu’, 
căruia actorul să-i împrumute vremelnic instrumentul său corporal-vocal, energia sa 
fierbinte, echilibrată de controlul lucid asupra mijloacelor de expresie. Există actori de 
mare succes la public care sunt mai mult ei înşişi decât personajele lor; aceşti actori, 
de mare talent şi charismă, au devenit ei înşişi personaje celebre, iar publicul 
rezonează mai mult cu nume ca Horaţiu Mălăele, Tamara Buciuceanu, Radu Beligan, 


decât cu numele personajelor interpretate de ei. Publicul se înghesuie să le soarbă 


farmecul si personalitatea inconfundabila fara a se nelinisti in legatura cu fidelitatea 
compoziţiei de personaj. Uriaşul impact asupra publicului, notorietatea dobândită de 
acest gen de interpreţi limitează oare succesul, le secătuieşte puterea de creație? 
Publicul răspunde hotărât, nu. Critica de specialitate e mai nuanţată în opinii. De pildă, 
Mircea Ghitulescu îşi pune întrebarea dacă tragismul personajului Vica Delcă 
(Dimineaţa pierdută, în regia Cătălinei Buzoianu) nu e compromis cumva de „absenţa 
inclinatiei tragice la Tamara Buciuceanu?”. Ne exprimăm opinia de practician în 
domeniul artei teatrale că „succesul tragic” al Vicăi era asigurat mai degrabă de 
interpretarea Zoiei Muscan, fidelă spiritului personajului. 

Un alt tip de succes la public îl reprezintă neobositele schimbări de „mască” ale 
actorilor proteici, cameleonici, mereu preocupaţi de a nu fi ei înşişi în reprezentările 
scenice ale personajelor întruchipate. Creativitatea este cuvântul de ordine în cazul 
acestor artişti obsedaţi aproape de a nu se repeta în galeria de portrete scenice. Nu 
acestei categorii de interpreţi i se adresează observaţiile lui Camil Petrescu": „Goana 
după efect este ceea ce caracterizează, de multe ori, chiar când sunt invocate vederi 
înalte despre artă, jocul actorilor. Autorii mari se plâng mai totdeauna de interpreţii lor 
(...), constată cu mirare sinceră că piesele lor au devenit altceva decât ceea ce 
gândiseră ei, dar de vreme ce a fost succes, primesc toată răspunderea”. 

Actor proteic, cameleonic, ar putea semnifica: emblematic, ideal, copleşitor; aşa 
era George Constantin, despre care acelaşi Mircea Ghitulescu spune (în Cartea cu 
artişti. Teatrul românesc contemporan) că „pare, nu un actor, ci un aparat actoricesc 
capabil de imprevizibile performanțe, cu o facultate aparte de a aluneca imperceptibil 
dintr-o stare în alta, la fel de convingător în ridicol, grotesc sau sublim. Prin fuziunea 
efectelor vocale şi de mişcare creează acel amestec dificil de exprimat dintre infern şi 
paradis, dintre bufonerie şi crucificare, el restituie într-o unitate artistică un rol a cărui 
cheie este contradictia însăşi”. 

Maniera de joc a actorului modern datorează mult metodei improvizatiei, 
imaginația impulsionează dinamica trupului, a expresiei vocale, a subtilitatilor de 
nuanțe. Cerinţele estetice ale teatrului contemporan reclamă o tot mai mare apropiere 
a modului de reprezentare a personajului cu gradul de receptivitate al spectatorului. 
Şcolile de teatru urmăresc acest obiectiv comun în procesul de instruire artistică, iar 


strategiile pedagogice tind să devină mai suple, mai permeabile, astfel încât tânărul 


1 Camil Petrescu, Modalitatea estetică a teatrului, ediţie îngrijită de Liviu Călin, Bucuresti, Ed. Enciclopedică 
Română, 1971, p. 24-25 


actor să-şi însuşească mijloacele psiho-tehnice prin care textul dramatic sa poată fi 
transpus scenic în formă optimă, competitivă. Nu poate fi ignorat faptul că, în condiţiile 
de concurenţă acerbă de pe piaţa artistică, tinerii actori îşi doresc rapid notorietate, 
succes comercial, uneori în dauna calităţii artistice sau al unui crez estetic. Pe de altă 
parte, căutarea şi descoperirea unor noi forme de expresie teatrală, în regie şi 
interpretare, asigură eliberarea transpunerii scenice de traditionalisme depasite. 
Succesul unor noutăţi scenice ,indraznete” rezidă uneori în descoperirea unor noi 
raporturi dintre textul dramatic şi psihologia spectatorului contemporan. De altfel, 
expresia contemporană a teatrului românesc, în context european, constă tocmai în 
diversitatea formelor de reprezentare ale operei dramtice, ştiut fiind faptul că există 
categorii de public interesate pentru oricare dintre aceste formule. Fiecare nouă 
generaţie de creatori de teatru este animată de necesitatea firească de perfecţionare, 
de înnoire. De aceea, împărtăşim nostalgica afirmaţie a lui Radu Beligan, un fel de 
patriarh al creatorilor de teatru contemporani: „...când piere o generaţie, rămâne 
numai amintirea controversată a celor ce au dominat efemer cea mai efemeră dintre 
arte”. Da, însă tocmai efemerul acesta îi asigură, în mod paradoxal, perenitatea. 

Succesul stilului de interpretare contemporan se datorează, după Valentin 
Silvestru”, „caracterului sintetic, laconic al teatrului modern, sporirii dinamismului 
interior al personajelor şi a apetentei pentru adevărul documentar, augmentării rolului 
sugestiei (simbol, metaforă, alegorie), în scopul extrapolării sensului şi proliferării 
ideilor actualitatii’. 

Actorul român aparține categoriei de interpreţi creatori şi mai puţin celei de 
executanti docili. Arta actorului este o profesiune deschisă oricăror formule viabile, cu 
condiţia să rămână emoţionantă şi convingătoare. Din perspectiva de practician al 
acestei străvechi arte, putem afirma că spectatorul contemporan e atras de „poveşti” 
scenice montate coerent şi interpretate actoriceste la nivel performant. Reputația 
profesională a unui actor de succes atrage publicul la fel ca o mega-montare a unui 
regizor „la modă”. Pulsul unui spectacol de succes poate fi măsurat în afluenta de 
spectatori, în ecourile criticii de specialitate, în numărul de reprezentații etc. Una dintre 
cele mai arzătoare dorinţe ale unui slujitor al Thaliei este să audă formula „nu mai sunt 
bilete, au plecat multi spectatori acasă, pentru că nu au mai încăput în sală”. Uneori 


publicul e cucerit de ceea ce vede şi revine la acelaşi spectacol de mai multe ori, 


? Valentin Silvestru, Arta actorului în galaxia teatrală, în Ateneu, nr.6(107), an X, iunie, 1973 


pentru a trai din nou emoţiile şi întâmplările eroilor, alteori pleacă dezamăgit, 
constatând că a fost doar „mult zgomot pentru nimic”. 

Spectacole ca Efectul razelor gamma asupra anemonelor (Beatrice Hunsdorfer), 
Elisabeta | (rolul titular), Fata fără zestre (Harita Ogudalova), Fii cuminte, Cristofor! ( 
Doamna Sava), No — cinci poveşti de dragoste (Domnişoara Komaki şi Doamna 
Rokujo), Harold şi Maude (Maude şi Doamna Chasen), Quartet (Jane Horton) sunt 
doar câteva dintre reprezentațiile considerate ca fiind de succes, atât după aprecierea 
publicului, cat şi a criticii de specialitate (premii, nominalizări etc.)’. Actorul de tip 
creator (şi nu simplu executant al indicatiilor regizorale) trebuie, în primul rând, sa 
reflecteze asupra naturii partiturii încredințate, asupra importanţei acesteia, asupra 
răspunderii pe care o presupune o sarcină scenică majoră, mai apoi să folosească 
această gândire pentru găsirea celor mai adecvate mijloace de a exprima în limbaj 
scenic intenţiile, ideile, spiritul operei dramatice. Măsura reală a harului cu care e 
înzestrat un interpret teatral e dată mai cu seamă de partiturile de compoziţie, cele în 
care atât inteligenţa scenică, precum şi mijloacele de expresie luxuriante sunt intens 
solicitate. 

Mircea Albulescu afirmă că spectatorul de teatru trebuie să aibă talent pentru a 
recepta ceea ce i se oferă ca produs artistic şi că, de la o seară la alta, doza de talent 
(prezentă sau nu) a publicului influențează calitatea reprezentatiei respective. În mod 
cert, actorul simte vibrația sălii, ştie când se produce fluxul de comunicare cu publicul 
(indiferent de genul reprezentatiei, dramă sau comedie) sau când acest schimb de 
energii nu funcţionează, fie din cauza montării regizorale plate, fie a inabilitatii artistice 
a interpretilor, fie din lipsa temporară de ,talent” a publicului. Dezinteresul publicului 
fata de o anume manifestare teatrală este cea mai gravă sancţiune la adresa 
creatorilor acesteia; expresia „nu vine lumea” pecetluieşte, de obicei, soarta unui 
spectacol la care, de altfel, s-a muncit, s-au investit energii umane şi fonduri deloc de 
neglijat. Gustul publicului se supune, fireşte, legii binecunoscute a subiectivitatii, a lui 
„îmi place” sau „nu-mi place”. Creatorii de spectacole — actori, regizori, scenografi — nu 
trebuie să piardă din vedere adresabilitatea actului artistic la care participă (adesea, în 
măsură variabilă: preponderența este uneori a regiei, alteori a măiestriei actoricești) şi 
să urmărească prin calitatea reprezentatiei nu neapărat succesul facil, comercial, cat 


mai ales educarea gustului publicului, în special a celui tânăr. 


> Regia montărilor menţionate (la Teatrul National Iaşi): Irina Popescu-Boieru, Liviu Manoliu, Alexander 
Hausvater, Nicolov Pervelli-Villi, Vitalii Lupaşcu 


Cultura, arta sunt investiţii pe termen lung. Succesul major, în timp, al unor astfel 
de investiţii responsabile îl constituie păstrarea nealterată a spiritului unui popor 
recunoscut ca fiind, prin excelenţă, dotat cu creativitate. Crezul Leopoldinei Balanuta 
ar trebui împărtăşit de către toți slujitorii artei teatrale contemporane: „Eu îmi fac 


meseria crezând că ea trebuie să schimbe ceva, să clădească ceva...”. 


STUDII 


Filmul de animaţie şi teatrul de păpuşi 
CIPRIAN HUTANU 
Filmul de animație 
Filmul de animaţie — acest „copil minune al secolului nostru” (sec. XX), cum îl 
numeşte Simelia Bron — s-a străduit, încă de la începuturile existenței sale, să-şi 
constituie un limbaj specific, cu trăsături definitorii pentru o nouă artă. 
Primele experimente din lumea desenului animat, conform istoricului italian Lo 
Duca, s-au făcut în Europa’, de către francezii Emile Reynaud şi Emile Cohl. Ei îşi 
găsesc repede continuatorii în Suedia, prin Lortac şi Cave: Monsieur Vieux-Bois 
(1919), peliculă de un umor extrem de naiv, adaptare a desenelor lui Topffler; în 
Anglia prin Speed: The U'Tube (1917), satiră politică virulentă; în Germania prin Oskar 
Fischinger: Was Experiments (1921-1924), în care jocul de forme abstracte este 


' Lo Duca: „Aici desenul animat n-a atins niciodată nivelul cerinţelor industriale; iar singurele vechi filme 
publicitare germane şi desenele animate ruseşti nu au cunoscut nici ele o producție continuă. Timiditatea artiştilor, 
instabilitatea capitalurilor, fără a tine cont de ignoranta în care se afla cinematograful, au făcut să se uite că 
primele desene animate fuseseră realizate de fapt în Europa.” (Apud Simelia Bron, op. cit. p. 67). 


obținut prin decupaj specializat; in Romania prin Aurel Petrescu şi Marin lorda: Haplea 
(1927) al celui din urmă, peliculă-document marcând începuturile animației româneşti. 

În contextul unor permanente influențe şi relaţii, filmul românesc de animaţie nu 
poate fi desprins de evoluţia mondială a cineanimatiei. Anii de pionierat (1920-1930), 
ilustrati prin activitatea lui Aurel Petrescu şi Marin lorda (cei care delimitează ceea ce 
s-a mai numit „creaţia artizanală a cinematografiei noastre” şi care mai târziu au fost 
destul de serios influenţaţi de stilul unor cineaşti deveniți între timp celebri, ca Disney 
şi Flleischer), „explozia” de originalitate si talent a lui lon Popescu Gopo, apoi 
începuturile unei producţii organizate şi diversificate a genurilor vor asigura filmului de 
animaţie un loc important în creația cinematografică românească. Mai târziu, nume 
precum Sabin Bălaşa, lon Truică, Laurenţiu Sârbu, vor crea premisele unei şcoli 
naţionale a filmului creat imagine-cu-imagine. 

La fel ca şi teatrul de animație, filmul de animaţie se diferenţiază de cel cu 
actori, rămânând dependent de artele plastice. Noile sisteme de efecte optice speciale 
pe care le are la îndemână cineanimatia de astăzi, reduc şi mai mult graniţa ce o 
desparte de sfera picturii. În filmul „viu”, o importanță primordială se acordă 
scenariului, latura plastică fiindu-i adesea subordonată, asigurând doar „vizibilitatea” 
acțiunii. În lucrarea sa, Animated Film, Madsen ? stabilea cinci importante sarcini ale 
animației, care îi asigură autonomia fata de cinematograful „viu”: 1) a reprezenta 
procesele ce nu pot fi vizualizate prin cinematograful de acţiune vie; 2) a simplifica 
procese şi structuri complexe; 3) a da formă picturală unor idei abstracte; 4) a face 
generalizări vizuale şi a proiecta posibilităţi viitoare din exemple specifice; 5) a furniza 
semne vizuale în scopul clarificări. În acelaşi timp însă plasticienii care abordează 
procedeul imagine-cu-imagine se supun normelor specifice ale atelierului de creaţie 
cinematografică. În dorința de a-şi impune şi procedeele tehnice, alături de un stil 
propriu de animaţie, desenatorul îşi concentrează efortul pe transmiterea continuă 
către spectator a semnificatiilor învestite în formele vizuale, pentru a asigura 
,lizibilitatea” filmului. 

Acest stil propriu de animaţie cinetică, pe care-l caută fiecare cineast, se naşte 
treptat, încă din perioada de intense căutări interioare, însă multitudinea de sensuri 
atribuite conceptului, bogăţia semnificatiilor care rezultă din cercetarea stilurilor, ne 


dovedesc că originalitatea este elementul definitoriu pentru stil. În cineanimatie, 


? Idem, p. 11. 


cinematograf, teatru sau teatru de animatie, stilul este configurat de unitatea 
structurii artistice a operei in ansamblu, aşa cum îl definea Tudor Vianu °. Sensurile 
stilului se evidenţiază atât prin ideile artistice, cât şi prin unicitatea universului de 
forme care alcătuiesc opera de artă. De asemenea, ca şi în cazul celorlalte arte ale 
iluziei cinetice, elemente care încadrează stilul sunt şi specificul naţional, indirect, 
dar care dă greutate artistică operei cinetice; echilibrul şi capacitatea de a armoniza 
elementele compoziționale; noutatea, chiar dacă uneori propune o schimbare violentă 
fata de arta tradiţională, ea se poate impune prin spiritul novator; orientarea noului 
limbaj artistic propus; durata stilului pe care-l abordează cineastul animator, în cazul 
în care stilul nu durează cât existenţa artistului şi îşi caută noi modalităţi de expresie. 

În Poetica filmului de animaţie, lon Truică găseşte trei moduri de a aborda stilul 
în cineanimatie f, în funcţie de coerenţa limbajului utilizat. În concepţia sa, există 
puritate stilistică în cazul cineastilor care se mentin în limitele stilistice propuse prin 
formele grafice, sunet, prin formele scenografice; există şi un eclectism stilistic, în 
cazul realizatorilor care nu sunt interesaţi de unitatea de stil a filmului, pe care nu-i 
preocupă puritatea mijloacelor de expresie specifice animației şi pentru care folosirea 
mai multor stiluri grafice, scenografice sau muzicale pare un lucru firesc; în aceeaşi 
zonă se situează şi „stilul improvizat”, unde prelucrarea artistică a elementelor este 
inexistentă, el imaginând doar o alăturare întâmplătoare de forme pe o temă dată; mai 
există un stil neglijent — sau pseudostil, aşa cum îl numeşte lon Truică — „în care 
superficialitatea ordonării formelor se combină cu lipsa de unitate a structurilor 
componente a operei de artă”. 

Creatorii de artă a animației — regizori, actori-mânuitori, animatori pe peliculă — 
au fost întotdeauna preocupaţi de viata schimbătoare a formelor sau, cu alte cuvinte, 
de metamorfoze. În secolul al XX-lea, creatorul de artă a renunțat să ataşeze 
metamorfoza de simbolismul unei naratiuni, aşa cum făcuse în Antichitate si 
Renaştere, încercând să-i descopere legături directe cu viata moderna. Dictionarele 


ne sugerează două sensuri ale cuvântului: 1) schimbarea formei, structurii sau 


“Tudor Vianu : „Vom defini stilul: unitatea structurii artistice într-un grup de opere raportate la agentul lor, fie acesta artistul 
individual, națiunea, epoca sau cercul de cultură.” (Tudor Vianu, Estetica, ed. cit, p. 142). Ion Truică (în completare la 
afirmaţia lui Vianu): „Din această pricină se poate vorbi de un stil individual, cum ar fi stilul lui Dante sau Shakespeare, de un 
stil epocal cum ar fi romanticul şi goticul, de un stil francez sau german şi de stilul antic sau modern”(lon Truică, op. cit., p. 
149). 

4 Idem, p. 152. 


substanţei („în special prin vrăjitorie sau magie”, cum precizează Dicţionarul Oxford); 
2) o transformare de orice fel. ° 

Interesul fata de modificarea permanentă a formelor a fost aproape constant in 
arta unei perioade lungi de aproape două secole. Rădăcinile acestei gândiri sunt 
adânc împlântate în secolul al XIX-lea, mai ales în comentariile estetice ale lui Goethe 
şi Coleridge, care îşi reafirmau concepţia romantică: „nu a fi, ci a deveni”. Într-un poem 
menţionat de exegeti, Psyche, Coleridge (citat de Dan Grigorescu în Arta de azi şi 
răspântiile ei °), aminteşte că vechii greci foloseau acest cuvânt pentru a desemna 
deopotrivă sufletul şi fluturele şi schița o analogie între metamorfoza fluturelui şi cea 
a relaţiilor dintre oameni. De asemenea, Henri Facillon, în eseul Viaţa formelor de 
artă, ne lasă să înțelegem metamorfoza formei ca fiind „o viaţă mobilă într-o lume 


schimbătoare” 7. 


Filmul de animație cu păpuşi 

Filmul de animaţie, aşa cum am arătat până acum, nu reprezintă din punct de 
vedere strict tehnic decât o înşiruire de fotograme realizate după o imagine plana — 
obiecte desenate ori pictate — ori după o imagine în relief — adică atunci când obiectele 
sunt modelate. În definitiv, această opțiune pentru forma plastică sub care imaginea 
se înfăţişează, în final, spectatorului sub forma iluziei în mişcare este direct motivată 
de formaţia de origine a artistului (desenator, pictor, sculptor). 

Există însă şi filme de animaţie realizate cu păpuşi, extrem de asemănătoare cu 
spectacolele de pe scena de animaţie, pelicule care, cel puţin, din punct de vedere 
plastic, fac aproape invizibilă graniţa dintre teatrul de animaţie şi filmul de animaţie, 
diferența cea mai semnificativă rămânând numai la nivelul receptării. Folosirea papusii 
în film nu înseamnă neapărat că artistul realizator este un mânuitor de pe scena de 
animaţie, ci mai degrabă un cineast care a considerat obiectul tridimensional mai 
nimerit în concepţia sa cinetică. Tehnica de realizare a acestui tip de film se reduce la 
fotografierea obiectului modelat în contextul de mişcare pe care îl stabileşte 
realizatorul, fiecare modificare, chiar de detaliu, privind poziția obiectului necesitând o 
nouă fotogramă. Astfel, obiectul-personaj — păpuşa în cazul nostru — este fotografiată 
de mii de ori, în poziţii sensibil diferite, astfel încât iluzia finală de mişcare să urmeze 


traseul stabilit în prealabil de regizor. În nici un caz nu trebuie să confundăm însă 


5 Vezi Dan Grigorescu, Arta de azi şi răspântiile ei, Bucureşti, Editura Meridiane, 1994, p. 172. 
° Ibidem. 
Idem, p. 174. 


filmul de animaţie realizat cu păpuşi, cu spectacolul de păpuşi filmat, care 
impune o altă tehnică de realizare, mult mai simplă şi mai apropiată de tehnica atât de 
cunoscută a creaţiei scenice, dar pe care nu ne-o propunem ca obiect de analiză aici. 

După unii cineasti, producţia de filme cu obiecte reprezintă o formă de animaţie 
mai uşoară şi mai puţin costisitoare: se cer stabilite doar numărul de cadre pentru 
realizarea unui ciclu complet de mişcări şi, fireşte, drumul obiectului pe ecran. O 
variantă a acestei tehnici o reprezintă animația de titluri şi animația reconstituind 
interiorul obiectului, în cazul filmelor comerciale de televiziune şi al celor didactice, 
în care obiectele îşi dezvăluie conţinutul. De altfel, orice obiect în trei dimensiuni poate 
înlocui marioneta tradițională, dacă este plasat pe un fundal spaţial şi învestit cu o 
viata independentă pe ecran. Bob Călinescu a practicat, la noi, animația cu pietricele 
(Calomnierea calomniei - 1970), apoi cu obiecte populare din lemn. Pe alte meridiane, 
cineaştii animatori se orientau, în căutarea formelor de expresie, către orice fel de 
„lucruri existente”. Astfel, in Materia (1963), Kazimierz Urbanski folosea fire de lână, 
alţii animă plastilină (Rene Bertrand şi Jean Poinleve) iar Trnka, în Inspiratie (1948) — 
figurine de cristal. Experimentele au mers până acolo, încât Bretislav Pojar animă 
păpuşi sectionate (un fel de cartoane decupate în volum). În concepția lui lon Truică, 
filmele cu păpuşi au cel putin două avantaje în fata desenelor animate: 1) animația cu 
păpuşi necesită mai puține mâini de lucru decât desenele animate, fără să mai fie 
nevoie de artişti desenatori, regizorul filmului cu păpuşi având un control mult mai 
direct asupra acţiunii animate; 2) tridimensionalitatea păpuşilor permite regizorului 
folosirea profunzimii câmpului de lumină şi învestirea filmelor sale cu o mai mare 
senzație asupra spațiului fizic. ê 

Una dintre sursele principale ale procesului de realizare estetică a filmului cu 
păpuşi o constituie recursul la tradiţiile naţionale străvechi ale teatrului de păpuşi şi 
marionete. În spaţiul asiatic, un reprezentant strălucit al acestui stil de animaţie pe 
peliculă este Kiashiro Kawamoto, care obține expresivitatea cinematografică prin 
schimbarea luminii şi a unghiurilor de filmare. El porneşte de la papusile tradiţionale 
japoneze — continuând ritualul specific japonez, dar care evidentiau totuşi „o 
intepenire” în atitudini — şi nu se sfieşte să folosească, în realizarea personajelor, 


mastile — elemente definitorii pentru teatrul traditional No şi Kabuki. 


8 Vezi Ion Truică, op. cit., p. 77. 


În România, cineastul reprezentativ pentru acest tip de cineanimatie este Bob 
Călinescu, care combină resursele teatrului de păpuşi cu valorificarea îndeletnicirilor 
tradiționale, specifice artei populare românești °’, făcând uz de o generoasă fantezie în 
asocierea şi articularea personajelor. 

Acest gen de film de animaţie, în care păpuşile sunt limitate de spațiul 
tridimensional, la fel ca în filmele „vii? sau teatru, a fost răspândit si dus pana la 
perfecțiune tehnică şi stilistică de către cehul Jiri Trnka, întemeietor al filmului de 
păpuşi modern, cel ce avea să deschidă cu adevărat un capitol aparte în istoria 
cineanimatiei. Antrenat în lumea de basm a marionetelor, el va initia un minuţios 
proces de stilizare şi esentializare a papusilor şi decorurilor, va reuni cele mai variate 
teme — de la inspiraţia folclorică, de basm şi legendă, până la dezbaterea unor idei de 
stringentă actualitate. Pentru a ajunge la concentrarea maximă a trăsăturilor 
psihologice, Trnka şi-a impus o minuțioasă şi selectivă cunoaştere a omului şi a vieții, 
cu o nuanţată sesizare a detaliului semnificativ, stilizările efectuate în confecţionarea 
păpuşilor neatrăgând caricaturizări excesive. Aproape în toate filmele lui, omul este în 
conflict cu un mecanism pe care l-a creat pentru a-l folosi, mecanism care a devenit 
independent şi are tendinţa să îl prefacă în sclav. În dorința de a se delimita cât mai 
evident de filmele ,vii’, Trnka îşi impune în propriile creaţii o încetineală a mişcării, 
stilul pe care l-a promovat detaşându-se prin calitatea statuară a păpuşilor, prin 
„acţiune statică”, prin scene statice. Sincronismul liric al marionetelor sale punea în 
evidenţă imensele bogății ale unui univers tridimensional în care pictura, sculptura, 
arhitectura, dansul şi muzica erau reunite. Adevărate poezii ale realității stilizate şi 
arhitecturate ne-o oferă prin filme ca: Anul ceh (1948), Romanul unui contrabas 
(1949), Vechi legende cehe (1953), Visul unei nopți de vară (1959 — considerat o 
operă epică şi poetică mai emoţionantă chiar decât ar putea năzui cinematograful cu 


actori), Aventurile bravului soldat Svejk (1955) etc. 


? „Bob Călinescu va fructifica stăruitor resursele genului folosind: păpuşi din lemn sculptat în stil popular 
(Rapsodie în lemn, 1960, Metamorfoze, 1961), obiecte animate (Glumă nouă cu fier vechi, 1964, Toporul şi 
pădurea, 1968) sau cartoane decupate (Cuiul). Originalitatea filmelor lui Bob Călinescu este data de stilizarea 
personajelor (eroi de basm, cel mai adesea) şi de sugerarea unei atmosfere feerice, impregnată de lirism (Romeo şi 
Julieta, 1968)” (Simelia Bron, op. cit., p. 98). 

20 Trnka: „La ce folosesc filmele de păpuşi? De ce, în definitiv, să se depună atâta strădanie pentru ca nişte imitații 
de oameni să imite acțiunile oamenilor? Răspunsul, desigur, este acela că păpuşile nu vor să imite oamenii, după 
cum nici acţiunile lor nu sunt făcute ca să imite ad literam acţiunile actorilor vii. Mişcarea păpuşilor este o mişcare 
stilizată, care poate fi exagerată sau diminuată pentru a accentua sau diminua diverse date esențiale. Filmele de 
păpuşi stau pe picioarele lor numai atunci când se află în afara stilului filmelor de ficțiune” (Apud Ion Truică, op. 
cit., p. 77). 


„Dialogul magic al plinului cu golul”, cum numea lon Truică in Poetica sa 
animatia pe celuloid, inca influenteaza creatiile scenice de animatie, inspiratia 
folclorica promovata de Trnka, simplitatea prezentarii oamenilor si a animalelor, fara 
deformari grotesti, prevalenta poeziei fata de gag devenind o alternativa pentru 
spectacolele cu papusi de astazi, spectacole in care suntem bombardati de culori, de 
forme ciudate si de muzica — deseori lipsită de farmec si gust, desi „special compusă” 
—, pe scurt, o alternativă pentru „spectacolul cu orice pret” promovat, bineînţeles, „la 
cererea publicului”. 

Animatia în general, fie că vorbim despre cea de pe celuloid sau despre cea de 
pe scenă, cum afirma şi Trnka, se ridică la nivelul de artă de sine stătătoare doar 
atunci când se află în afara spectacolelor (filme sau de scenă) de acţiune jucate, unde 
stilizarea decorurilor, artificiala postură eroică a interpretilor-oameni şi conţinutul liric al 
temei ar putea produce un efect neconvingător şi comic totodată. Din nefericire, sub 
pretextul aderării la sincretism, o modă în ultimii ani, producţiile — în special cele de 
televiziune — promovează întocmai spectacole care deviază tot mai evident de la 
principiile animației. O analiză în acest sens ar putea începe cu „super-eroii” 
cibernetizati din desenele animate asiatice şi încheind cu nevinovatele emisiuni pentru 
copii, unde, în goana după audienţă a televiziunilor, descoperim câte un actor 


consacrat al scenei „vii” făcând în zadar pe şoricelul. 


Desenele animate 


Animatia a renunţat la vechile servituti ale filmului, un pas important făcându-l în 
momentul în care a refuzat cuvântul. Pentru animatorul francez Jacques Leroux, 
animația însemna doar „crearea unei mişcări ritmate, strâns legate de grafică”. 
Concepţia este dezvoltată de cineastul elveţian Ernst Ansorge, care vede animația ca 
pe un domeniu al sintezelor ideatice şi vizuale, capabil să trimită privitorul către o 
reflecţie asupra problemelor contemporane"!. 

Încercând să delimiteze valorile expresive ale liniei, lon Truică, în Poetica 
filmului de animaţie, ne vorbeşte despre „drama liniei” pe ecran, caracterul ei rezultând 
nu numai din felul în care este trasată (grafic, pictural, decorativ), ci şi din locul pe care 


îl ocupă în imagine, din disputa dintre plin (linia, ca semn grafic) şi gol (spaţiul liber 


ll Ernst Ansorge: „Mi se pare că filmul de animaţie va fi complet independent când va reuşi să realizeze această 
sinteză (între idee şi realizare formală) şi va fi capabil să ofere publicului un mijloc de reflecţie asupra problemelor 
timpului nostru” (Apud Simelia Bron, op. cit., p. 12). 


care înconjoară acea linie)”. Ca şi în scenografia din teatrul de animaţie, reuşita 
folosirii contrastelor de culori este legată de proporţia în care sunt opuse culorile 
contrastante şi nuanţa lor, o utilizare nemijlocită, neinspirată a acestor contraste 
vulgarizând imaginea. O imagine, fie că e decupata din scena de animație, din filmul 
cu păpuşi sau din desenele animate, se analizează global, ca un ansamblu de 
elemente plastice care o alcătuiesc (personaje, obiecte, decor). Alcatuind „distribuţia” 
unui spectacol sau film de animaţie, se stabileşte o ierarhie a importanţei personajelor, 
care se concretizează prin culoare. Cromatica personajelor se alege în funcţie de 
caracterul pe care îl au şi de semnificaţia simbolică a fiecărei culori, personajele 
pozitive urmând să aibă o cromatică bazată pe culori calde, armonizate, iar cele 
negative fiind concepute pe tonuri reci şi violente. Decorul — pictural sau prezent fizic 
în teatru — într-o compoziţie sugestivă de forme de expresie, pune în valoare aceste 
personaje. Căutând să se apropie cât mai mult de imaginea scenică, cineastul 
american Walt Disney recurge de mai multe ori în filmele sale la decorul multiplan (3-4 
planuri de decor etajat), cu care se realizează o senzaţie de profunzime a imaginii, de 
adâncime a câmpului. 

Adevărata viata a personajelor începe o dată cu insufletirea lor prin mişcare. În 
filmul de animaţie, mişcarea nu reprezintă mimarea unei mişcări reale — deşi, uneori, 
se foloseşte şi imitarea ei —, ci inventarea unei modalități sugestive de a străbate 
spațiul imaginar. Efortul animatorului (cineast sau mânuitor) se concentrează asupra 
caracterului mişcării, asupra modului în care se deplasează personajele indicând felul 
lor de a fi. Antropomorfismul personajelor din animaţie determină şi un ansamblu de 
mişcări aluzive, care trimit la structura mişcărilor umane şi care reuşesc să 
îmbogăţească „viața animată” a ființelor şi lucrurilor. Animatia totală, afirmă lon Truică, 
creează o ambianta feerică şi reuşeşte să ne fascineze prin mişcarea nenumăratelor 
forme grafice, care acoperă întreaga suprafață a ecranului, asemenea unui mozaic 
cromatic. Stilul animației este determinat de arta animatorului de a face sa se 
înțeleagă caracterul desenelor pe care le mişcă, de a găsi cele mai sugestive 
modalități de strabatere a spațiului imaginar, capacitatea animatorului de a simţi şi 


imagina mişcarea, de a stăpâni arta pantomimei.” 


12 „Privind cu atenţie filmele de animaţie, înțelegem care linii sunt funcţionale, utile, care joacă, care intră în 
acțiune şi care sunt liniile inutile, nefunctionale, care mai mult împovărează şi îi fac confuz sensul” (Ion Truica, 
op. cit., p. 58). 

* Idem, p. 121. 


Aceste elemente definitorii pentru un film de animatie in general, de la trasarea 
primelor linii, contrastele de culori, cromatica şi stabilirea mişcării fiecărui obiect în 
spaţiul imaginat de animator, sunt esenţiale în crearea desenului animat. Încadrate în 
structura dramatică pe care o stabileşte în prealabil cineastul (liniară, aleatorie, 
circulară, explozivă, labirintică, ondulatorie, închisă sau deschisă'*), de cele mai multe 
ori se evidenţiază stilul pe care-l abordează creatorul atât în scenă, cât şi pe peliculă. 
Nouă nu ne mai rămâne decât să descoperim, în final, dacă traseul urmat de cineast 
continuă metafora impusă de inventatorii europeni ai cineanimatiei, daca, poate, are 
intenţii didactice, educative, ori alunecă pe panta abruptă a comercialului. 

Artă a fanteziei absolute, animația, prin evoluţia sa, relevă două direcții 
distincte: prima este reprezentată de şcoala hollywoodiană, de la Tex Avery la Chuch 
Jones, bazată pe dialog, cu ingenioase efecte vocale pentru caracterizarea 
personajelor, Droopy, Bugs Bunny sau Woody Woodpecker putând fi recunoscuți 
după coloana sonoră; a doua tendinţă, care se împotriveşte tradiţiei americane, este 
reprezentată de pantomima, cultivată mai ales de către realizatorii din Europa 
Centrală şi Răsăriteană: Trnka, Vukotič, Kolar, Lenica, Gopo. Personajele lor devin 
entitati sau simboluri prin expresivitatea formelor plastice animate, spre deosebire de 
personajele individualizate precis prin voce sau cu statut de star. Aceste directii 
stilistice continuă şi astăzi să coexiste paşnic, televiziunea difuzând în dese rânduri 
creaţiile marilor animatori, insistând însă pe cele americane, care răspund într-un mod 
mult mai direct intereselor sale, în ultimii ani, ajungând chiar să producă astfel de 
creaţii, în general în formă de serial. 

Căutătoare şi generatoare de vedete, urmându-şi țelul de a transmite publicului 
în forma cea mai simplă şi mai uşor de înţeles mesajul sub o formă sau alta, cu scopul 
general de a destinde omul prin programele sale, televiziunea are o aplecare extrem 
de redusă către metaforă şi implicit către creaţiile din cea de-a doua categorie, care 
implică solicitarea mai serioasă a intelectului şi a imaginaţiei. Deşi animația trăieşte 
aceeaşi nelinişte creatoare, căutând să împace filmul comercial cu cel de artă, 
animația tradiţională cu cea realizată pe calculator, verdictul îl dă în final publicul, acel 
public de masă, creat de televiziune, public ce, privit în ansamblul său, şi-a pierdut de 
mult caracterul elevat, elitist pe care îl avea încă înainte de apariţia cinematografului. 


Astfel că, inevitabil, şi publicul se separă în două categorii distincte: publicul, în fata 


14 Idem, p. 26. 


căruia reuşesc sa se impună creaţiile gândite metaforic, cu o mare risipa de 
inventivitate plastică, ritmică şi sonoră, un public din ce în ce mai puţin numeros şi 
care are în general o atitudine pasivă, fiind încântat să asiste la o astfel de 
reprezentaţie, dar fără a acţiona în acest spirit, şi publicul care doreşte să primească 
doar informaţia uşor de „digerat', pe calea cea mai directa si mai simplă, un public 
foarte generos din punct de vedere statistic, a cărui atitudine activă influențează astăzi 
atât de mult atitudinea creatorului de animaţie cinetică ori scenică. 

În esenţă, „filmul de animaţie este o artă sincretică, o artă care rezultă din 
fuziunea expresivă a altor arte (literatură, plastică, balet, muzică) şi care trăieşte 
atunci când această sinteză artistică este făcută creator’’’. Ca orice estetică a 
mişcării, cea a animației devine prin excelenţă o estetică a trecerii din ceva în altceva, 
exprimată prin impresionante metamorfoze audio-vizuale. Mişcarea, regizată conform 
anumitor legitati (ale armoniei în principal) devine arta a mişcării. Estetica filmului de 
tip metaforă nu este decât expresia voinţei creatorilor de a dezvolta poetic 
componentele unei structuri unitare, punctându-i articulațiile prin câte o metaforă. Aşa 
se explică de ce multe dintre aceste filme se adresează publicului prin intermediul 
elementelor de pură sugestie, al „iluziilor”, fără altă întrupare decât linia, culoarea, 
ritmul şi sunetul, tratate ca elemente ale mişcării. 

Privind creația cinematografică din punctul de vedere al gândirii în imagini, 
susține Simelia Bron", logica strictă a mişcării — rezultată din forme şi situații — 
rămâne hotărâtoare pentru caracterul unitar al filmelor. În cineanimatie, imaginea 
devine o prescurtare sau o simplificare cu semnificaţie simbolică pentru realităţi foarte 
complexe. În creația lui Disney, de pildă, desenul ilustra o idee cu intenţie educativă; 
cu totul asimilat naraţiunii, desenul nu avea o viata în sine. În cazul lui Jan Lenica însă 
(Labirint, 1963), desenul este o vizualizare a unui simbol ce întruchipează o idee. Unii 
cineasti, precum Oscar Fischinger (Compoziţie în albastru, 1930), dăduseră o 
interpretare figurativă paletei cromatice, în spiritul unor fraze muzicale (selectate cel 
mai adesea după partituri cunoscute), care se virtualizau în desene geometrice 
colorate. Cucerit de aceste experienţe, Disney creează Simfonii naive (1933). Îl 
urmează alti cineasti, ca Norman McLaren cu Stele şi dungi, care preia şi prelucrează 


experimente ale pictorului Fernand Léger, precum Baletul mecanic. 


15 Idem, p. 8. 
1* Vezi Simelia Bron, op. cit., p. 14. 


Inspirate din literatura culta sau preluand motive populare, filmele de animatie 
romanesti de la inceputuri, se caracterizeaza cel mai adesea prin simplitate si 
naivitate. O finalizare moralizatoare de tipul fabulei le apropie de publicul prescolar, 
caruia i se ofera mici cinepovestiri ilustrate sau incercari stangace de satira a 
moravurilor. Acum îşi face debutul şi Gopo cu Albina şi porumbelul şi Ratoiul 
neascultător, preluând linia consacrată a lui Disney şi psihologia eroilor săi animalieri, 
dar care se remarcau printr-o fermecătoare simplitate a subiectelor şi prin firescul 
trăirii lor plastice. O dată cu Scurtă istorie (1957), el depăşeşte discursivitatea narativă 
de tip disneyan (acţiune, personaje precis conturate, evoluţie dramaturgică 
argumentată) şi se opreşte la o narare simbolică. Renunta la decoruri, iar cele câteva 
elemente de recuzită care însoțesc Omul -— singurul său personaj — au o funcţie 
simbolică prestabilită, evitând orice gratuitate în execuţie. '’ Schitat în linii simple, 
personajul depăşeşte epoci, cu o floare-simbol în mână, şi urcă mândru pe treptele- 
simbol. Putin comic, putin naiv, omuletul devine o obsesie pentru Gopo, aceeaşi linie 
grafică regăsindu-se în Şapte arte (1958), Homo sapiens (1960), Alo! Hallo! (1962), 
Eu + Eu = Eu (1969), Clepsidra (1972), într-o viziune tributară interpretărilor 
caricaturale mai puţin incisive, impregnată de lirism, dar şi de farmecul propriu lumii 
desenate de copii, comunicând privitorului mesajul său universal — poezia umanului. 

Esenţa animației rămâne aceeaşi, de la începuturi şi până azi: o artă dedicată 
ochiului şi minţii, imprimând mişcare (deci viata) unor elemente plastico-picturale şi 
asociind efectelor vizuale un fond sonor sugestiv. Fără esenţa ei educativă şi 
formativă, animația (filmică, scenică sau din emisiuni de televiziune), ca orice alta 
formă de comunicare vizuală, nu ar fi putut supraviețui şi nu s-ar fi putut dezvolta în 
ritmul intens pe care-l cunoaşte astăzi. Cei mai mici spectatori sunt educați prin 
televiziune, prin filme, şi astfel îşi dezvoltă şi formează memoria vizuală. Desenul 
animat devine, în primul rând, o artă pentru ei. De aceea, nu ar fi fost posibil ca o artă 
cu multiple posibilităţi de expresie să rămână exclusiv în domeniul poveştilor, al 
fabulelor şi al anecdotelor, simple totuşi din punct de vedere al mesajelor transmise. 
Filmul de animaţie adresat copiilor pretinde, de fapt, mai multă artă şi mai mult 


17 Gopo: ,,Omuletul l-am luat din pridvorul mănăstirii Cozia, o frescă cu o parabolă. Singura deosebire e că în 
frescă personajul are capul rotund [...]. Din fresca pictată de strămoş am luat şi linia groasă a desenului, culoarea 
bej-gălbui”. El adăuga: „după alte zece filme am hotărât să-mi rad de mine punându-mă în situaţii imposibile. 
Făcusem până atunci filme foarte cuminţi şi m-am hotărât brusc să fac unul rebel: după câteva filme cu iepuraşi şi 
oameni de zăpadă mi-am luat dintr-o dată, pentru Scurtă istorie, un subiect de maximă generalitate: rolul omului 
în univers. Am renunţat la mişcarea continuă şi am desenat un personaj mai mult teapan, şi am căutat frumosul. 
Am desfiinţat decorurile stilizându-le, reducându-le la o linie simplă” (Vezi: Simelia Bron, op. cit., p. 93). 


mestesug decat cel destinat publicului adult. Unele filme special dedicate copiilor au 
avut rezultate surprinzatoare: ceea ce se considera un succes in reprezentarea lumii 
naive si fantastice, pe care — se crede că — şi-o imaginează şi o construiesc copiii, i-au 
derutat deseori pe aceştia, indepartandu-i din fata ecranului. 

Televiziunile au descoperit că prezența animației poate da stil şi poate înviora 
emisiunile muzicale TV pentru copii, introducând-o în special ca pe o improvizație, cu 
rol interactiv uneori. Mânuitorii din scena de animaţie au locul lor bine stabilit aici. 
Trebuie să recunoaştem însă că, exceptând canalele de specialitate, animația este 
extrem de puţin prezentă în programele de televiziune, iar în emisiunile de 
divertisment, unde se mai face apel la ea din când în când, principiile de animare sunt 
ignorate aproape în totalitate, neavând nici caracter educativ, nici valențe metaforice, 
ci exploatând un anumit tip facil de satiră, care face ca programul să devină unul 
pentru audienţă, aşadar, comercial. 

Desenul animat s-a dezvoltat mai ales în S.U.A., iar explicaţia este de natura 
strict economică: doar piața americana, cu distribuţia ei mondială, putea acoperi costul 
ridicat al unui film de animaţie. Dacă acceptăm faptul că arta şi ştiinţa realizării filmelor 
reprezintă şi o formă de fabricare, o transformare a unor materiale brute 
într-un produs finit, trebuie să acceptăm că şi în domeniul cinematografiei, şi în cel al 
televiziunii există preocuparea de a dirija producţia ca în orice sector de fabricaţie. 

Încă din anii '60, profesorul Denis Gabor se întreba: „Se va substitui oare 
maşina omului în activitățile lui de creaţie pura?”"®. La numai câţiva ani se făceau 
primii paşi cibernetizati în lumea artelor. Pătrunderea rigorii tehnico-stiintifice în 
procesul de creaţie a fost pusă imediat în legătură cu o limitare a mijloacelor de 
expresie pură a artistului. O dată cu industrializarea filmului în America, filmul de 
animaţie capătă şi el un caracter comercial, care are ca ţintă divertismentul popular. 
Productiilor apreciate după metrii de peliculă li se alătură şi li se opun peliculele 
„personale”, realizate de artişti izolaţi, pelicule cu titlu de experiment. Artiştii americani 
se conving de faptul că realitatea poate fi exprimată prin desenele în mişcare, numai 
dacă sunt completate de dialog şi de bandă sonoră (muzică). Desenele animate, 
prezentate la început în teatre, cunosc în prima jumătate a secolului al XX-lea o 
popularitate imensă în rândul publicului de dincolo de Ocean. Personaje ca Gertie 


Dinozaurul, adus pe ecrane de Windsor McKay din benzile desenate, fac publicul să 


18 Idem, p. 42. 


prefere adesea spectacolului teatral poveştile desenate şi animate, însoțite de gaguri 
sclipitoare. Hollywoodul va specula această disponibilitate a privitorului, transformând 
filmul de animaţie într-o mică, dar prosperă industrie. Locul libertăţii depline a 
imaginaţiei în jocul de linii, forme şi culori este luat de legi impuse: legea narațiunii, a 
montajului, a evoluţiei cât mai fireşti a personajelor şi legea gagului. 

Disney ridică animația la nivelul industriei de poveşti (Alba ca zăpada; 
Pinocchio etc.), rafinamentul mijloacelor sale de expresie făcând din animaţie o forță 
de box-office. Pentru multi realizatori, „zoofilia” pare o obsesie. Pluto este considerat 
„cel mai căţel dintre căţei”; Tom şi Jerry (1930), creaţie a cuplului Bill Hanna şi Joe 
Barbera, Mr. Magoo (1949), creat de John Hubley, extind sfera de investigaţie la 
similitudini cu problematica eroilor vii (oameni). Apar şi rivalități între personaje tip (si, 
bineînţeles, între creatorii lor), precum între Popeye, creaţie a fraţilor Fleischer, şi 
Mickey Mouse. Acestor personaje le vor urma Goofy, Minni, Donald, Dumbo — 
personaje disneyene, înzestrate cu caractere specific umane. Ele vor impune 
antropomorfismul în animaţie, peliculele căpătând şi o notă pregnantă de realism, 
împins uneori până la limita naturalismului. Psihologia acestor personaje este cea a 
omului cu preocupări cotidiene mărunte, mereu aceleaşi. Publicul înțelege filmul fara 
efort şi îl apreciază cu deplină participare. De la contur şi culoare, apoi din nou la 
grafism, totul e pus în slujba autenticităţii şi verosimilului, totul e aservit moralei. 

Deşi înglobate în aceeaşi categorie a producţiilor de animaţie comerciale, 
filmele de lung-metraj ale lui Walt Disney introduc un univers sonor poetic, cu 
secvenţe muzicale ridicate la rang de şlagăr. El combină elementele melodice şi 
ritmice, obținând un adevărat spectacol liric. Muzica îndeplineşte misiunea magică de 
a conduce mâna desenatorului şi a artistului animator. Amintim din această serie de 
lung metraje: Albă ca Zăpada şi cei şapte pitici (1937), Pinocchio (1940), Bambi 
(1942), Cenuşăreasa (1950), Alice în tara minunilor (1951), Doamna şi vagabondul 
(1955). Această etapă a reprezentat o culme în producţia filmelor de desen animat, 
eroi ca Pluto, Mickey sau Donald rămânând şi astăzi prieteni de nedespartit 
spectatorului de orice vârstă. 

Desenul de tip „cel”” a marcat şi specificul producţiilor tot mai numeroase şi tot 


mai în grabă realizate ale studiourilor disneyene. Mai întâi, Max Fleischer, veşnicul 


19 „Cel”-ul este un procedeu tehnic specific american, dezvoltat sub îndrumarea lui Disney (a apărut în Europa: stil 
plat şi linear, sofisticat, derivat din pictura abstractă). 


rival al lui Disney, apoi U.P.A. *, dar şi noile studiouri concurente înlocuiesc mişcările 
reale ale modelelor disneyene („mişcări tip Disney”) cu personaje şi mişcări inventate, 
originale şi la fel de convingătoare: o lume liberă de restricţiile oricărei legi naturale. 
Personajele tradiţionale ale lui Disney, perfecte din punctul de vedere al tehnicii 
animării, devenite clişee naturaliste neegalate, par să nu mai satisfacă cerinţele 
contemporane. Rămâne însă cert faptul că ele au continuat să stimuleze creaţia unor 
artişti spre forme sau chiar stiluri noi, chiar dacă fiecare nouă producţie semnată Tex 
Avery, Stephen Bosustow sau Walt Kelly însemna tocmai depăşirea sau ignorarea 
convențiilor impuse de Disney. Paralel în timp, dar opus în structură cu armonia caldă, 
cu poezia tandră a stilului disneyan, se va dezvolta un desen animat, bazat pe violenţă 
şi pe contraste puternice. Violentul contact cu publicul pe care Tex Avery îl are cu 
Canarul uriaş (1947 — lupta unui canar cu pisica ce-l hrăneşte pentru a fi mai mare si 
mai gustos) aduce pe micile ecrane o lume animată, populată de monştrii acestui tip 
de desen animat. Filmele vor pierde noţiunea spațiului şi vor ataca acut un timp 
prezent, un timp al realului devenit absurd, al absurdului dus la limita grotescului, 
bazat pe agresivitate şi violenţă, tip de animaţie, care va atinge culmile la sfârşitul 
secolului al XX-lea şi începutul secolului al XXI-lea. 

Toate aceste producţii americane, prezentate la început în cinematografe, se 
regăsesc azi în grila obişnuită de programe a televiziunilor de specialitate. În paralel 
cu explozia animației americane, destinate cinematografului, s-a dezvoltat şi animația 
de televiziune, în aceeaşi perioadă, care, de asemenea, a rezistat pe micile ecrane 
până azi. Procedeele de animare inventate la jumătatea secolului trecut, influențate 
direct de viteza cu care se cereau finalizate producţiile, au avut un efect direct asupra 
tehnicii de animare, care a pornit pe o cale a abstractizării şi esenţializării mişcării 
personajelor, cale care şi astăzi mai este urmată. Să ne gândim numai că studiourile 
celebrului tandem Hanna şi Barbera au ajuns să predea televiziunii, pe lângă cele 
peste două sute de episoade din Tom şi Jerry, circa opt mii de metri de peliculă 
săptămânal dintr-un alt serial TV pe care-l produceau: Epoca de piatră (The 
Flinstones). Din cauza acestui randament înspăimântător, desenele animate pentru 
televiziune au ajuns foarte mecanicizate; diferite parti ale corpului erau rationalizate şi 
clasificate numeric; poziţiile capului, gura, membrele, intrările şi ieşirile personajelor — 


totul era numerotat. Pentru a face o secvenţă nouă, era suficient să se planifice cu 


10 U.P.A. (United Production of America) — grupare de cineaşti animatori americani, inițiată în 1945 de Stephen 
Bosustow. 


atenţie sunetul, apoi sa fie respectată schema scenariului, iar maşina executa restul. 
La personajele serialului The Flinstones, această coordonare automată a mişcărilor, a 
diferitelor poziţii, este destul de evidentă pentru a ne convinge de viteza, de limitarea 
şi esentializarea operaţiunilor de realizare. Dezvoltata la maximum astăzi, aceasta 
tehnică poate reduce epoca actuală a filmului de animaţie la o „pictură cu numere”. Se 
înțelege însă că, dacă maşinile fac posibilă producţia de celuloid în masă, ele nu o 
asigură şi pe cea de idei. De aceea, stilul noilor filme comerciale nu prezintă, în 
general, un caracter distinctiv. Contururile sunt caricaturizate în exces, culorile sunt 
tari şi lipsite de sensibilitatea pensulei, mişcarea este totdeauna prezentată la viteze 
mari. 

O dată cu filmele de animaţie destinate televiziunii, se dezvoltă şi emisiunile de 
televiziune special destinate copiilor, după ideea că televiziunea este folositoare 
pentru dezvoltarea intelectului copilului, dacă acesta se uită la ce trebuie şi cât trebuie. 
Bineînţeles că acest gen de producţie TV s-a dezvoltat cel mai mult tot în America, 
unde în 1947 Howdy Doody şi prietenul său Buffalo Bill au fost primii super-eroi 
pentru, aşa cum spuneau ei, „copii Puppet”. Show-rile de animaţie TV iau amploare, 
de la cel înregistrat (Rocky and His Friends, 1949) la cel interactiv (Winky Dink and 
You, 1953); de la cele cu tentă educativă (Captain Kangaroo, 1955; Children's 
Television Act, 1990) la cele pentru adulţi (celebrii Muppets sau The Smurfs, 1981 — 
conceput ca un program ,sexy”, a evoluat în 1987 într-un show cu mesaje subtile). La 
fel ca şi filmele, emisiunile TV de animaţie au un caracter comercial: ele apar şi dispar 
în funcţie de concurenţă, de interesul pe care-l manifestă publicul, în funcţie de ce 
vedete mai inventează filmul de animaţie, de orientările cinematografului de animație. 
Astfel că, spre exemplu, printre ultimele show-ri de gen din S.U.A. (conform 
,Newsweek”), este Rolie Polie Olie (2002), care are ca vedetă un copil robotel — o 
consecinţă directa a ,super-robotilor” din desenele animate de azi. 

Scena de animaţie preia în dese rânduri ideile novatoare ale filmului de 
animaţie, dar, cu siguranță, nu vom putea descoperi aceasta mecanicizare a 
mişcărilor personajelor, atâta timp cât cele din scenă sunt articulate de către actorii 
animatori — fiinţe vii, ce posedă o anumită sensibilitate, prin definiţie actorul având 
sarcina de a transmite sensibilitatea sa obiectului în mişcare. Neîndoielnic însă 


descoperim acest spirit revoluţionar în plastica spectacolelor, dacă ne referim la 


*! Vezi Din lumea filmului. De la Puppets la Muppets, în „Contemporanul. Ideea europeană”,2003, Nr. 5-8/ 
februarie, p. 63. 


multele creaturi abstracte ce intruchipeaza personaje in teatrul de animatie, desi, in 
general, se merge pe linia disneyana a conturului bine definit, a frumusetii plastice si a 
jonctiunii structurale dintre spectacol, muzica şi dans. 

Trebuie sa recunoastem ca tendinta de a prelua idei plastice si de structura a 
imaginii din filmul de animatie este inevitabila in efortul de supravietuire a teatrului de 
animatie, cata vreme publicul tanar si foarte tanar cauta legatura directa dintre ceea 
ce i se oferă pe scenă cu ceea ce vizioneaza in fiecare zi pe programele de 
specialitate. Nu acelaşi lucru se întâmplă cu publicul adult, care îşi doreşte mai 
degrabă, cel putin, la nivel de subconstient, o evadare din lumea concretă a 
televiziunii, căutând metafora promovată la începuturile filmului de animaţie pe scena 
modernă a teatrului de păpuşi. Există şi metode tehnice de scenă care evoluează la 
fel ca cele din cineanimatie, în tendința scenei de a tine ritmul cu filmul, tehnica 
„luminii negre” (Black-Light) fiind tot mai des folosită pe scenă. Desi este destul de rar 
justificată prin ideea spectacolului teatral, folosită un timp îndelungat, fără oprire sau 
fără intervenţia luminii albe, îl oboseşte pe spectator şi îl deranjează în mod evident, 
ea mai degrabă e folosită ca un efect vizual. Pur şi simplu, pentru că accentuează 
culorile într-un mod mai evident şi, prin contrast, accentuează culoarea neagră cu care 
e îmbrăcat mânuitorul şi negrul spațiului de joc, lăsând vederii spectatorului doar 
obiectele animate, iar atunci când acest procedeu este bine executat, pe scenă efectul 
poate fi întocmai ca pe celuloid. 

Când filmul de animaţie şi animația de televiziune au ajuns la popularitatea de 
care se bucură astăzi, au început să apară şi anumite divergențe de opinii între unii 
dintre creatorii celor două forme de animaţie. Dacă între film şi teatru dramatic 
demarcatia se poate face astăzi după termenii cu care operează scenic arta dramatică 
din totdeauna, conform axiomei propuse de Silvio d'Amico, cel care afirmă că „spre 
deosebire de cinematograf, ca imagine comentată de cuvânt, teatrul este cuvânt 


comentat de imagine” * 


, aşezând astfel arta cinetică în înțelegerea generală în funcţie 
de arta dramatică, arta animației scenice, nefiind — aşa cum am mai arătat în acest 
studiu — în primul rând, o artă a cuvântului, ci o artă a mimesis-ului, o artă care, la 
nivel strict obiectiv, este o artă sintetică, la fel ca şi cineanimatia, suportă mai greu o 


altă demarcaţie decât aceea că filmul nu este decât o iluzie a mişcării şi a simtirii, pe 


Je Apud Horia Deleanu, Arta regiei teatrale, Bucureşti, Editura Litera, 1987, p. 9. 


când scena oferă şi cere emotie publicului în momentul în care acţiunea dezvoltată de 
personaj se întâmplă. 

O altă consecinţă pe care o descoperim o dată cu creşterea popularității 
animației de televiziune este aceea că animația scenică tinde să-şi dezvolte formele 
estetice ca o prelungire, cu un nou chip şi uneori cu un nou sens, în acord cu 
mentalitatea şi cu aspiraţiile publicului contemporan, a motivatiei spectacolului de tip 
didactic-moralizator. Cu cât filmele de animaţie se îndepărtau mai mult de plastica şi 
de cromatica disneyană, iar cibernetizarea şi violenţa a început să-şi pună tot mai 
consistent pecetea pe calitatea animației cinetice şi pe mesajul simplificat pana la 
absurd sau chiar bagatelizat în multe dintre situaţii, cu atât teatrul de animaţie s-a 
agăţat tot mai puternic — probabil, pentru a construi un contrast sau un echilibru în 
creația de animaţie — de conceptul de spectacol didactic de animație, chiar daca, în 
cele mai dese cazuri, se păstrează schema structurală a spectacolelor de basm. 
Formele acestui tip de creație, exploatate inca de la apariţia teatrului de păpuşi 
institutionalizat, au fuzionat cu altele noi, care îşi extrag astăzi seva chiar din categoria 
formelor plastice şi estetice promovate de animația pe celuloid. Nu întâmplător 
descoperim pe scena de animaţie din zile noastre spectacole-povesti, în care e reluată 
o anumită tematică şi cromatică a filmelor de animaţie americane de la începuturile 
industrializării cineanimatiei, adaptate scenei cu păpuşi ori descoperim adesea eroi 
„roboţi” din filmele cibernetizate contemporane, care însă îşi construiesc în scenă 
propria istorie, în general detaşată de cea de pe micul ecran, dar care obligă 
spectatorul încă de la debutul spectacolului să facă anumite asocieri între ecranul 
televizorului şi scenă. 

În general, aceste spectacole sunt catalogate ca făcând parte din categoria 
celor moderne, însă, în opinia noastră, acesta nu este decât un truc prin care publicul 
este atras în sala de spectacol, un şiretlic la care apelează în general creatorul 
mediocru de animaţie cu scopul de stârni interesul spectatorului infantil, într-un scop 
comercial, prin urmare. Povestea acestui personaj adaptat scenic nu este, de regulă, 
cu nimic mai atrăgătoare decât cea a sosiei sale de pe celuloid, simtirea afectivă pe 
care o astfel de manipulare se cere să fie transmisă papusii de către mânuitor, 
armonia fericită pe care un grup de mânuitori talentaţi o pot impregna gesticii 
personajelor salvând, poate, spectacolul de la o imitație de prost gust, de la Kitsch. 

Comentând afirmaţiile lui Elie Faure, cunoscutul teoretician de artă francez, 


care susținea că „este cazul ca filmul să absoarbă teatrul, aşa cum teatrul a absorbit 


odinioară muzica, decorul, figuratia, mimica”, ca o consecinţă a „degenerării” teatrului 
contemporan, Horia Deleanu vine în întâmpinarea acestei ipoteze, refuzând în mod 
categoric să accepte o resemnare şi o nejustificată dizolvare a artei teatrale în corpul 
noii arte a filmului”. Teatrul, explică Horia Deleanu — prin urmare, şi teatrul de 
animaţie, adăugăm noi aderând întrutotul la poziţia criticului român —, nu a „absorbit” 
alte arte, ci le-a asimilat şi le asimilează de fiecare dată numai temporar în spectacol, 
punându-le în valoare funcţia teatrală. Spre deosebire de film, în teatru, actul creaţiei 
artistice se consumă proaspăt, de fiecare dată nou, în fata spectatorului. 

Chiar dacă este mai efemer decât arta cinetică şi nu poate fi conservat de-a 
lungul deceniilor în forma şi prospetimea sa iniţiale, spectacolul teatral mizează, în 
primul rând, pe contactul direct cu spectatorul, iar spectacolul de animaţie, mai mult 
decât cel al artei dramatice, se bazează şi pe o interactivitate cu spectatorul, 
implicarea directă a micului spectator (şi chiar a celui matur, uneori) în timpul 
desfăşurării acţiunii, în momentul în care personajele iau „deciziile” importante în 
economia spectacolului făcând nu doar o diferenţă evidentă şi uşor de sesizat între 
spectacol şi film, dar înclinând în aceeaşi măsură balanţa către emoția vie a 
spectacolului de animaţie, chiar dacă spectacolul de animaţie scenică nu are avantajul 
de a fi stocat şi, prin urmare, nu este la fel de uşor accesibil precum un film sau o 
carte. Bazându-se pe aceste atuuri, dar acționând şi pârghiile specifice artei scenice 
de animaţie într-un mod responsabil, profesionist, creatorul de spectacole de animaţie 
are asigurat publicul în permanenţă, în ciuda expansiunii scăpate de sub control a 
cineanimatiei, de talentul şi de abilitatea sa depinzând în cea mai mare măsură viitorul 
scenei de animaţie şi posibilitatea, râvnită de creatorul autentic, de a păstra acel 
caracter definitoriu ce a asigurat perenitatea creaţiei păpuşăreşti până la apariţia 
filmului de animaţie: să se identifice cu arta scenică a animației de păpuşi şi să nu se 


banalizeze într-o artă cu păpuşi. 


°3 Ibidem. 


REZUMATE 


I. SPECTACOLUL ÎNTRE PRINCIPII ESTETICE ŞI PUBLIC 


Semnificaţia valorii artistice pe piaţa culturală 
ALEXANDRU BOUREANU 


Actorul, ca valoare nationala artistica este considerat in constiinta publica drept ,bun comun 
patrimonial”. Louis Lavelle (1950) şi A. Moles (1974) sunt primii cercetători care aduc contribuții la 
analiza dihotomică economico-artistică. Contradictia societală contemporană se dezbate în jurul 
tematicii economice şi a celei artistice, între actorul ca resursă creativă şi actorul ca resursă umană. 
Artistul prin definiție este un creator independent, ori sistemul social impune evaluări întotdeauna 
cantitative şi nicidecum calitative. Managementul artei se regăseşte neputincios în lupta de ierarhizare 
şi de detectare a unor indicatori obiectivi de măsurare a valorilor artistice. Sursele de creativitate ale 
actorului sunt încă un mister neelucidat şi imposibil de normat în procesele de muncă. Sigurul pas 
concret îl identificăm doar la finalul unei cariere artistice, când societatea se pune „de acord” cu 


recunoaşterea printr-un statut oficial a artistului: societar al teatrului. 


Teatralitatea limbajului în poezia lui Marin Sorescu 

DANIELA CAZACU 

Poezia soresciană şi în particular ciclul poetului La lilieci reprezintă deopotrivă în spațiul 
literaturii române unicitate absolută. Poeziile sale constituie astăzi în contemporaneitate surse de 
inspirație pentru realizatorii de teatru şi sunt baza scenariilor de teatru de factură. Limbajul popular şi 
inovativ oferă o notă stranie de autenticitate populară şi cultă în artele spectacolului. Situatiile dramatice 
ale poeziilor sale conduc spre o cale originală de a sugera lucrurile, nu nenumindu-le şi parafrazând 
cuvintele care cheamă prezenţa lor, aşa cum recomanda Mallarme, ci dimpotrivă, apăsând pe cate un 
detaliu surprinzător prin concretetea lui insolită. După Eliot, postmodernii silesc versul să-şi reia funcția 
narativă, abandonată ca străină vocației lui esenţial lirice. Strădania lui Sorescu este de a radicaliza 
acest demers, până la limitele sale extreme: îşi pune personajele să se autopovestească în graiul lor 


buruienos, dar teatral. 


David Esrig şi teatrul poetic. Elemente ale unei metode 


DUMITRIANA CONDURACHE 
Am asistat, apoi a participat la ateliere de lucru şi de director de profesor universitar a lui David 
Esrig de la Sfântu Gheorghe, România, şi Burghausen, Germania, asa ca am avut ocazia de a întâlni 
metoda sa. Pentru că este vorba despre o metodă - atât o direcționarea şi una pedagogice - se poate 
vorbi în opera sa. 
Condiţia umană şi artele 
TAMARA CONSTANTINESCU 
Arta este în esenţă cea mai profundă expresie a creativității umane. Pe cât de dificil de definit, pe 
atât de dificil de evaluat, având în vedere faptul că fiecare artist îşi alege singur regulile şi parametrii de 
lucru. Prin modul său de manifestare, arta poate fi considerată şi ca o formă de cunoaştere (cunoaşterea 
artistică). Arta este o imagine a lumii, dar o imagine ordonată, prin care e învins şi depăşit haosul de 
imagini, judecăţi, afecte, tendinţe, care alcătuiesc în fiecare moment țesătura conştiinţei omeneşti. Este 
oglinda sufletului artistului, cristalizându-se în ea procesele sufleteşti care s-au dezvoltat în artist în timpul 
creației. Este oglinda creatorului, dar ea se oglindeşte la rândul ei în sufletul aceluia care o contemplă. 
De-a lungul timpului, mari gânditori şi artişti, ca - Platon, Quintilian, Aristotel, Leonardo da Vinci, 


Shakespeare, Moliere, Schopenhauer, Hegel, Nietzsche, J.P. Sartre, Ortega Y Gasset, Blaga, Noica - şi- 


au pus amprenta viziunii lor despre artă în operele lor. Pentru a crea, pentru a fi demiurgul culturii, omul 
trebuie să iasă din „orizontul concret”, paradisiac, al realităţii cognoscibile şi să intre într-un „orizont al 
necunoscutului”. Orizontul necunoscutului, ca o dimensiune specifică a ambianţei umane, devine 
principalul factor ce-l stimulează pe om la cele mai fertile încercări de a-şi releva sieşi ceea ce este încă 
ascuns. 
O tentatie a teatrului contemporan: entertainmentul 
- scurtă fenomenologie a aplauzelor 
CĂLIN CIOBOTARI 
Este noțiunea de succes valabilă în teatru? Aceasta ar fi întrebarea la care încearcă să 
răspundă studiul de fata. lau în calcul, mai întâi, o anume tendinţă a teatrului contemporan pentru 
entertainment, concept pe care îl traduc nu ca divertisment, ci ca distracţie. Caut, apoi, originile acestei 
distracții şi le identific în câteva stări de fapt precum: apetenta scăzută pentru cuvânt, tentatia 
simplificării, inapetenta pentru visare, tot mai slaba relaţie cu transcendenta, nefasta înțelegere a 
teatrului ca de-stresare, întrepătrunderea teatrului cu cinematografia. În partea a doua, încerc o aşa- 
numită „fenomenologie a aplauzelor”, înțelegând prin aplauze comportamentul general al publicului 


actual de teatru. 


Tentația maziliană 
EMIL COŞERU 

Dar nu ne interesează cine reuseşte să monteze piesa în spiritul expozeului nostru, ci dacă o 
montează asa cum încercăm noi să deslusim, în subtext, partea politică, voalată a piesei. Propunem o 
altă lectură a textului, nu spunem că e importantă, dar oricum e originală. 

Ne apropiem de sfârşitul parcursului nostru artistic. Nu ştiu dacă am convins pe cineva. Nu asta 
mă interesează. Ce propun e o cu totul altă cheie, a unei eventuale montări. Categoric, toate textele lui 
Mazilu au o tentă politică, dar cel mai pregnant mi se pare Frumos e în spetembrie la Veneția. 
Concentrat, laconic, caustic. Aştept, şi am răbdare, să întâlnesc un regizor capabil să-mi dea satisfacţii 


din acest punct de vedere. Succes domnilor! 


Despre convenţia teatrală şi paradoxurile ei 

OCTAVIAN JIGHIRGIU 
Teatrul, ca artă cu specific aparte, născută la confluenţa suratelor sale, a reuşit să-şi 
păstreze de-a lungul secolelor virtuțile, să-şi sporească necontenit mijloacele şi să-şi 
fascineze permanent receptorii. Toate astea, în ciuda unei declarări fatise a păcălelii de 
dincolo de cortină. Oricât adevăr ni se înfăţişează prin jocul actoricesc, oricât de organice şi 
reale sunt expresiile, mişcarea sau exclamatiile eroilor de pe scenă, oricât de bine arată 
decorul, costumele sau friptura din care aceştia mănâncă, avem parte tot de o farsă ce ni se 

serveşte spre starnirea empatiilor şi a emoțiilor noastre. 
De ce acceptă spectatorul această păcălire? De ce şi-o asumă conştient? Probabil 
pentru că, asemenea actorilor, omul din sală are nevoie să-şi părăsească, măcar şi temporar, 


condiţia sa reală pentru a trăi experienţele altora. 


Caragiale si succesul in teatrul mileniului iii 

KOREK ADRIAN 

Lucrarea de fata încearcă să caute răspunsul la întrebarea „Mai oferă scrierile lui Caragiale 
condițiile unui succes la început de mileniu?”. Vom analiza condiţiile succesului pornind de la rădăcinile 
teatrului şi ajungând la începutul mileniului III, timp în care condiţiile de lucru s-au schimbat, regizorul a 
devenit o dată cu secolul XX un actor foarte important în devenirea unui spectacol, iar internetul oferă 
posibilităţi nebănuite de diseminare, de informare, de exprimare. Aruncăm, de asemenea, o privire 
asupra creaţiilor teatrale recente (mai reuşite sau mai putin reuşite, de calitate artistică sau tributare 
gustului facil), creaţii ce au la bază dramaturgia lui lon Luca Caragiale, părintele teatrului românesc 


modern. Ce înseamnă succesul sau mai exact ce înseamnă succesul în teatru. De ce depinde el? 


Dan Puric şi succesul în 10 paşi sau Decalogul succesului 


VASILICA ONCIOAIA 

Pornind de la asemănarea destinului artistic al lui Dan Puric cu cel al lui Jacques Copeau, 
construim zece principii etice de obținere a succesului, fără să ne propunem a stabili prin aceasta vreo 
rețetă, ci mai degrabă să întărim o similitudine a demersurilor celor doi în arta dramatică, de unde să 
reiasă universalitatea artei lui Dan Puric. Cei zece paşi către succes sunt: 1. Neliniştea şi căutarea. 2. 
Necesitatea de a fi personal. 3. Drumul către succes inseamnă deseori împărtăsire de idei cu un grup 
alături de care mergi. 4. E pur şi simplu munca! 5. Chiar atunci când ai totul (deja rezultate) să continui 
să mergi. 6. În egală măsură, când nu ai nimic, trebuie să continui să mergi. 7. Indiferent de cât ai 
acumulat, dă mai departe.8. Să nu se creadă că dăruirea exclude manageriatul! 9. Bucură-te de public! 
10. Pasul al 10-lea, în drumul spre succes coincide cu momentul căderii. Scopul evidentierii acestor 


zece aspecte este de asublinia faptul că un artist universal, prin ceea ce creează formează conştiinţe. 


Despre public şi receptare, astăzi 

ANCA-MARIA RUSU 

Opera de arta este expusă unei pluralitati de interpretări, care pot chiar să se opună unele 

altora în procesul de constituire a obiectului estetic. Prin însăşi esența sa, teatrul este dialog între, prin, 
cu şi despre oameni, este dintotdeauna forma artistică a cărui democratism decurge din specificitatea 
comunicării în sala de spectacol. Experienţa estetică, spre deosebire de cea practică, deține avantajul 
de a fi singura în măsură să explice anumite comportamente sociale, să comunice valori sociale, să 
clarifice aspecte ale existenței umane. Teatrul încarcă minţile, încordează constiintele spectatorilor, al 
căror rol în re-crearea operei dramatice în timpul reprezentatiei depăşeşte simplul statut de martor, ei 
devenind complici. Existenţa publicului reprezintă, aşadar, una din cele două condiţii sine qua non 
pentru ca actul teatral să aibă loc. Ce înseamnă deci, din perspectiva de creator al scenei, a te gândi la 
spectator? Şi care sunt, în fond, parametrii succesului? Reacţia favorabilă a sălii şi durata aplauzelor? 
Numărul de spectatori prezenţi la fiecare reprezentație? Cifra încasărilor? Sau poate o cronică de 
spectacol laudativa? Ori turneele şi selectionarile la diverse festivaluri? O întrebare simplă se naşte 
apoi: ce este publicul? Acest substantiv folosit la singular ascunde o pluralitate periculos eludată, 
inducându-i-se sensul de masă uniformă, al cărui puls este lesne de luat prin reacțiile lui in praesentia, 


adesea împrumutate din alte tipuri de manifestări publice. Spectatorul pasionat de teatru, informat 


asupra mişcării teatrale din timpul său real (dar si dintr-un spatiu-timp artistic mai general), deţinător al 
unei memorii culturale, are capacitatea de a sesiza interteatralitatea, de a compara un spectacol cu 
altul, jocul unui actor cu interpretarea dată aceluiaşi rol de un altul şi de a aplica astfel receptării sale 
criteriile interludicităţii. Memoria culturală a publicului condiţionează înțelegerea spectacolului, 
înțelegere favorizată şi de Caietul-program al unui spectacol, reper responsabil în fixarea „memoriei 
teatrale”, în rânduirea istoriei unui teatru, în confruntarea cu efemeritatea reprezentatiei scenice şi în 
atingerea unui tel sensibil: arta de a fi spectator. Toate acestea constituie, de fapt, şi scopul actului 
critic. Necesitatea demersului explicativ, a ceea ce se numeşte „literatura de comentare” reprezintă o 
verigă esenţială în dialogul artistului cu publicul. Formula „spectatorul ideal” ne provoacă o nouă 
întrebare privind natura minoritară — sau nu — a teatrului. Credem că teatrul trebuie să-şi găsească 
strategia cea mai bună pentru a reuşi să se înscrie nu în circuitul practicilor majoritare, ci în cel al 


valorilor majoritare, servindu-se de operele teatrale ca de o uriaşă cutie de rezonanţă a timpului său. 


Post modernismul - reinterpretări clasice prin posibilităţi moderne în lumea măştilor 
C. GAVRIL SIRITEANU 

Dialectica esenţială a creaţiei este animată de două tendinţe permanente, diametral opuse: una 
spre conformism canonic (tradiție) şi cealaltă spre progres şi inovaţie (modernitate). Cadrul acestei 
dispute rămâne de fapt unul istoric, temporal, determinarea noțiunilor de “nou” şi “vechi”, indiferent de 
împrejurare, fiind una cronologică: momentul “nou” îl înlocuieşte pe cel “vechi” în timp, la nesfârşit. 
Concepte îngemănate şi contradictorii ca: vechi şi modern, clasic şi romantic, tradiţie şi originalitate, 
rutină şi noutate, imitatie şi inovaţie, decadenta şi progres, au toate o anume sinonimie, alcătuiesc o 
paradigmă. Grupările antagonice simplifică totul, polarizează şi tipizează, ajută la constituirea unor 
orientări estetice clare. 

Tendintele estetice de sintetizare, esentializare şi mai ales sincretismul simbolismului in 
percepţie, dublate de întrepătrunderea tot mai frecventă dintre diferite genuri artistice, au devenit mărci 
de recunoaşiere ale modernității. 

Teatrul, în general, şi teatrul de animaţie în special, ca forme de artă obţinute din interacţiunea 
mai multor genuri artistice, s-au adaptat destul de repede la conditiile sincretismului, mai ales animația 
este în consonanta cu acestea prin predispoziția către stilizare si esentializare, de la esentializarea 
caracterelor de personaje, până la o esentializare a viziunii despre viata, despre lume. 

Supravietuirea mastii, în arta spectacolului rămâne invariabilă în decursul timpului. Orientarea stilistică, 
ce contureză spiritul unui spectacol, este cea care determină recurgerea la o formă sau alta de mascare 
şi-n perioada modernă, acționând ca o formă de expresie, rămâne necesară teatralizării. 

Cea mai frecventă formă întâlnită în teatru rămâne masca obținută prin machiaj, acceptată cu 
uşurinţă de actori, întrucât nu ridică multe probleme tehnice deoarece foloseşte ca suport fizionomia 
actorului. Tehnica machiajului include principii comune cu cele ale picturii; atât diversificarea cromatică 
cit şi structura pigmentilor folosiți s-a îmbogățit şi perfecționat în decursul timpului ca urmare a 


dezvoltări tehnologiilor de obţinere a acestora şi a liantilor folosiți. 


Lev Dodin şi lunga sa călătorie...(1) 
BOGDAN ULMU 


„Există regizori care abuzeaza de puterea lor, regizori care fac numai teatru de text sau 
numai vizual, acrobatic sau psihologic. Lev Dodin încorporează totul”. Şi fiindcă există mereu, în cazul 
regiei ruse, obsesia descendentei, aderăm la convingerea aceluiaşi mare englez, că „s-a format la 


şcoala dură a sistemului sovietic, în fața căruia nu a cedat o clipă. 


Succesul în teatrul contemporan — stimulent sau limită a creaţiei? 
MIHAELA WERNER 

A reuşi să dai reprezentării scenice a unei opere dramatice întreaga putere de sugestie 
(augmentată prin mijloace specifice artei teatrale), poate fi considerat un succes. 

Opera de artă, ca expresie a unui ideal, nu se poate lipsi de imaginaţia artistului, de 
creativitatea sa. Arta teatrală contemporană este ferită de pericolul de a fi o banală copie a realității; ea 
tinde să fie o reprezentare creativ-subiectivă a unei teme majore pe care artistul vrea să o comunice 
semenilor săi. Ideea, sentimentul, mesajul unei opere dramtice trebuie să-şi asigure reuşita receptării 
prin traducerea intenţiei într-un limbaj scenic încărcat de creativitate, însă limpede, coereni. 

Drumul parcurs de la proiecția intuitivă asupra personajului până la desăvârşirea lui scenică 
reprezintă cea mai importantă etapă de creaţie, incluzând cercetare, descoperire, experimeniarea unor 
noi formule de expresie. Fiecare gen de interpret teatral are propriul arsenal de mijloace de expresie 
care îi asigură succesul (onest sau fulminant). Fiecare generație de creatori de spectacole (actori, 
regizori, scenografi) doreşte perfecţionarea, înnoirea, desprinderea de traditionalism, găsirea de noi 
formule de expresie scenică, exploatarea spaţiilor de joc neconvenţionale etc. Scopul: succesul 
profesional. 

Educarea publicului, formarea unui gust estetic, în special la tinerii spectatori, constituie un 
succes major, o investiţie în timp responsabilă, pentru păstrarea nealterată a spiritului unui popor dotat, 


prin excelenţă, cu creativitate. 


II. STUDII 
Filmul de animație si teatrul de păpuşi 

CIPRIAN HUTANU 

„Şansa” pe care televiziunea o oferă teatrului de animaţie — românesc si universal — se reflectă 

în faptul că televiziunea reprezintă o altă cale prin care arta animației scenice poate ajunge la 
spectatorul comod sau indiferent, dar, mai mult decât atât, oricât am încerca să negăm această stare 
de fapt, filmul de animaţie şi animația de televiziune au devenit un etalon pentru teatrul de animaţie, 
impactul pe care a dovedit că îl au asupra publicului, rapiditatea cu care s-a dezvoltat şi cu care şi-a 
câştigat publicul obligând animația scenică să-şi caute noi forme de expresie, în completarea celor 


existente sau să le „regândească” pe cele clasice astfel încât să reuşească să tina pasul cu evoluția 


televiziunii şi a cineanimatiei, cu pretenţiile tot mai schimbătoare ale publicului. 


ABSTRACTS 


l. PERFORMANCE BETWEEN PUBLIC AND AESTHETIC PRINCIPLES 


The significance of artistic value on the cultural market 


ALEXANDRU BOUREANU 

The Actor, as a national artistic value, is considered in public awareness as a “patrimony 
common good”. Louis Lavelle (1950) and A. Moles (1974) are the first researchers bringing 
contributions to the analysis of dichotomous economic and artistic area. The contemporary societal 
contradiction is debated around the economic and artistic thematic, between the actor as a creative 
resource and the actor as a human resource. The artist, by definition is an independent creator; 
therefore the social system always requires quantitative evaluation, and not a qualitative one. The Arts 
management is helpless in the struggle for hierarchy and detection of some objective indicators to 
measure artistic values. The actor’s sources of creativity are still a mystery, and therefore impossible to 
standardize in the working processes. The only concrete step is to be found solely at the end of an 
artistic career, when society "agrees" with the recognition through an official status of the artist: that of a 


corporate of theater. 


The theatricality of language in Marin Sorescu’s poetry 

DANIELA CAZACU 

In Marin Sorescu’s poetry and particularly At Lilieci are absolutely unique in the Romanian 
literature field. His poems are now in the contemporary sources of inspiration for filmmakers and they 
are the fundamental basis of the theatre scenarios. Popular and innovative language provides a strange 
note of popular and cultivated authenticity in performing arts. The dramatic situations of his poems lead 
to an original way of suggesting things, not by un-naming them but paraphrasing the words that call for 
their presence, as Mallarmé recommended, but on the contrary, highlighting one surprising detail in his 
unusual concrete aspect. After Eliot, postmodernists compel the verse to reassume its narrative 
function, considered to be foreign from its vocation which was essentially lyrical. Sorescu’s endeavor is 
that of radicalizing this approach to its extreme limits: he sets his characters to talk about themselves in 


their weedy language but theatrical. 


David Esrig and poetic theater. Elements of a method 
DUMITRIANA CONDURACHE 

We have assisted, then participated at the director and professor David Esrig’s workshops in 
Sfantu Gheorghe, Romania, and Burghausen, Germany, so we had the opportunity to meet his method. 
Because it’s about a method — both a directing and pedagogical one — we can talk about in his work. 
We named a few of the terms he uses, with their definitions, which are terms of great importance in 
theatre practice, even new ones or others already in use, but, the last ones, now really made up 
concrete and clear during the work process. 

David Esrig is in search of a poetic theatre, that is the opposite of an epic one, and such a 
theatre deals with crucial, existential matters, found in poetic and dramatic texts written by authors 
deeply implied, in their life and work, in the creative process, like Gellu Naum, Paul Celan. The same, 
actors are invited and directed to ,plunge” in the deepest levels of the texts in work, (starting with a 
structural analysis), and therefore find bodily and vocal means, advanced ones, that would shortcut the 


essence ot the text and bring it on the scene with concentrated, symbolic gesture. 


Human condition and arts 


TAMARA CONSTANTINESCU 


Art is essentially the most profound expression of human creativity. Art is difficult to define, is 
difficult to assess, because each artist chooses rules and working parameters. Art may be regarded as 
a form of knowledge (knowledge of art). Art is a picture of the world, an orderly image, which is 
defeated and overcome the chaos of images, judgments, emotional, trend, making up each time the 
fabric of human consciousness. Is the mirror of the artist soul, into her spiritual processes that were 
developed during the creative artist. The mirror of the creator, reflects itself in the soul of who 
contemplates one. Over time, great thinkers and artists, as - Plato, Quintilian, Aristotle, Leonardo da 
Vinci, Shakespeare, Moliére, Schopenhauer, Hegel, Nietzsche, JP Sartre, Ortega y Gasset, Blaga, 
Noica — put their vision of art, in their works. For create man must leave the actual horizon, 
paradisiacal, the knowable reality, and must enter into a ,horizon of the unknown” . Unknown horizon, 


as a specific dimension of human ambiance, is the main factor stimulates the most fertile man attempts 


to reveal himself what is still hidden. 


An attempt by contemporary theater: entertainment : 
CALIN CIOBOTARI 
Is the notion of success valid in theatre? This is the question | try to answer in this essay. | 


refer, first, at a trend of actual theatre, a temptation for entertainment, a concept assumed, in my 
understanding, as „superficial enjoy’. Than, I’m looking after the origins of these new meanings of 
contemporary theatre: the poor interest for word, the temptation of simplify, losing appetite for dreaming, 
a thicker relationship with transcendence, a wrong understanding of theatre as un-stressing/ relaxing 
technique, strange and strong intersection between theatre and cinema. In the second part, I’m trying to 
draw some lines in the directions of a so-called “phenomenology of applauses”; not only the usual clap 


of hands, but the general behaviour of now-a-days theatre’s public. 


Mazilian temptation 

EMIL COSERU 
We do not care who manages to fit the piece to our expose spirit, but if we try to produce it as 
distinctly as subtext, the political glow of the piece. We propose a different reading of the text, do not 

say is important, but the original anyway. 
Approaching the end of our artistic journey. | do not know if | convinced anyone. Not that | care. 
Proposing it is a different key from any fitting. Certainly, all texts Mazilu have a political tinge, but the 
most poignant | think it&#39;s nice spetembrie Venice. Concentrate, laconic, mordant. Look, and have 


patience, to meet a director able to give me satisfaction in this regard. Good luck gentlemen! 


About theatrical convention and its paradox 
OCTAVIAN JIGHIRGIU 
Theater, as an specific art, born at the junction of other arts, managed to keep the centuries 


virtues, to increase steadily and means to permanently fascinate receptors. All this, despite a 


declaration of outright lies beyond the curtain. Whatever the truth reveals itself in action himself, no 
matter how organic and real are expressions, movement, or exclamations of the heroes of the stage, 
however well show scenery, costumes or roast in which they eat, we party all of a farce that we are 
used to arousing empathy and emotions. 

Why accept the spectator that | kidding? Why did take a conscious? Probably because, like 
actors, the spectators needs to leave, even temporarily, the condition was true for the live experience of 


others. 


Caragiale and succes in the 3rd millenium theatre 

KOREK ADRIAN 

This writing tries to find an answer to the question ,Are the works of Caragiale still offering the 
conditions for a succes in the beginning of the new millenium?”. We’ll analyze the conditions of succes 
starting from the roots of theatre and arriving at the beginnins of the 3rd millenium, period in which the 
working conditions in theatre have changed, the stage director had achieved, starting from the dawn of 
the XXth century, a major role in the creation of a theatre play and when the internet offers unreached 
possibilities of disemination, of information, of expressing oppinions. We also take a look at the recent 
theatrical creations (more or less successful, of greater artistic quality or tributary to a doubtfull taste), 
creations that have their origins in the dramatic works of the one called ,the father of the modern 


romanian theatre”. 


DAN Puric and succes in ten steps 

VASILICA ONCIOAIA 

Starting from the similarity of Dan Puric artistic destiny with that of Jacques Copeau, we build 

ten ethical and aesthetic principles for obtaining success, without intending to establish with this any 

recipe, but to strengthen the similarity of the two approaches in dramatic art, where showing the 

universality of Dan Puric's art. The ten steps to success are: 1. Restlessness and search. 2. The need 

to be personal. 3. The road to success often also means sharing ideas with a group together to go. 4. 

It's just work! 5. Even when you have everything (already results) to keep going. 6. Also, when you 

have nothing, you must keep going. 7. No matter how much you acquired, share it. 8 Do not think that 

sharing exclude being a good manager. 9. Enjoy the public! 10. The 10th step, in the road to success 
coincides with the time of fall/loss. 

Highlight these ten items is to emphasize that an universal artist, in what creates forms 


consciousness. 


About public and reception in our days 
ANCA MARIA RUSU 
The work of art is subject to many interpretations which at a certain moment can oppose one 
another in the process of making up the aesthetic object. Through its very essence, theatre is a 
dialogue among, through, with and about humans, it has always been the artistic form whose 
democracy comes from the specific communicational type of the performance hall. The aesthetic 
experience, unlike the practical one, has the advantage of being the only one capable to explain certain 


social conduct, to communicate social values, to clarify aspects of human existence. Theatre fills the 


minds, strains the conscience of the public, whose part in the recreation of the dramatic work during the 
performance goes beyond that of mere witness-condition. Thus theatre and public become 
accomplices. Therefore, the existence of the public represents one of the two sine qua non conditions 
for the theatrical act to take place. What does it mean, for a stage creator, to consider the audience? 
And which are, after all, the parameters of success? The favorable reaction of the public and the 
duration of the applause? The number of theatre goers attending each performance? The amount of 
cashing? Or, perhaps a laudative notice on the performance? Or, maybe, the tours and selection at 
certain festivals? Then a simple question occurs: what is public? This singularia tantum noun hides a 
dangerously ignored plurality which sometimes bears the meaning of a uniform mass, whose pulse can 
be easily taken by means of its own reaction, in praesentia, and which are often borrowed from another 
types of public manifestations. The viewer who is fond of theatre, who is informed about the theatrical 
movement of his real time (together with a more general artistic space-time), the holder of cultural 
memory, has the capacity to grasp intertheatrality, to compare one performance with another, the part 
played by an actor to the same part performed by another actor, and by means of all these to apply the 
criteria of interludicity to its own interception. The cultural memory of the public is the condition for 
understanding the performance. This very understanding is also supported by the Copybook-program of 
every performance, a guide mark which is responsible for fixing the "theatrical memory", within the 
history of a theatre, within the confrontation with the short life of the performance and the reaching of a 
sensitive target: the art of being a viewer. All these represent, in fact, the very purpose of the critical act. 
The necessity of the explanatory approach of what we call "commenting literature" represents an 
essential link in the dialogue of the artist with the public. The "ideal theatre goer" formula brings us to 
another question regarding the minority-or not- feature of theatre. We believe that theatre has to find its 
best strategy to belong to the circuit of majority values, and not to that of majority practice, making use 


of theatrical works as a huge resonance box of its time. 


Post Modernism - Classical reinterpretations through modern ways in the world of the masks 
C.G.SIRITEANU 

The essential dialectic of creation is driven by two diametrically opposed permanent trends: one 
to a canonical conformism(tradition) and the other to progress and innovation (modern).The frame of 
this dispute remains a historical,a temporal one,the determination of the concepts of “new” and “old”, 
regardless of the circumstance, being a chronological one: the "new" replaces the "old" in time forever. 

Twin and conflicting concepts such as : ancient and modern, classical and romantic, tradition 
and originality, routine and novelty, imitation and innovation, decadence and progress,they all have a 
certain synonymy, they constitute a paradigm. Antagonistic groups simplify everything, they polarize 
and typify, they help in making clear aesthetic guidelines. 

The synthesizing and essentialising aesthetic trends, and especially the syncretism of 
symbolism in perception, coupled with increasingly frequent intertwining of different artistic genres, have 
become the modernity recognition brands. 

The theater in general, and especially animation theater as art forms resulted as a 
consequence of the interaction of several artistic genres, have adapted quite quickly to the conditions of 


the syncretism, especially the animation is in consonance with these conditions by the mean of the 


tendency to synthesize and essentialise, starting from the essentialising of the characters up till an 
essentialing of the vision about life and world. 

The survival of the mask in the performing art remains invariable over time.The stylistic trend 
that delineates the spirit of a show is the one which determines the use of a one or another form of 
masking in the modern times, acting as an expression form, and remains necessary to theatralisation. 

The most common form encountered in the theater remains the mask obtained by face- 
painting, easily accepted by the actors, as it doesn’t generate too many technical problems because of 
the fact that it uses as a support the actor’s physiognomy.The makeup technique includes the common 
principles of painting; both the chromatic diversification and the structure of the pigments used were 
enriched over time ,as a consequence of the development of the technologies for obtaining them, as 


well as of the binders used in the process. 


Lev Dodin and his long journey 
BOGDAN ULMU 
There are directors who abuse their power, theater directors who are only text or only visual or 
psychological trick. Lev Dodin incorporates everything. And because there is always, if overhead 
Russian obsession progeny, adhere to the same higher English conviction that &quot;formed the hard 


school of the Soviet system, to which they did not give a moment. 


Success in contemporary theatre- incentive or limitation of creativity 
MIHAELA WERNER 

Managing to vest the staging of a dramatic work with its entire power of suggestion (emphasized 
through means specific to theatrical art) may be regarded as a success. 

The work of art, as an expression of an ideal, cannot lack the imagination of the artist, nor his 
creativity. Contemporary theatrical art avoids just a commonplace duplication of reality; it rather tends to 
be a creative and subjective staging of a major theme that the artist wishes to share with the audience. 
A valuable show is the sum of creativity, sensibility and wit appended by its makers. The idea, the 
emotion, the message of a dramatic work must ensure the success of its reception through the 
transposition of the author's intention in a stage formula that is full of creativity, yet clear and coherent. 

The most important step in creation is the transposition of intuitive projection on the character 
meant to achieve scenic excellence, including research, discovery, undertaking various forms of 
expression. 

Every kind of theatrical performer has a unique arsenal of means of expression which ensures an 
honest or resounding success. Every generation of show creators (actors, directors, stage designers) 
strive for perfection, renewal, overcoming traditionalism, finding new forms of theatrical expression, 
exploiting unconventional stage venues etc. The goal: professional success. 

Educating the audience, building an aesthetical taste, especially in young spectators, constitutes 
a major success, a long-term investment meant to maintain the untainted spirit of a people endowed, 


most of all, with creativity. 


II. STUDIES 


The movie animation and puppets theatre 
CIPRIAN HUTANU 

The "Chance" that television is offering to animation theater - romanian and universal - is 
reflected in the fact that television represents another way in which stage animation art may reach the 
comfortable and careless audience, but more than that, no matter how we try to deny this twill, the 
animated film and television animation became a standard for animation theater, the proven impact they 
have on the audience, the rate of development and how they won the audience forcing the stage 
animation to look for new forms of expression, in addition to existing ones or to "rethink" the classic 
ones in order to successfully keep up with television and film animation evolution, with audiences ever- 


changing demands. 


CUPRINS 


I. SPECTACOLUL ÎNTRE PRINCIPII ESTETICE ŞI PUBLIC 


Alexandru BOUREANU - Semnificatia valorii artistice pe piata culturala 

Daniela CAZACU - Teatralitatea limbajului in poezia lui Marin Sorescu 

Dumitriana CONDURACHE - David Esrig si teatrul poetic. Elemente ale 

unei metode 

Tamara CONSTANTINESCU — Condiţia umană şi artele 

Călin CIOBOTARI - O tentatie a teatrului contemporan: entertainmentul 

Emil COŞERU - Tentaţii maziliene 

Octavian JIGHIRGIU - Despre convenţia teatrală şi paradoxul ei 

Adrian KOREK - Caragiale şi succesul în teatrul mileniului III 

Vasilica ONCIOAIA - Dan Puric şi succesul în 10 paşi 

Anca Maria RUSU - Despre public şi receptare, astăzi 

Gavril SIRITEANU - Postmodernismul - reinterpretări clasice prin 
posibilităţi moderne în lumea mastilor 

Bogdan ULMU - Lev Dodin şi lunga sa călătorie 

Mihaela WERNER - Succesul în teatral contemporan - stimulent sau 


limitare a creativității şi valorii în teatru? 


II. STUDII 


Ciprian HUTANU — Filmul de animaţie şi teatrul de păpuşi 


III. REZUMATE 


